Nasheed ge raagu badhalu vejje: "Mashroothah laheh noon"\nނަޝީދުގެ ރާގު ބަދަލުވެއްޖެ: "މަޝްރޫއުތައް ލަހެއް ނޫން"\nމާލެ ، 05 ފެބްރުއަރީ 2019-- ގައުމީ މަޖިލިސްގެ ބައްދަލުވުމަށްފަހު ރައީސް ނަޝީދު ނޫސްވެރިންނާއި ބައްދަލު ކުރައްވުން ފޮޓޯ -- އަހުމަދު ޝުރާއު | އަވަސް\nމި ސަރުކާރުން ހިންގާ މަޝްރޫއުތައް ލަހެއް ނޫން ކަމަށް ކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިހެން ވިދާޅުވީ މައްޗަންގޮޅި މެދު ދާއިރާގެ ރައްޔިތުންނާ ބައްދަލު ކުރައްވާ މިދިޔަ ހޮނިހިރު ދުވަހުގެ ރޭ އެމަނިކުފާނު ދެއްކެވި ވާހަކަފުޅުގައި ސަރުކާރުގައި ލަސް ކަމެއް އުޅޭހެން ހީވާކަމަށް ވިދާޅުވި ވާހަކަ އިތުރަށް ތަފްސީލުކޮށްދެއްވާ މިއަދު ކުރެއްވި ޓްވީޓެއްގަ އެވެ.\nއާންމުންގެ ތެރެއިން މީހަކު ކުރި ސުވާލަކަށް ޖަވާބު ދެއްވަމުން ރައީސް ނަޝީދު އެ ރޭ ވިދާޅުވީ ސަރުކާރުން ރަނގަޅު ވިސްނުންތަކެއް ގެންގުޅޭ ކަމަށާއި ކުރިއަށް ހުރީ ރަނގަޅު މަސައްކަތްތަކެއް ކަމަށެވެ. ނަމަވެސް ސަރުކާރުގެ ތެރޭގައި ކޮންމެވެސް ވަރަކަށް ލަސް ކަމެއް އުޅޭ ކަމަށް ހީފުޅުވާ ކަމަށާއި އުންމީދަކީ ކުރިއަށް އޮތް މަސްތަކުގައި އެކަަމަށް ހައްލެއް އައިސް ސަރުކާރުގެ ދުވެލި ރަނގަޅުވެގެން ދިއުން ކަމަށް ރައީސް ނަޝީދު ވިދާޅުވި އެވެ.\nއެ ވާހަކަ އިތުރަށް ސާފުކޮށްދެއްވާ، ރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ އެ ދުވަހު ސަރުކާރުގެ މަސައްކަތްތަކާ ގުޅޭ ގޮތުން ދެންނެވީ ބައެއް އިދާރާތަކުގެ ހިންގުމުގައި ލަސްކަމެއް އުޅޭ ވާހަކަ ކަމަށާއި އެކަން އަދިވެސް ތަކުރާރު ކުރައްވާ ކަމަށެވެ. އެހެން ނަމަވެސް މަޝްރޫއުތައް ލަސް ކަމަކަށް ދެކެވަޑައި ނުގަންނަވާ ކަމަށް ރައީސް ނަޝީދު ވިދާޅުވި އެވެ.\nރައީސް ނަޝީދު ކުރެއްވި ޓްވީޓު\nރައީސް ނަޝީދު އެ ޓްވީޓު ކުރެއްވުމުގެ އިރުކޮޅެއް ކުރިން ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ރައީސް އިބްރާހިމް މުހައްމަދު ސޯލިހު ވެސް ވަނީ އެކަމަށް އިޝާރަތް ކުރައްވާ ވާހަކަފުޅު ދައްކަވައިފަ އެވެ. ރައީސް ސޯލިހު ވިދާޅުވީ މަޖިލީހުގެ މަސައްކަތްތަކަށް ސަރުކާރުން ރެކޯޑު އަދަދަކަށް އެހީވެފައިވާ ކަމަށެވެ.\nއެމަނިކުފާނުގެ ވާހަކަފުޅުގައި ރައީސް ސޯލިހާއެކު އެއްވެސް ނުތަނަަވަސްކަމެއް ނެތް ކަމަށް ވިދާޅުވި އެވެ. އަދި އެއީ ބަޔަކު ގަސްދުގައި އޮޅުވާލައިގެން ދައްކާ ވާހަކައެއް ކަމަށް ވެސް ރައީސް ވިދާޅުވި އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު\nސަރުކާރާ ވާދަވެރި ސިޔާސަތެއް އޮތީ ނަޝީދުގެ: އަލްހާން\nޗައިނާއާއެކު އިތުރު މަޝްރޫއުތައް ހިންގަން ރާއްޖެ ތައްޔާރު


Imraan dhakkavaa vaahaka in gaboolu kuraane vaahaka ei neyngunu?!\nއިމްރާނު ދައްކަވާ ވާހަކައިން ގަބޫލުކުރާނެ ވާހަކައެއް ނޭނގުނު؟!\nދީނީ އިލްމުވެރިޔަކަށް ވުރެ ބޮޑަށް، އިމްރާނު އަބްދުﷲ މަޝްހޫރީ ސިޔާސީ ލީޑަރެއްގެ ގޮތުގަ އެވެ. އަދާލަތު ޕާޓީގެ ރައީސް މި ވަނީ އަނެއްކާވެސް އެ ބޭފުޅާ އެންމެ މޮޅު އަދި އެންމެ މަޝްހޫރު ހަރަކާތަށް ރަސްމީކޮށް ނުކުމެ ވަޑައިގެން ފޯރި ނަންގަވަން ފައްޓަވައިފަ އެވެ.\nމި ބޭފުޅާ އަކީ ސިޔާސީ އެއްވުންތަކުގައި ނިކަން އަޑުހަރުކޮށް، ލޭ ކައްކުވާލައިގެން ވާހަކަ ދައްކަވާ ބޭފުޅެކެވެ. ސިޔާސީ ބޮޑުބެރެކެވެ. މިފަހުން އެމްޑީޕީގެ މުޒާހަރާގެ ސަފުތަކާ އިމްރާނު ގުޅިވަޑައިގަތުމުން އެމްޑީޕީ އިން ވެސް "ސުލްހަވެރި ފިނީގެ ހިނގާލުމެއް" ގެ ބަދަލުގައި ސަރުކާރު ވައްޓާލާ ފެންވަރުގެ މުޒާހަރާއެއް ޖައްސާހެން މިހާރު އެބަ ހީވެ އެވެ.\nއިމްރާނާ އެކު އެމްޑީޕީގެ މުޒާހަރާގެ "އަހުލާގު" ވެސް ވަގުތުން ބަދަލުކޮށްލައްވައިފި އެވެ. ރޭގައި އެ ވަނީ ޕީޕީއެމް އާއި ސިފައިންނާއި ފުލުހުންނަށް ފުރައްސާރަކޮށް އެއްޗެހި ނުކިޔުމަށް ވެސް އިއުލާނުކޮށްފަ އެވެ. މިއީ އެމްޑީޕީގެ މުޒާހަރާއެއްގައި އާންމުކޮށްވާނޭ ގޮތެއް ނޫނެވެ.\nއެމީހުންގެ އެކްޓިވިސްޓުންނަކީ "މަނީ، މަނީ، ޔެސް، ސާ" ވެސް ޖެއްސި އެކްޓިވިސްޓުންނެވެ.\nއެހެންވީމަ ސިޔާސީ މައިދާނުގައި އިމްރާން ވަރެއް ނެތްތާ އެވެ؟ އެމްޑީޕީ ވެސް "ސައިޒްކޮށްލެއްވީ" އޭނާ ކަމަށް ބުނެ އެވެ.\nއެކަމަކު ދެރަ ކަމަކީ "ސިޔާސީ ދެފުއްކެހެރިއެއް" ގެ ގޮތުގައި މަޝްހޫރުވެ ވަޑައިގެން އާންމުންގެ ކުރިމަތީގައި މި ޝޭހުގެ އަގު ނިކަން ބޮޑަށް ވެއްޓިފައިވާތީ އެވެ. މިހެން ބުނާއިރު ދެފުއްކެހެރިވެ އަގު ނުވެއްޓޭ ސިޔާސީ ބޭފުޅެއް ވެސް މި ގައުމުގައި ކޮބައި ހެއްޔެވެ؟\nފަހަރެއްގައި ލަދާއި ހަޔާތް އެއް ފަރާތެއްގައި ބޭއްވުމަށް ފަހު އިމްރާނު ވެސް އެމްޑީޕީއާ ގުޅިވަޑައިގެންފައި ވަނީ ދެކޮޅަށް ކިރުން ރާއްޖޭގެ ސިޔާސީ މައިދާނުގައި މާ ބޮޑު މައްސަލައަކަށް ނުވާތީ އެވެ.\nއިމްރާނަކީ އެއް އިރެއްގައި އެމްޑީޕީގެ ލީޑަރު އަދި ކުރީގެ ރައީސް މުހައްމަދު ނަޝީދު އާއި އެ ބޭފުޅާގެ މި އެމްޑީޕީގެ އެކްޓިވިސްޓުން ވަރަށް "ދޮގުހަދާ ދެ ވަނަ ބަޔަކު" ނެތް ކަމަށް ވިދާޅުވެ ވެސް އަޑުއުފުއްލެވި ބޭފުޅެކެވެ.\n"(ނަޝީދު) ދަސްކޮށްފައި އޮތް ސިޔާސީ ކަންތައްތަކަކީ ދޮގުހެދުމޭ. ދޮގު ގިނައިން ހަދަމުން، ތަކުރާރުކުރަމުން ގޮސް މީހުންގެ ކުރިމަތީގައި ބަދަލުކުރެވިދާނޭ ތެދަކަށް. އެހެންވެ އެބޭފުޅުންގެ ޓީވީން ހަދަނީ ދޮގު، އެބޭފުޅުންގެ ނޫސްތަކުން ހަދަނީ ދޮގު، އެކްޓިވިސްޓުން ވެސް ހަދަނީ ދޮގު."\nއެކަމަކު މިހާރު އެ ހުންނެވީ ހަމަ "އެ އެކްޓިވިސްޓުންނާ" އެކުގަ އެވެ. އެހެންވީމަ މިހާރު، ދޮގު ހަދަނީ ކޮން ބައެއް ނުވަތަ ކާކުކަމެއް ވެސް ނޭނގުނެއް ނޫން ހެއްޔެވެ؟ އެ ވިދާޅުވި ދޮގު ގަބޫލުކުރެއްވުނީ ހެއްޔެވެ؟\nކޮންމެއަކަސް އިމްރާނު ދައްކަވާ ވާހަކަތަކުން ގަބޫލުކޮށްފަ، ގަބޫލުނުކުރަންވީ ވާހަކައެއް އަޅުގަނޑުމެންނަކަށް މިހާރަކު ނޭނގެ އެވެ. މިހާރު އެ ހުންނެވީ، "ދީނާއި ގައުމަށްޓަކައި" ގުޅެން ހެޔޮނުވާނެ ކަމަށް ވިދާޅުވި އެމްޑީޕީގެ އެންމެ ކުރީ ސަފުގަ އެވެ.\nދައްކަވާ ހުރިހާ ވާހަކައެއް ރަނގަޅުހެން ވެސް ބައެއް ފަހަރު ހީވެ އެވެ. އަނެއްބައި ފަހަރަށް އިތުރުފުޅު ހައްދަވަނީހެން ވެސް ހީވެ އެވެ.\nޝޭހު މިފަދަ ގޮތަށް ސިޔާސީ މައިދާނުގައި އުޅުއްވަނީ އެ ބޭފުޅާ އަށް ހުރިހައި އެންމެންގެ ހަގީގަތް އެންމެ މޮޅަށް އެނގިވަޑައިގަންނަވާތީއޭ ހިތަށް އަރާ ފަދަ ގޮތަށް ވެސް ބައެއް ފަހަރު ވާހަކަ ދައްކަވަ އެވެ. ކުރިން ރައީސް މުހައްމަދު ނަޝީދުއާ ދެކޮޅަށް ވެސް އުޅުއްވީ އެހެންނެވެ. އަދި މިހާރު ވެސް އުޅުއްވަނީ ހަމަ އެހެންނެވެ.\nނަޝީދުގެ ވެރިކަން "ވިދާޅުވި ދުވަހަށް" ވައްޓާލެއްވި އިމްރާނު ވިދާޅުވެފައި ވަނީ ނަޝީދުގެ ވެރިކަން ވެއްޓުނީ "އައްޑޫގައި ބުދު ބެހެއްޓުމުން" ކަމަށެވެ. މިހާރު ވެސް ވިދާޅުވަނީ ސަރުކާރު ވައްޓާލައްވާ ވާހަކަ އެވެ. މަޝްވަރާގެ މޭޒުދޮށަށް ނައިސްފި ނަމަ ސަރުކާރު ވައްޓާލައްވާނެ ވާހަކަ އެވެ.\nރޭގެ މުޒާހަރާ އަށް ބަލާއިރު ވެސް އިމްރާނު ވަނީ ނިކަން "ތެދު ހަގީގަތް" ހާމަ ކުރައްވައިފަ އެވެ. މިސާލަކަށް ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްޗަށް ހިންގާ ޝަރީއަތުގެ ހުރިހާ އަސްލެއް އެ ވިދާޅުވެ ދެއްވީ އެވެ.\nނުވަތަ އެއީ "އިމްރާނުގެ ވާޝަން" އެވެ.\n"ކޯޓުގައި ސާބިތުކޮށް ނުދެވުނަސް، ކާނަލް ނާޒިމް ވަނީ ފްރޭމް ކުރެވިފައި ކަމަށް ހުރިހާ ގޮތަކުން ކަށަވަރުވާނެ ހެކިތައް އަޅުގަނޑުމެންގެ އަތުގައި އެބަ ހުއްޓޭ ރައީސް ޔާމީނަށް ދެންނެވިން. އަޅުގަނޑުމެންނަށް އެނގޭ ގޮތުގައި ރައީސުލްޖުމްހޫރިއްޔާ އަށް ވަރަށް ރަނގަޅަށް މިކަން ވަނީ އެނގިވަޑައިގެންފައޭ. އާދެ ރައީސުލްޖުމްހޫރިއްޔާ ވިދާޅުވީ އެނގިވަޑައިނުގަންނަވައޭ،" މިހެންނެވެ.\n"އެހެން ނަމަވެސް ރައީސުލްޖުމްހޫރިއްޔާ އަށް މިކަން އެނގިވަޑައިގަންނަވާކަން އަޅުގަނޑަށް ރަނގަޅަށް އެނގޭނެކަން ހުދު ރައީސުލްޖުމްހޫރިއްޔާ އަށް އެނގިވަޑައިގަންނަވާނެ. ރައީސުލްޖުމްހޫރިއްޔާ އަށް އެނގިވަޑައިގަންނަވާ ރޭވި މީހުންނާއި ހަތިޔާރު ގެނައި މީހުންނާއި ތަންފީޒު ކުރި މީހުންނާ، ހިނގައި ދިޔަ ހުރިހާ ގޮތެއް،" ދެން މިހެންނެވެ.\nނަމަވެސް އިމްރާނުގެ މި ވާހަކަ "ކިތަންމެ ބޮޑު ތެދު ހަގީގަތަކަށް ވިޔަސް" މި ވާހަކަ ގަބޫލުކުރަން އުނދަގުލީ އިމްރާނު، އިމްރާނަށް ވީމަ އެވެ.\nއިމްރާނާ ބެހޭ ގޮތުން ޑީއާރުޕީގެ ކުރީގެ ލީޑަރު އަދި އެމްޑީޕީއާ އެކު މިހާރު ފެނިވަޑައިގަންނަވާ އަހުމަދު ތަސްމީނު ވިދާޅުވެފައިވާ ވާހަކައެއް އޮވެ އެވެ.\n"އެކި ފަހަރު އެކިގޮތަށް ޝޭހް އިމްރާން ވާހަކަ ދެއްކެވުމަކީ ވިސްނަންޖެހޭ ކަމެއް،" ތަސްމީން ވިދާޅުވެފައިވެ އެވެ.


BML card thakun raajjein beyrugai muaamalaaiy kurevey adhadhu dhahkohfi - vNews.mv\nބީއެމްއެލްގެ ކާޑުތަކުން ރާއްޖެއިން ބޭރުގައި މުއާމަލާތް ކުރެވޭ އަދަދު ދަށްކޮށްފި\nމަރްޔަމް ލީން Male' | 16 September 2020, 11:39\nބޭންކް އޮފް މޯލްޑިވްސް (ބީއެމްއެލް) އިން ދޫކޮށްފައިވާ ހުރިހާ ޑެބިޓް އަދި ކްރެޑިޓް ކާޑުތަކުން ރާއްޖޭން ބޭރުގެ މުއާމަލާތްތައް ކުރެވޭނެ އަދަދުތައް ކުޑަކޮށްފި އެވެ.\nބީއެމްއެލް އިން ބުނީ ރާއްޖޭން ބޭރުގައި ދިރިއުޅޭ ދިވެހިންނަށް މަހެއްގެ މައްޗަށް ދެން ކާޑަކުން ބޭނުންކުރެވޭނީ 750 ޑޮލަރާ ހަމައަށެވެ. ރާއްޖޭގައި ނަމަ ކާޑުތަކުން އޮންލައިންކޮށް ބޭރުގެ މުއާމަލާތްކުރެވޭނީ ކާޑަކުން މަހެއްގެ މައްޗަށް 250 ޑޮލަރާ ހަމައަށެވެ.\nމީގެ ކުރިން ބީއެމްއެލްގެ ކާޑުތަކުން ދުވާލަކު 400 ޑޮލަރާ ހަމައަށް ރާއްޖެއިން ބޭރުގައި ފައިސާ ނެގޭއިރު، ޕީއޯއެސް މެޝިންތަކުން އަދި އެ ނޫން ގޮތްގޮތުން 600 ޑޮލަރާހަމައަށް ވިޔަފާރި ބޭރުގައި ކުރެވެ އެވެ. އެހެން ނަމަވެސް، 95 އިންސައްތަ ކަސްޓަމަރުން އެ ލިމިޓާ ކައިރި ކުރާ ވަރަށް ވެސް ބޭނުން ނުކުރާ ކަމަށް ބޭންކުން ބުންޏެވެ.\nބީއެމްލްއިން ބުނީ ބޭރުގައި މުއާމަލާތް ކުރެވޭ އަދަދު މިވަގުތު ލިމިޓް ކުރަން މަޖުބޫރުވީ ރާއްޖެއަށް މިހާރު ދިމާވެފައިވާ ޑޮލަރު މަދުވުމުގެ މައްސަލަ ހައްލު ކުރުމުގެ ގޮތުން ރާއްޖޭން ބޭރަށްދާ ޑޮލަރުގެ އަދަދު މަދުކުރުމަށްޓަކައި ކަމަށެވެ. އަދި މިހާރު ހުރި ޑޮލަރު ކޮންމެހެން ޒަރޫރީ ކަންކަމަށް ބޭނުން ކުރުމުގެ މުހިންމުކަން މިވަގުތަށް ބޮޑުވެފައިވާ ކަމަށެވެ.\nބީއެމްއެލްއިން ބުނީ މި ބަދަލާ ގުޅިގެން ބޭންކުގެ 95 އިންސައްތަ ކަސްޓަމަރުންނަށް އެކަމުގެ އަސަރެއް ނުކުރާނެކަމަށެވެ. އަދި ހަމައެހެންމެ މިއީ މިވަގުތުގެ ހާލަތަށް ބަލައި ބޭންކުން ކޮންމެހެން އަޅަން މަޖުބޫރުވި ވަގުތީ ފިޔަވަޅެއްކަމުގައި ވިޔަސް، ހާލަތު ބަދަލުވުމާއެކު ބޭންކުން މި ނިންމުން އިއާދަ ކުރާނެ ކަމަށްވެސް ބޭންކުން ބުނެއެވެ.\nއާ ލިމިޓްތައް ކަނޑައެޅީ ރުފިޔާ އެކައުންޓް މެދުވެރިކޮށް ކާޑުން ކުރާ ބޭރުގެ މުއާމަލާތްތަކަށް އެކަންޏެވެ. އަދި ބީއެމްއެލް އިން ދޫކޮށްފައިވާ ޑެބިޓް ކާޑެއް ބޭނުންކޮށްގެން ޑޮލަރު އެކައުންޓުން ކަސްޓަމަރުންކުރާ މުއާމަލާތްތައް މިހާރެކޭ އެއްގޮތަށް ކުރެވޭނެ ކަމަށް ބީއެމްއެލް އިން ބުނެއެވެ.\nމީ ޝާހިދު އެބުނާ ބޮޑެތި މަޝްރޫޢު ތައް


SunOnline: Lanka in Raajje ah meehun aun manaakoffi\nލަންކާއިން ރާއްޖެއަށް މީހުން އައުން މަނާކޮށްފި\nޝަފްނާ ހުސައިން 21 Mar 2020, 13:06\nގިނަ އަދަދެއްގެ ދިވެހިން ދިރިއުޅެމުން އަންނަ ސްރީލަންކާގައި ހަލުވިކަމާ އެކު ކޮވިޑް19 ފެތުރެމުން އަންނާތީ އެގައުމުން ރާއްޖެއަށް މީހުން އައުން މަނާކޮށްފި އެވެ.\nމޯލްޑިވްސް އިމިގްރޭޝަނުން މިއަދު ނެރުނު ޓްރެވަލް އެޑްވައިޒަރީގައި ބުނެފައި ވަނީ މިއަދު ހެނދުނު 06:00 އިން ފެށިގެން ލަންކާއިން ރާއްޖެއަށް މީހުން އައުން މަނާކޮށްފައިވާ ކަމަށެވެ.\nއޭގެ ތެރޭގައި ފާއިތުވި 14 ދުވަހުގެ ތެރޭގައި ލަންކާއަށް ދަތުރުކޮށްފައިވާ ފަރާތްތައް ވެސް ހިމެނެ އެވެ.\nލަންކާ އިން މީހުން އައުން މަނާކުރި ނަމަވެސް، އެގައުމުގައި ތިބި ދިވެހިން ރާއްޖެ އަންނަން ބޭނުން ނަމަ އާދެވޭނެ ކަމަށް އެޑްވައިޒަރީގައި ބުނެފައިވެ އެވެ. އެކަމަކު އެ ފިޔަވަޅާ އެކު ލަންކާ އިން އަންނަ ދިވެހިން ވެސް 14 ދުވަހުގެ މުއްދަތަކަށް ކަރަންޓީނު ކުރާނެ އެވެ.\nރިސޯޓްތަކަށް އަންނަ ފަތުރުވެރިން ފިޔަވައި ރާއްޖެ އަންނަ ހުރިހާ ފަރާތްތައް 14 ދުވަހުގެ ކަރަންޓީނުގެ މުއްދަތެއް ފުރިހަމަ ކުރަން ޖެހޭ ގޮތަށް މިހާރު ސަރުކާރުން ވަނީ ހަމަޖައްސައިފަ އެވެ.\nކޮވިޑް19 އާ ގުޅިގެން ލަންކާ އިން އެޅި ބައެއް ފިޔަވަޅުތަކުގެ ތެރޭގައި އެ ގައުމަށް އެތެރެވުމަށް އެއްވެސް ބާވަތެއްގެ ވިސާއެއް ދޫނުކުރުން ހިމެނެ އެވެ.\nއެހެން ނަމަވެސް މި މަހުގެ 14 އިން އަންނަ މަހުގެ 12އާ ދެތެރޭ އެ ގައުމުގައި އުޅޭ ބިދޭސީންނަށް ލިބިފައިވާ ހުރިހާ ކެޓަގަރީއެއްގެ ވިސާ 30 ދުވަހުގެ މުއްދަތަކަށް އިތުރުކޮށްދޭން ލަންކާ ސަރުކާރުން ވަނީ ނިންމައިފަ އެވެ.\nލަންކާ އިން ރާއްޖެއަށް މީހުން އައުން މަނާކޮށްފައިވާ އިރު، ވައިގެ މަގުން އެގައުމަށް މީހުން އެތެރެވުން އޮތީ މަނާކޮށްފަ އެވެ. ލަންކާ އިން 73 މީހަކު ވަނީ ކޮވިޑް19 އަށް ޕޮޒިޓިވްވެފަ އެވެ. އޭގެ ތެރެއިން ތިން މީހަކު ވަނީ ރަނގަޅުވެފަ އެވެ.\nމިހާތަނަށް ކޮވިޑް19 އާ ގުޅިގެން 11 ގައުމަކުން ރާއްޖެއަށް މީހުން އައުން ވަނީ މަނާކޮށްފަ އެވެ. އެއީ ޗައިނާ، އިޓަލީ، އިރާން، ސްޕެއިން، ދެކުނު ކޮރެއާގެ ދެ ޕްރޮވިންސަކާއި ފްރާންސްގެ ދެ ސަރަހައްދަކާއި ޖަރުމަނުގެ ތިން ސަރަހައްދަކާއި އިނގެރޭސިވިލާތް، މެލޭޝިޔާ، ބަންގްލަދޭޝް އަދި ލަންކާ އެވެ.\nރާއްޖެ އިން މިހާތަނަށް 13 މީހަކު ބައްޔަށް ޕޮޒިޓިވްވެފައިވާ އިރު، އޭގެ ތެރެއިން ދެ މީހަކު ރަނގަޅުވެފައިވާ ކަމަށް ސަރުކާރުން ރޭ ވަނީ ބުނެފަ އެވެ.


ކޮމަންޑޫ ދާއިރާގެ އެމްއެންޕީ ޓިކެޓު ހަންނާނަށް\nފާޠިމަތު ނަޒީފާ އަޙްމަދު 24 ޑިސެމްބަރ 2021\nށ. ކޮމަންޑޫ ދާއިރާއަށް މޯލްޑިވްސް ނެޝަނަލް ޕާޓީ (އެމްއެންޕީ)ގެ ޓިކެޓުގައި ވާދަކުރާނީ އަބްދުލް ހަންނާނު އިދުރީސް ކަމަށް އެ ޕާޓީން ނިންމައިފިއެވެ. އެ ޕާޓީގެ އޮފިޝަލަކު ވިދާޅުވީ އެ ޕާޓީން ކޮމަންޑޫ ދާއިރާ...\nކޮމަންޑޫ ދާއިރާގެ ޕީޕީއެމްގެ ޓިކެޓް ފަތުހީ އަށް\nފާތިމަތު ޔަމާނީ 24 ޑިސެމްބަރ 2021\nރައްޔިތުން މަޖިލީހުގެ ހުސްވެފައިވާ ކޮމަންޑޫ ދާއިރާގެ ޕީޕީއެމްގެ ޓިކެޓް ހޯމް މިނިސްޓްރީގެ ކުރީގެ ޑެޕިއުޓީ މިނިސްޓަރު މޫސާ ފަތުހީ އާދަމަށް ދީފި އެވެ. ފަތުހީއަށް ޓިކެޓު ލިބުނީ ޕްރައިމަރީއަކާ ނުލަ އެވެ. އ...\nކޮމަންޑޫ ދާއިރާގެ ޕީޕީއެމް ޓިކެޓް ފަތުހީއަށް\nއަހްމަދު އިޒްމީމް 24 ޑިސެމްބަރ 2021\nހުސްވެފައިވާ ރައްޔިތުންގެ މަޖިލީހުގެ ށ. ކޮމަންޑޫ ދައިރާގެ ގޮނޑިއަށް ޕީޕީއެމްގެ ފަރާތުން ވާދަކުރެއްވުމުގެ ޓިކެޓް ހޯމް މިނިސްޓްރީގެ ކުރީގެ ޑެޕިއުޓީ މިނިސްޓްރު މޫސާ ފަތުހީ އާދަމަށް ދީފިއެވެ. ކޮމަންޑޫ ދާއ...\nކޮމަންޑޫ ދާއިރާގެ ޕީޕީއެމް ޓިކެޓު ފަތުހީ އަށް\nހަސަން ރަޝީދު 23 ޑިސެމްބަރ 2021\nހުސްވެފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަނުގައި ޕީޕީއެމްގެ ޓިކެޓް މޫސާ ފަތުހީ ކަށަވަރު ކުރައްވައިފި އެވެ. އެ ދާއިރާގެ މަޖިލީހުގެ ގޮނޑި ހުސްވީ އެ ދާއިރާ ތަމްސީލް ކުރައްވަމުން...\nކޮމަންޑޫ ދާއިރާގެ އެމްއެންޕީ ޓިކެޓް ހަންނާނަށް\nހުސްވެފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަނުގައި މޯލްޑިވަސް ނޭޝަނަލް ޕާޓީގެ(އެމްއެންޕީ) ޓިކެޓް އަބްދުލް ހަންނާން އިދުރީސް ކަށަވަރު ކުރައްވައިފި އެވެ. އެ ދާއިރާގެ މަޖިލީހުގެ ގ...\nކޮމަންޑޫ ދާއިރާގެ އެމްޑީޕީ ޓިކެޓު ކުރީގެ ކައުންސިލަރު ރާޝިދަށް\nއިސްމާއިލް ރިޒާ 23 ޑިސެމްބަރ 2021\nރައްޔިތުންގެ މަޖިލީހުގެ ކޮމަންޑޫ ދާއިރާގެ އެތެރޭގެ އިންތިހާބުގައި ބައިވެރިވުމަށް ހުޅުވާލި ފުރުސަތުގައި އިތުރު މީހަކު ކުރިމަތިލާފައިނުވާތީ ވެރިކަން ހިންގާ އެމްޑީޕީގެ ޓިކެޓް ށ. ފޯކައިދޫގެ ކުރީގެ ކައުންސ...\nޕްރައިމަރީއަކާ ނުލައި، ކޮމަންޑޫ ދާއިރާގެ އެމްޑީޕީ ޓިކެޓް ރާޝިދަށް\nއަފްޝަން އިސްމާއިލް 22 ޑިސެމްބަރ 2021\nރައްޔިތުންގެ މަޖިލީހުގެ ހުސްވެފައިވާ ކޮމަންޑޫ ދާއިރާގެ ގޮނޑިއަށް އެމްޑީޕީގެ ފަރާތުން ކުރިމަތިލާ ކެނޑިޑޭޓް ކަނޑައަޅައިފި އެވެ. ކޮމަންޑޫ ދާއިރާގެ ގޮނޑި ހުސްވެފައި ވަނީ އެ މަގާމުގައި ހުންނެވި އެމްޑީޕީގެ...\nކޮމަންޑޫ ދާއިރާގެ އެމްޑީޕީގެ ޓިކެޓް ރާޝިދަށް\nއަހްމަދު އިޒްމީމް 22 ޑިސެމްބަރ 2021\nހުސްވެފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ އެމްޑީޕީގެ ޓިކެޓު ށ. ފޯކައިދޫ ކައުންސިލްގެ ކުރީގެ ރައީސް މުހައްމަދު ރާޝިދަށް ކަށަވަރުވެއްޖެވެ. ރާޝިދަށް އެ ޓިކެޓް ކަށަވަރުވީ ސުންގަޑި ހަމަވިއިރު،...\nއިސްމާއިލް ރިޒާ 22 ޑިސެމްބަރ 2021\nރައްޔިތުންގެ މަޖިލީހުން ހުސްވެފައިވާ ކޮމަންޑޫ ދާއިރާގެ ބައި-އިލެކްޝަނުގައި ވޯޓު ދިނުމުގެ ހައްގު ލިބިގެންވާ މީހުންގެ ލިސްޓު އާންމުކޮށް، ޝަކުވާ ހުށަހެޅުމުގެ ފުރުސަތު އިލެކްޝަންސް ކޮމިޝަނުން މިއަދު ހުޅުވ...\nޢާއިޝަތު ޝާޒްލީން follow me follow me 30 މިނެޓު ކުރިން


India ge HQCQ beys Corona aai dhekolhah massakah nukurey: Columbia University\nއިންްޑިއާގެ އެޗް.ސީކި.އު ބޭސް ކޮރޯނާއާއި ދެކޮޅަށް މަސައްކަތް ނުކުރޭ: ކޮލަމްބިއާ ޔުނިވާރސިޓީ\n- 1 month ago0- ޝަފްރާޒް އހ\nކޮވިޑް ބަޔަށް ފަރުވާ ކުރަން އެންމެ ރަނގަޅުކަމަށް އިންޑިއާއިން ބުނާ އެ ގައުމުގެ އުފެއްދުމެއް ކަމަށްވާ ހައިޑްރޮކްސީކްލޮރޯކްއީން (އެޗްސީކިއު) އާއި ބޭހާއި ބެހޭގޮތުން މިހާތަނަށް ހެދުނު އެންމެ ބޮޑު ދިރާސާ އިން ދައްކާ ގޮތުން އެޗް.ސީ.ކިއު އިން ކޮރޯނާ ބަލިޖެހިފައިވާ މީހުންނަށް އެއްވެސް އަސަރެއް ނުކުރާކަމަށް އެމެރިކާގެ ކޮލަމްބިއާ ޔުނިވާރސިޓީ ގެ ސައިންސްވެރިން ގެ ޓީމަކުން ހާމަ ކޮށްފިއެވެ.\nމިދިޔަ ބުރާސްފަތި ދުވަހު ޝާއިޢު ކުރެވުނު މި ދިރާސާއަކީ ނޭވާލާ ނިޒާމާއި ބެހޭ ބަލިތަކާއި އޭގެ ފަރުވާ ދިރާސާ ކުރުމުގައި އެ ޔުނިވާރސިޓީ ގައި ހެދިފައިވާ ޑިވިޝަންގެ ގެ ޗީފް، ޑޮކްޓަރ ނެއިލް އާއި އޭނަގެ ދަށުން މަސައްކަތް ކުރި ޓީމުން ހެދި ދިރާސާއެކެވެ. މި ދިރާސާގައި ބައިވެރި ކޮށްފައިވަނީ ކޮވިޑް ބަޔަށް ފައްސި ވެ ނިއުޔޯކު ގެ ކޮލަމްބިއާގެ ހޮސްޕިޓަލެއްގައި ކޮވިޑް ބައްޔަށް ފަރުވާ ދޭން އެޑްމިޓު ކުރެވިފައިވާ 1،300 ބަލި މީހުންނެވެ.\nއެމީހުންގެ ތެރެއިން %60 މީހުން ނުަވަތަ 780 މީހުންނަށް ވަނީ5ދުވަސް ވަންދެން އެޗް.ސީ.ކިއު ބޭސް ގަވައިދުން ދީފައި އެވެ. އެޔަށްފަހު އެ މީހުންގެ ހާލަތަާއި އެ ބޭސް ނުދޭ މީހުންގެ ހާލަތު ވަނީ މޮނީޓާރ ކުރެވިފައިއެވެ. ބޭސް ދެވުނު މީހުން ބޭސް ނުދޭ މީހުންނާއި އަޅައިކިޔާއިރު އެއްވެސް މީހެއްގެ ހާލު އިތުރަށް ރަނގަޅުވެފައި ނުވަތަ ބަދަލު ވެފައި ނުވާ ކަމަށް ދިރާސާ އިން ދައްކަކައެވެ. އެޗް.ސީ.ކިއު ބޭސް ދެވުނު މީހުން ވެންޓިލޭޓަރު ބޭނުންވާވުމާއި، މަރުވުމުގެ ރިސްކު އެއްވެސް ވަރަކަށް ކުޑަ ނުވާ ކަމަށްވެސް ޑޮކްޓަރުން ވިދާޅުވިއެވެ.\nމިކަން ބަޔާންކޮށް އެ ޓީމުގެ ފަރާތުން ހެދި ދިރާސާ މިހާރުވަނީ "ދަ ނިއު އިންގްލެންޑް ޖާރނަލް އޮފް މެޑިސިން" ގައި ޝާއިޢު ކޮށްފައިއެވެ. އެދިރާސާގައި ވާ ގޮތުން ކޮވިޑް ޖެހިފައިވާ މީހުންގެ ތެރެއިން އެޗް.ސީ.ކިއު ބޭސް ދިން މީހުންނާއި ނުދޭ މީހުން ބަލިން ރަނގަޅުވާ ވުމުގައި އާއި އަވަސް މިނުގައި ތަފާތެއް ފާހަނގަ ނުކުރެވޭތީ އެބޭސް އެގޮތަށް ބޭނުން ކުރަން ނުޖެހޭ ކަމަށް ވެއެވެ. "މިހާތަނަށް ހޯދުނު ހޯދުން ތަކަށް ބަލައިލާއިރު، ކޮވިޑް ބައްޔަށް ފައްްސި މީހުންނަަށް އެޗް.ސީ.ކިއު ބޭސް ދޭންޖެހޭ އެއްވެސް ސަބަބެއް ނުވިސްނޭ" ޑޮކްޓަރ ނެއިލް ވިދާޅުވިއެވެ. މިދިރާސާގެ ސަބަބުން އެޗް.ސީ.ކިއު ބޭސް ކޮވިޑް ޖެހިފައިވާ މީހުންނަށް މިހާރު ދޭ ހޮސްޕިޓަލްތަކުން އެކަން ކުރާ އުސޫލަށް ބަދަލުތަކެއް ގެންނާނެ ކަމަށް ބެލެވެއެވެ.\nމިދިޔަ މަހު ފަހުކޮޅު އިންޑިއާއިން ވަނީ ރާއްޖެއަށްވެސް އެޗް.ސީ.ކިއު ގެ 50،000 ގުޅަ ދީފައިއެވެ. މިހާތަނަށް ރާއްޖޭގައި މިބޭސް ކޮވިޑު ޖެހިފައިވާ އެއްވެސް ބަލި މީހަކަށް ދީފައިވާކަން އެނގޭކަށް ނެތެވެ. އެ ބޭހާއި ބެހޭ ގޮތުން ކުރެވުނު ސުވާލަށް ޖަވާާބު ދެމުން ސަރުކާރުން ވިދާޅުވެފައި ވަނީ އެ ބޭސް ބޭނުންކުރާނީ ސިއްހީ މާހިރުންގެ އިރުޝާދުގެ ދަށުން ކަމަށެވެ.\nކޮރޯނާ ވައިރަސް އިންޑިއާ


5 dhuvahun7kilo lui kohlan beynuntha?\n5 ދުވަހުން7ކިލޯ ލުއި ކޮށްލަން ބޭނުންތަ؟\n1 އަހަރު,2ހަފްތާ, 1 ދުވަސް, 15 ގަޑި,4މިނެޓް, 25 ސިކުންތު ކުރިން 22830އައިމިނަތު ރަމްލާ\nޑައިޓް ޕްލޭން ފޮޓޯ: ފޮޓޯ އޮންލައިން\nމިފަހަރު ކިޔުންތެރިންނާ ހިއްސާ ކޮށްލަން މި އުޅެނި ވަރަށް ކާމިޔާބު ބުއިމެއްގެ ވާހަކައެވެ. މީ ބަނޑުގައި ހުންނަ ބޭކާރު ސަރުބީ ވިރުވާލާނެ ވަރުގަދަ ބުއިމެކެވެ. މި ބުއިމުގެ ސަބަބަން ހަށިގަނޑުގަ ނުވަތަ ބަނޑުގައި ހުންނަ ބޭކާރު މަސް ވިރުވާލާނީ ކިހާ ވަރަކަށް ކަން ބުނެދޭކަށް މާ ގިނަ ވަގުތެއް ނަގާކަށް ބޭނުމެއް ނޫނެވެ. ސަބަބަކީ މި ބުއިން ބޭނުން ކުރުމުން ނަތީޖާ ފެންނަށް ފަށާނެތީއެވެ.\nކަސްރަތު ކުރުމުން ބަރުދަން ލުއި ވާނެކަން އެންމެނަށް އިނގޭއިރުވެސް، ބައެއް މީހުން ބިޒީ ލައިފެއްގައި އުޅުމުގެ ސަބަބުން ކަސްރަތު ކުރުމަކަށް ވަގުތެއް ނުވެއެވެ. މިއަދު މި ހިއްސާ ކޮށްލާ ރެސިޕީ ބޭނުން ކުރުމުގެ ސަބަބުން ހަށިގަނޑަށް ވަރަށް ބޮޑު ބަދަލެއް އަންނާނެކަން ކަށަވަރެވެ. ސަބަބަކީ ދުވާލަކު2ފަހަރު މި ބުއިން ބޭނުން ކުރުމުން5ދުވަހުގެ ތެރޭގައި ހަށިގަނޑުން7ކިލޯ ލުއި ކޮށްލުމަށް އެހީވާނެތީއެވެ. ނަމަވެސް ބައެއް މީހުންގެ ހޯމޯންސް ލެވެލް، އުމުރުގެ ގޮތުން ނުވަތަ ސްޓްރެސް ހުރުމުން މި ލަނޑުދަނޑި މިހާ ކުޑަ މުއްދަތެއްގެ ތެރޭގައި ހާސިލް ނުވުމަކީ އެކަށީގެންވާ ކަމެކެވެ.\n4 ފޮނި ތޮށިކޮޅު (ސްޓިކްސް)\n4 ސަމްސާ އިނގުރު\nމުށެއްހާ ޕާސްލޭ ފަތް\n10 މިންޓް ފަތް\n1 ލީޓަރު ފެން\n1. މަތީގައި ހުރި ހުރިހާ ބާވަތްތަކެއް ރަނގަޅަށް ދޮންނާށެވެ.\n2. ތެއްޔަކަށް ފެން އެޅުމަށްފަހު ފޮނިތޮށިތައް އަޅާލާށެވެ. އެއަށްފަހު މަޑު ރަތް ކުލައެއް އަރާދެން\n15 ނުވަތަ 20 މިނެޓް ވަންދެން އުނދުން މަތީގައި ރަނގަޅަށް ކައްކާށެވެ.\n3. އިނގުރުގެ ތޮށްޓާ، ލުބޯގެ ތޮށި ރަނގަޅަށް ދެލުވުމަށްފަހު ކުދިކޮށް ކޮށާލާށެވެ.\n4. އެއަށްފަހު ކޮށާފައި ހުރި އިނގުރު، ލުބޯ، ޕާސްލޭ ފަތް އަދި މިންޓް ފަތް މިކްސްޗަރ އަކަށް އަޅާލުމަށްފަހު ރަނގަޅަށް ދިޔާ ވަންދެން މުގުރާލާށެވެ.\n5. މިކްސްޗަރަށް އެޅި ބާވަތްތައް މުގުރާ ނިމޭއިރު ހުންނާނީ އުދުން މަތީގައި ހޫނު ކުރި ފެން ކުޑަކޮށް ފިނިވެފައެވެ. އެހެންކަމުން އެ ފެންފޮދު މިކްސްޗަރގައި ހުރި ބަޔާ އެއްކޮށްލުމަށްފަހު5މިނެޓް ވަންދެން ރަނގަޅަށް ގިރާލާށެވެ.\n6. މިހާރު ހުންނާނީ ބޯން ބޭނުންވާ ގޮތަށް ތައްޔާރު ކުރެވިފައެވެ.\nބޭނުން ކުރާނެ ގޮތް:\nބޯން ބޭނުންވާ ވަރަށް ޖޯޑަކަށް އެޅުމަށްފަހު 1 ސަމްސާ މާމުއި އެއްކޮށްލުމަށްފަހު ކޮންމެ ދުވަހަކު ހެނދުނާއި ރޭގަނޑު ނިދުމުގެ ކުރިން ބޯށެވެ. މި ބުއިން2ދުވަސް ތެރޭގައި ހުސްކުރަން ވާނެއެވެ. އޭރުން ބުއިމުގެ އަސަރު އަވަހަށް ކުރާނެއެވެ. ހުސްވުމުން އަނެއްކާވެސް ކުރިން ތައްޔާރު ކުރަން ބުނި ގޮތަށް ބުއިން ތައްޔާރު ކުރާށެވެ.\nމަތީގައި ބުނެފައިވާ ގޮތަށް ބުއިން ބޭނުން ކުރާނަމަ، އޭގެ އަސަރު ބަނޑުގައި ޖަހާފައިވާ ސަރުބީތަކަށް ކުރާނެއެވެ. މި ބުއިން ބޭނުން ކުރާއިރު ރަނގަޅު ޑައިޓް ޕްލޭން އަކާއިއެކު ބޭނުން ކުރުމަކީ މުހިއްމު ކަމެކެވެ. ހާއްސަކޮށް ފޮނި ކާތަކެއްޗާ، ޖަންކް ފުޑްސް ބޭނުންކޮށްގެން ނުވާނެއެވެ.\n2 މަސް ކުރިން 229 0


Grandpa Kitchen Maruvumun Eynage Aailaa In Ves Fageerunnah Kaan Dhinumugai - Vaguthu\nގްރޭންޑްޕާ ކިޗަން މަރުވުމުން އޭނާގެ އާއިލާއިން ވެސް ފަގީރުންނަށް ކާން ދިނުމުގައި\nނަރަންޔާ ރެޑީއަކީ އިންޑިއާއަށް ނިސްބަތްވާ ބޮޑު ކައްކާ އެކެވެ. އޭނާގެ ކައްކާ ވީޑިއޯ ތަކަށް އެތައް ބައެއްގެ ސަމާލުކަން ލިބުނެވެ. އޭނާ ބޮޑު ތެލިތެލީގައި ކައްކާ އެއްޗެހި ދެނީ ފަގީރުންނަށް ކާންށެވެ.\nއޭނާ ކައްކާ ވީޑިއޯތައް ލުމަށް ގްރޭންޑްޕާ ކިޗަންގެ ނަމުގައި ހާއްސަ ޗެނަލްއެއް ވެސް އިނެވެ. އެ ވީޑިއޯތަކަށް މިލިއަނެއްހާ ވިވްސް ލިބެއެވެ. އޭނާގެ އެ މޮޅެތި ކެއުންތައް ކައްކާ ނިންމާ އޭނާ އެ އެއްޗެހި ހަދިޔާ ކުރަނީ ޗެރިޓީސް ތަކަށެވެ.\nނަމަވެސް ދާދި ފަހުން އޭނާ މި ދުނިޔެއާ އަލް ވަދާއު ކިޔައިފިއެވެ.\nމިދިޔަ އޮކްޓޯބަރ މަހުގެ 30 ވަނަ ދުވަހު އޭނާގެ ޗެނަލް މެދުވެރިކޮށް އާއިލާ އިން އޭނާ މަރުވި ހަބަރު ގެނެސްދިންއިރު، މިހާރު އޭނާގެ އާއިލާއިން ދަނީ އޭނާ ކުރަމުންދާ މަސައްކަތް ކުރަމުންނެވެ. އެއީ ފަގީރުންނަށް ކާން ދިނުމެވެ.\nއެކަމުގައި ބައިވެރިވާ އެކަކު ސީއެންއެމްއަށް ބުނީ، އެ މީހުންނަކީ ސިޓީގެ އެކި ތަންތަނުގައި މަސައްކަތްކުރާ ބައެއް ކަމަށެވެ. އަދި ނާރަންޏާ ކައިރިއަށް އެ މީހުން ޒިޔާރަތްކުރާ ކޮންމެ ފަހަރަކު ކައްކާފައި ކާންދޭ ކަމަށް އޭނާ ބުންޏެވެ.\n" އަޅުގަނޑުމެން ބޮޑުބޭބެގެ އެ މަސައްކަތް ދަމަހައްޓާނަން"\n2017 ވަނަ އަހަރު އުފެއްދި އެ ޔޫޓިއުބް ޗެނަލްގެ ތަފްސީލުގައި ލިޔެފައިވާގޮތުގައި، އެ މީހުންގެ އަމާޒަކީ، ފަގީރު ހާލުގައި އުޅެމުންދާ ކުދިންނަށް ކާނާ އާއި ސްކޫލް ތަކެތީގެ އިތުރުން ހަދިޔާ އެ މީހުންނަށް ދިނުމެވެ.\nޑިސެމްބަރު 11, 2019 16:04\nއައި ތޯޓް އިޓްސް ޗިކަން


"Munnabhai 3" Boman Irani konmhen ves role eh beynun | Mihaaru\nބަމަން އިރާނީ (ކ) އަދި ސަންޖޭ ދަތު "މުންނާބާއީ" ސިލްސިލާގެ ފިލްމެއްގެ މަންޒަރެއްގައި\nބަމަން އިރާނީ "މުންނާބާއީ 3" އިން ރޯލެއް ބޭނުންވޭ\n21 މާޗް 2017 - 06:04 1 comment\nޑައިރެކްޓަރު ރާޖް ކުމާރު ހިރާނީގެ ހެއްވާ މަޖާ "މުންނާބާއީ" ފްރެންޗައިސްގެ ތިން ވަނަ ފިލްމު އުފައްދާކަން ހިރާނީ ވަނީ އިއުލާން ކޮށްފަ އެވެ. އެއާ އެކު ފިލްމުގައި ބައިވެރިވުމުގެ ޝައުގުވެރިކަން ވަރަށް ގިނަ އެކްޓަރުން އަންނަނީ ފާޅުކުރަމުންނެވެ.\nމި ސިލްސިލާގެ ކުރީގެ ދެ ފިލްމުގައި ވަރަށް މުހިއްމު ރޯލުތަކެއް ކުޅެފައިވާ ބަމަން އިރާނީ ވެސް ކޮންމެހެން ވެސް "މުންނާބާއީ 3" ގައި ބައިވެރިވާން ބޭނުން ކަމަށް އޭނާ ވަނީ ބުނެފަ އެވެ.\nބަމަން ބުނި ގޮތުގައި ހިރާނީ އޭނާއަށް އަލަށް ފަށާ "މުންނާބާއީ" ފިލްމުން ރޯލެއް ނުދޭހާ ހިނދަކު އޭނާ ފަހަތުން ނައްޓާވެސް ނުލާނެ އެވެ.\nބަމަން، 57، ފިލްމީ ދުނިޔެއަށް ވަނީ ވެސް ހިރާނީ އުފެއްދި "މުންނާބާއީ އެމްބީބީއެސް" އިންނެވެ. އޭގެ ފަހުން އެ ސިލްސިލާގެ ދެވަނަ ފިލްމު "ލަގޭ ރަހޯ މުންނާބާއީ" ގައި ވެސް އޭނާ މަސައްކަތް ކުރި އެވެ. އަދި ހިރާނީ ފަހުން އުފެއްދި "3 އީޑިއަޓްސް" އާއި "ޕީކޭ" ގައި ވެސް އޭނާ ވަނީ މުހިއްމު ރޯލެއް ކުޅެފަ އެވެ. އެހެންކަމުން ހިރާނީ "މުންނާބާއީ"ގެ ތިން ވަނަ ބައި އުފައްދާކަން އިއުލާން ކުރުމުން ބަމަން އެ ފިލްމަށް ޝައުގުވެރިވީ އެވެ.\n"އަހަރެން މިހިރީ އެ ފިލްމަށް ވަރަށް އުންމީދުކޮށްގެން. ސާކިޓް އާއި މުންނާ އަކީ އާ ފިލްމުގެ ވެސް އޮޓޮމެޓިކް ޗޮއިސް އަކަށް ވާނީ. ނަމަވެސް އަހަންނަކަށް އޮޓަމެޓިކަކުން ރޯލެއް ނުލިބޭނެ. ސަބަބަކީ އެ ފިލްމުގެ ތިން ވަނަ ކެރެކްޓާ އަކީ އަބަދުވެސް މުޅީން އާ ކެރެކްޓާއަކަށް ވާން ޖެހޭތީ. އަހަންނަށް ޔަގީނުން ވެސް އެ ފިލްމުން ކޮންމެވެސް ކެރެކްޓާއެއް ކުޅެން ލިބެން ޖެހޭނެ. ހިރާނީ އަށް ބިރު ދައްކައިގެން ވެސް އަހަރެން ރޯލެއް ލިބޭތޯ މަސައްކަތް ކުރާނަން،" ސަމާސާ ކުރަމުން ބަމަން ބުންޏެވެ.\nމިވަގުތު ހިރާނީ އުޅެނީ ސަންޖޭ ދަތު ހަޔާތުގެ މައްޗަށް އުފައްދާ ފިލްމުގެ މަސައްކަތުގައި ވަރަށް ބުރަކޮށެވެ. "މުންނާބާއީ" އާ ދޭތެރޭ އޭނާ ވިސްނާނީ ސަންޖޭ ދަތު ބައޮޕިކް ނިންމާލުމަށްފަހުގަ އެވެ.\n"މުންނާބާއީ"ގެ ފުރަތަމަ ފިލްމުގައި ބަމަން ކުޅެފައިވަނީ ޑރ. އާސްތާނާ ކިޔާ މީހެއްގެ ބަ އެވެ. ދެ ވަނަ ބައިގައި އަޑި ނޭނގޭ ވިޔަފާރިވެރިއެއް ކަމަށްވާ ލަކީ ސިންގްގެ ރޯލެވެ.


SunOnline: Promortion akaa eku BML ge personal loan adhi financing ah lui badhaleh\nޕްރޮމޯޝަނަކާއެކު ބީއެމްއެލްގެ ޕާސަނަލް ލޯން އަދި ފައިނޭންސިންއަށް ލުއި ބަދަލެއް\nއައިޝަތު ފަރީޙާ 01 Mar 2020, 11:49\nމާރިޗް 1، 2020: ބީއެމްއެލްގެ ލޯނުތަކަށް ގެނެވުނު ބަދަލުތަކުގެ މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގެ ތެރެއިން -- ސަން ފޮޓޯ / އަހްމަދު ސައީދު\nއަގުހުރި އިނާމުތަކެއް ލިބޭ ޕްރޮމޯޝަނަކާއެކު ބޭންކް އޮފް މޯލްޑިވްސް (ބީއެމްއެލް)ގެ ޕާސަނަލް ލޯނު އަދި ޕާސަނަލް ފައިނޭންސިން ޕްރޮޑަކްޓުތަކަށް ހެޔޮ ބަދަލެއް ގެނެސްފި އެވެ.\nބީއެމްއެލްގެ ޕާސަނަލް ލޯނު އަދި ޕާސަނަލް ފައިނޭންސިން ޕްރޮޑަކްޓުތަކަށް ގެނައި ބަދަލުތައް ހިއްސާ ކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެ ބޭންކުގެ ޑިރެކްޓާ އޮފް ބިޒްނަސް ކުލްދީޕް ޕަލިވާލް ވިދާޅުވީ ޕާސަނަލް ލޯނާއި ޕާސަނަލް ފައިނޭންސިން އަކީ ބޭންކުގެ ކަސްޓަމަރުންގެ މެދުގައި އެންމެ މަގުބޫލު ދެ ޕްރޮޑަކްޓު ކަމަށެވެ.\n"މިއީ އެންމެ ފަސޭހައިން އެކްސެސް ބެވޭ، ކަސްޓަމަރުންގެ ބޭނުންތަކަށް ފެސިލިޓޭޓު ކުރެވޭ ދެ ޕްރޮޑަކްޓު. ފާއިތުވި އަހަރުތަކުގައި އެންމެ ބޮޑު ތަރުހީބެއް ކަސްޓަމަރުންގެ ފަރާތުން ލިބުނީ މި ޕްރޮޑަކްޓުތަކަށް،" ކުލްދީޕް ވިދާޅުވި އެވެ.\nއޭނާ ވިދާޅުވީ މި ޕްރޮޑަކްޓު ތަކަކީ ބޭންކުގެ ކަސްޓަމަރުންގެ ޕާސަނަލް، މެޑިކަލް އަދި ލައިފްސްޓައިލް ބޭނުންތަކަށްވެސް ކޭޓާ ކުރެވޭ ލޯނުތަކެއް ކަމަށެވެ. މިދިޔަ އަހަރު އެކަނިވެސް ބޭންކުގެ ކަސްޓަމަރުންނަށް ޖުމްލަ 2.7 ބިލިއަން ރުފިޔާގެ ލޯނު ދޫކުރި ކަމަށް އޭނާ ވިދާޅުވި އެވެ.\nމިއަދު ބޭންކުން ފެށި ޕްރޮމޯޝަނުގެ ދަށުން 500،000 ރުފިޔާގެ އަގުހުރި އިނާމު ދޫކޮށްލާނެ އެވެ. މި ޕްރޮމޯޝަން ކުރިއަށް ގެންދާނީ މިއަދުން ފެށިގެން އަންނަ އޭޕްރީލް މަހުގެ ނިޔަލަށެވެ. މި މުއްދަތުގައި ޕާސަނަލް ލޯނާއި ފައިނޭންސިން އަށް އެދި ހުށަހަޅާ ކަސްޓަމަރުންނަށް ޕްރޮމޯޝަނުގައި ބައިވެރިވެވޭނެ އެވެ.\nޕްރޮމޯޝަނުގެ މުއްދަތުގައި ކޮންމެ ހަފްތާއަކު އެއް ފަރާތަކަށް އައިފޯނެއް ދޫކޮށްލާއިރު ލުއި ލޯނާއި ބީއެމްއެލް އިސްލާމިކް ޕާސަނަލް ފައިނޭސިންއަށް އެދި ހުށަހަޅާ ކަސްޓަަމަރުންގެ ތެރެއިން ގުރުއަތުން ދެ ފަރާތް ހޮވައި، ކޮންމެ ފަރާތަކަށް 100،000 ރުފިޔާގެ ފައިސާގެ އިނާމު ދޭނެ އެވެ. މީގެ އިތުރުން ވެހިކަލް ލޯނާއި ވެހިކަލް ފައިނޭންސިން އަށް އެދި ހުށަހަޅާ ފަރާތްތަކުގެ ތެރެއިން އެއްފަރާތަކަށް 50،000 ރުފިޔާގެ ފައިސާގެ އިނާމު ދިނުމަށް ވަނީ ހަމަޖެހިފަ އެވެ.\nބޭންކުން ބުނީ ޕާސަނަލް ލޯނު އަދި ފައިނޭންސިންއަށް ހާއްސަ މި ޕްރޮމޯޝަންގެ ދަށުން ލިބޭ ހުރިހާ އިނާޔަތެއް އެ ބޭންކުގެ އިސްލާމިކް ޕްރޮޑަކްޓުތަކަށްވެސް ލިބޭނެ ކަމަށެވެ.\nބީއެމްއެލް އިސްލާމިކްގެ ޑިރެކްޓާ އޮފް އިސްލާމިކް ބޭންކިން ސުރީ ހާނިމް މުހައްމަދު ވިދާޅުވީ ކޮންވެންޝަނަލް ލޯނުތަކަށް ހާއްސަ ޕްރޮމޯޝަނުގެ ލުއިތައް، ޝަރީއާ ކޮމްޕްލަޔަންޓް ޕާސަނަލް ފައިނޭންސިން ފެސިލިޓީސްގެ ދަށުންވެސް ލިބޭނެ ކަމަށެވެ.\n"ބީއެމްއެލް އިސްލާމިކް ޕާސަނަލް ފައިނޭންސިންގެ ދަށުން އެއް ދުވަސް ތެރޭ ރިކުއެސްޓް ޕްރޮސެސްވާނެ. ރާއްޖޭގެ އެކި ކަންކޮޅުތަކުގައި ހުރި ބީއެމްއެލްގެ ބްރާންޗުތަކުން އިސްލާމިކް ފައިނޭންސިންގެ ހިދުމަތް ލިބޭނެ،" ސުރީ ވިދާޅުވި އެވެ.\n"އެންމެ ބޮޑު އަމާޒަކީ ޕްރޮޑަކްޓުތަކަކީ ކަސްޓަމަރުންގެ ބޭނުންތަކަށް ކޭޓަ ކުރާނެ ޕްރޮޑަކްޓުތަކަކަށް ހެދުން،"\nބީއެމްއެލްގެ ޕާސަނަލް ލޯނު އަދި ޕާސަނަލް ފައިނޭންސިން އަށް ގެނައި ބަދަލުތައް ހިއްސާ ކުރައްވަމުން އެ ބޭންކުގެ ހެޑް އޮފް ރީޓެއިލް ބޭންކިިން މޫސާ ނިމާލް ވިދާޅުވީ ބީއެލްއެލް ލުއި އެކްސްޕްރެސް އަދި ޕާސަނަލް އިސްލާމިކް ފައިނޭންސިން ހިމެނޭގޮތަށް ގެނައި އެއް ބަދަލަކީ އެހެން ބޭންކަކަށް 11 މަހު މުސާރަ ޖަމާކުރުމަށް ފަހު، ބީއެމްއެލް އަށް އެއް މަހު މުސާރަ ޖަމާ ކުރި ނަމަވެސް ލޯނު ލިބޭގޮތަށް ގެނައި ބަދަލެކެވެ. މީގެ ކުރިން އޮންނަގޮތުން، މި ލޯނަކީ 12 މަސް ވަންދެން ބޭންކަށް މުސާރަ ޖަމާކުރުމުން ލިބޭ ލޯނެކެވެ.\nމީގެ އިތުރުން ފާއިތުވި 12 މަހު ވަޒީފާ އަދާކޮށްފައި، އަދި މިހާރު ވަޒީފާ އަދާ ކުރާ ތަނުގައި ތިން މަހު ވަޒީފާ އަދާކޮށްފައިވާ ނަމަވެސް ޕާސަނަލް ފައިނޭންސިން އަށް ހުށަހެޅޭނެ އެވެ. އަދި ބީއެމްއެލްގެ ޕޭރޯލް މެދުވެރިކޮށް މުސާރަ ޖަމާކުރާ މީހުންނަށް، ވަޒީފާގައި އުޅޭކަމުގެ ލިޔުން ހުށަނާޅާވެސް މިހާރު ލޯނަށް އެދެވޭނެ އެވެ. ބީއެމްއެލް އިން ބުނީ މުސާރައަށް އަންނަ ބަދަލާއެކު ނަގާފައިވާ ލޯނަކަށް ތިން މަސްދުވަސް ވެފައިވާ ނަމަ ރީފައިނޭންސްކުރުމުގެ ފުރުސަތުވެސް މިހާރު އޮންނާނެ ކަމަށެވެ.\nބީއެމްއެލް އިން މިއަދު ވަނީ ބީއެމްއެލް ވެހިކަލް ލޯން އަދި ބީއެމްއެލް އިސްލާމިކް ވެހިކަލް ފައިނޭންސިން އަށް ވެސް ލުއިގޮތްތަކެއް ތައާރަފު ކޮށްފަ އެވެ. އެގޮތުން ވެހިކަލް ލޯނާއި ވެހިކަލް ފައިނޭންސިންއަށް ގެނެވުނު ބަދަލާއެކު ތިމާވެއްޓާ ރައްޓެހި އުޅަނދު ގަންނަ ފަރާތްތަކަށް މިހާރު ކުޑަ އިންޓްރެސްޓް ރޭޓެއްގައި ލިބޭނެ އެވެ.\nދެފުރޮޅުލީ އުޅަނދުގަތުމަށް އެއްވެސް ޑައުން ޕޭމަންޓަކާ ނުލައި ބީއެމްއެލް ވެހިކަލް ލޯނާއި ބީއެމްއެލް އިސްލާމިކް ވެހިކަލް ފައިނޭންސިން މިހާރު ލިބޭނެ އެވެ.\nބީއެމްއެލް ލައިފްސްޓައިލް ލޯނުގެ ގޮތުގައި މީގެ ކުރިން 100،000 ރުފިޔާ ދޫކުރި ނަމަވެސް އާ ބަދަލާއެކު އާމްދަނީގެ ގޮތުގައި ކުލި ލިބޭ މީހުންނަށް 300،000 ރުފިޔާ އާއި ހަމައަށް ރަހުނަކާ ނުލާ މިހާރު ލޯނު ލިބޭނެ އެވެ. އަދި މީގެ ކުރިން މި ލޯނު ނަގާފައިވާ ފަރާތްތަކުން ގަވައިދުން ލޯނު ދައްކަމުން ގޮސްފައިވާނަމަ ރީ-ފައިނޭންސިން އަށް އެދުމުގެ ފުރުސަތު ވެސް މިހާރު ލިބޭނެ އެވެ.


އީޖާދީ މަންސަ: އިނާމަކަށް ވަކި މުއްދަތަކަށް ވިޔަފާރި ޔުނިޓު ހިންގަން ހިލޭ ބިމެއް! | | Sangu News\nއީޖާދީ މަންސަ: އިނާމަކަށް ވަކި މުއްދަތަކަށް ވިޔަފާރި ޔުނިޓު ހިންގަން ހިލޭ ބިމެއް!\n20 ނޮވެމްބަރ 2020 - 23:25\nއީޖާދީ މަންސަ ހުޅުވައިދެއްވަނީ\nކުދި އަދި މެދު ފަންތީގެ ވިޔަފާރިތަކަށް އަމާޒުކޮށްގެން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން "އީޖާދީ މަންސަ"އިގެ ނަމުގައި ޚާއްސަ މުބާރާތެއް ފަށައިފިއެވެ.\nކުދި އަދި މެދު ފަންތީގެ ވިޔަފާރިތައް ހުޅުމާލޭގައި ތަރައްގީކުރުމަށްޓަކައި އެޗްޑީސީއިން ކުރިއަށްގެންދާ މުބާރާތް އިފްތިތާހުކޮށްދެއްވީ މިނިސްޓަރ އޮފް އިކޮނޮމިކް ޑިވެލޮޕްމަންޓް އަލްއުސްތާޛު ފައްޔާޒް އިސްމާއިލެވެ.\nމިއީ ކުދި އަދި މެދު ފަންތީގެ ވިޔަފާރިތައް ހުޅުމާލޭގައި ފުޅާކޮށް، އީޖާދީ ޚިޔާލުތަކާއި ޚިދުމަތްތައް ފުޅާކުރުމަށް ފަހި މާހައުލެއް ފޯރުކޯށްދިނުމަށް ކުރިއަށްގެންދާ މުބާރާތެކެވެ. އަދި ހުޅުމާލޭ ތަރައްގީވެގެންދާއިރު، ކުދި އަދި މެދު ފަންތީގެ ވިޔަފާރިތަކާއެކު ހުޅުމާލެ ތަރައްގީވުން، މުބާރާތް ބޭއްވުމުގެ މަގްސަދުގެ ތެރޭގައި ހިމެނެއެވެ.\nމުބާރާތް ކުރިއަށްގެންދަނީ ފަސް ކެޓަގަރީއަކަށް ބަހާލައިގެންނެވެ. އެއީ ފަންނު، ކާބޯތަކެތި، ދުޅަހެޔޮ، ވައްޓަފާޅި އަދި ޚިދުމަތް، މި ފަސް ކެޓަގަރީއެވެ. މިކެޓަގަރީތަކުގެ ދަށުން ބައިވެރިވާން ބޭނުންވާ މީހުންނަށް އެޗްޑީސީގެ "އީޖާދީ މަންސަ"އިގެ މުބާރާތުގެ ގައިޑްލައިންއިން ލިބެން ހުންނާނެއެވެ.\nމި މުބާރާތުގެ ބައިވެރިންގެ ތެރެއިން، ކޮންމެ ކެޓަގަރީއަކުން 1 ވަނަ އަދި2ވަނަ ހޮވޭ ޖުމްލަ 10 މީހުންނަށް އިނާމެއްގެ ގޮތުގައި އެއްވެސް ކުއްޔަކާ ނުލައި، އެޗްޑީސީން ކަނޑައަޅައި ވަކި މުއްދަތަކަށް ހުޅުމާލޭ ދެވަނަ ފިޔަވަހީގައި "ހިޔާ" މަޝްރޫއުގެ ދަށުން ތަރައްގީކޮށްފައިވާ ފުލެޓުތަކުގެ ތިރީ ބުރިން 550 އަކަފޫޓު ހިމެނޭ ވިޔަފާރި ޔުނިޓްތަކެއް ދިނުމަށް ވަނީ ނިންމާފައެވެ.\nމުބާރާތުގައި ހިމެނޭ ކޮންމެ ކެޓަގަރީއަކުން 1 ވަނައަށް ހޮވޭ މީހުންނަށް ހަވާލުކުރެވޭ ޔުނިޓްތަކަކީ، އެއްވެސް ކުއްޔަކާ ނުލައި 1 އަހަރުދުވަހުގެ މުއްދަތަށް ހަވާލު ކުރެވޭ ޔުނިޓުތަކެއްކަމަށް ގައިޑްލައިންގައިވެއެވެ. އަދި2ވަނައަށް ހޮވޭ މީހުންނަށް ހަވާލުކުރެވޭ ޔުނިޓުތަކަކީ، އެއްވެސް ކުއްޔަކާ ނުލައި6މަސްދުވަހުގެ މުއްދަތަށް ހަވާލު ކުރެވޭ ޔުނިޓުތަކެކެވެ.\nމިމުބާރާތުގައި ބައިވެރިވެވޭނީ 18 އަހަރުން މަތީގެ ޒުވާނުންނަށް އެކަންޏެވެ. މުބާރާތުގައި ބައިވެރިވުމަށް ބޭނުންވާ ފޯމު އޮންލައިންކޮށް ލިބެން ހުންނާނެއެވެ.


Covid-19: Hinnavarun Ves Meehaku Ekaherikkoh Miadhu Test Kuranee | Hathaavees\nކޮވިޑް-19: ހިންނަވަރުން ވެސް މީހަކު އެކަހެރިކޮށް މިއަދު ޓެސްޓު ކުރަނީ\nމާޗް 9, 2020 ހަތާވީސް އޮންލައިން\nޅ. ހިންނަވަރު --\nކޮވިޑް-19 ގެ އަލާމާތްތައް ފެނިފައިވާ މީހަކު ޅ. ހިންނަވަރުން އެކަހެރިކޮށްފައިވާ ކަމަށާއި އެމީހާގެ ސާމްޕަލް ނުވަތަ އެ ބައްޔަށް ޓެސްޓު މިއަދު ކުރާނެ ކަމަށް ސަރުކާރުން ބުނެފިއެވެ.\nމިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ކޮވިޑް-19 އާ ގުޅޭގޮތުން މައުލޫމާތު ދިނުމަށް ހާއްސަކޮށްފައިވާ ތަރުޖަމާނު މަބްރޫކު އަޒީޒު ވިދާޅުވީ އޭނާ މިވަގުތު އެކަހެރި ކޮށްފައިވަނީ ހިންނަވަރުގައި ކަމަށެވެ. އަދި މިއަދު އޭނާގެ ސާމްޕަލް ނަގާނެ ކަމަށް މަބްރޫކް ވިދާޅުވިއެވެ. އެކަމުގެ އިތުރު ތަފްސީލެއް ހާމައެއް ނުކުރެއެވެ.\nއެންމެ ފުރަތަމަ ރާއްޖެއިން ކޮވިޑް-19 އަށް ޕޮޒިޓިވްވި ދެ މީހުންނަކީ ހިންނަވަރާއި އެއް އަތޮޅެއްގައި އޮންނަ ރިސޯޓެކެވެ. އެ ރިސޯޓަކީ ޅ. އަތޮޅުގެ ގިނަ ޒުވާނުން ވަޒީފާ އަދާ ކުރަމުން ގެންދާ ރިސޯޓެކެވެ. ކޮވިޑް-19 އެ ރިސޯޓުގެ ދެ މުވައްޒަފަކަށް ޖެހުމުން އެ ރިސޯޓު އަދިވެސް އޮތީ ލޮކްޑައުން ކޮށްފައެވެ. އޭގެފަހުން ރޭ ސަރުކާރުން ވަނީ ސޭންޑީޒް ބަތަލާ ރިސޯޓުގައި ޗުއްޓީ ހޭދަކުރަމުން ދިޔަ އިޓަލީގެ ދެ ރައްޔިތަކަށް ކޮވިޑް-19 ޖެހިފައިވާކަން އިއުލާން ކޮށްފައެވެ. އެއާއެކު ކޮވިޑް-19 އަށް ޕޮޒިޓިވްވި މީހުން ހަތަރަކަށް ރާއްޖެއިން ވަނީ އަރާފައެވެ.\nމި ހަތަރު މީހުންނާއި މީގެއިތުރުންވެސް ބައްޔަށް ޝައްކު ކުރެވިގެން ކަރަންޓީން ކުރެވޭ މީހުންނަށް ފަރުވާ ދެމުން ގެންދަނީ ފަރުކޮޅުފުށީގައެވެ. ސަރުކާރުން މިއަދު ބުނީ ބަލި ޖެހިފައިވާ ހަތަރު މީހުންގެ ހާލަތުވެސް ރަނގަޅު ކަމަށެވެ.\nPrevious ކޮވިޑް-19: އަލާމާތްތައް ފެނުނު މީހަކު މާލެއިން ކަރަންޓީން ކުރުމުގެ މަސައްކަތް ކުރަނީ\nNext ކޮވިޑް-19: ރާއްޖެއިން ޕޮޒިޓިވްވި އެންމެންގެ ހާލުވެސް ރަނގަޅު\nއެމްޑީޕީގެ ފިޔަވަޅު އަޅާ ކޮމެޓީގެ ނާއިބު ކަމުން ޝުއައިބު އެއްފަރާތް ކޮށްފި


BREAKING: Israel in Gaza ge ethan mithanah bon alhan fashaifi - vNews.mv\nސައިފް އަޒްހަރު 25 March 2019, 22:55\nއިސްރާއީލުގެ އުދުވާނީ ބާރުތަކުން ޣައްޒާގެ އެތަންމިތަނަށް ވައިގެ ހަމަލާތައް ދޭން ފަށައިފިއެވެ.\nމިއީ، އިސްރާއީލުގެ މެދުތެރެއަށް މިއަދުގެ ވަރަށް ހެނދުނާ ދެވުނު ރޮކެޓް ހަމަލާއާ ގުޅިގެން ރައްދުގައި އިސްރާއީލުން ދޭންފެށި ހަމަލާތަކެކެވެ.\nއިސްރާއީލުގެ މެދުތެރެއަށް މިއަދުގެ ހެނދުނު ވެއްޓުނު ރޮކެޓް ފޮނުވާލީ ޣައްޒާގެ ތެރެއިން ކަމަށް އިސްރާއީލުން ބުނެއެވެ. މި ހާދިސާގައި އިސްރާއީލުގެ ހަތްމީހުންނަށް އަނިޔާވެ، ރޮކެޓް ހަމަލާ އަމާޒުވި ގެ ވަނީ ހަލާކުވެފައެވެ.\nއިސްރާއީލުގެ އުދުވާނީ ސިފައިން ޣައްޒާގެ އެތަންމިތަނަށް ހަމަލާދޭން މިފެށީ، އިސްރާއީލަށް ދިން ރޮކެޓް ހަމަލާގެ ބަދަލު ވަރަށް ވަރުގަދައަށް ހިފާނޭ ކަމަށް ބުނެ އިސްރާއީލުގެ ހައްދުފަހަނައަޅާފައިވާ ބޮޑުވަޒީރު ނަތަންޔާހޫ އިންޒާރުކޮށްފައި ވަނިކޮށެވެ.\nއިސްރާއީލު ސިފައިން ޣައްޒާގެ އެތަންމިތަނަށް ވައިގެ ހަމަލާތައް ދޭން ފެށިގެން ޣައްޒާގެ ރައްޔިތުން ގެންދަނީ ކަށަވަރުކޮށް ދެމުންނެވެ.\nމިގޮތުން، ޣައްޒާގެ އުތުރުގެ ހިސާބުތަކުން އެއްޗެހި ގޮވާ އަޑުފަށްގަނޑު އިވެމުންދާ ކަމަށް އާންމުން ބުނަމުންދާއިރު، ޣައްޒާގެ ދެކުނުގެ ރަށެއް ކަމަށްވާ ޚާން ޔޫނިސްގެ އިރުމަތީގައި އޮންނަ ދަނޑުވެރިކަންކުރާ ސަރަހައްދު ތަކަށްވެސް ހަމަލާތައް ދެމުންގެންދާ ކަމަށް ރިޕޯޓްތައް ބުނެއެވެ.\nޣައްޒާގައި ހުރި އަލްޖަޒީރާގެ މުރާސިލު ބުނެފައިވަނީ، ޣައްޒާގައި ހުރި ހަމާސްއަށް ނިސްބަތްވާ އެތައް އިމާރާތަކަށް އިސްރާއީލު ސިފައިންގެ ހަމަލާތައް އަމާޒުކުރަމުންދާ ކަމަށެވެ. އެ އިމާރާތްތަކަކީ ހުސްކޮށް ހުންނަ އިމާރާތްތަކެއް ކަމަށްވެސް ބުނެއެވެ.\nޣައްޒާގައި ގިނަ އަދަދެއްގެ އާންމުން ދިރިއުޅޭ ސަރަހަދެއްގައި ހުރި ބިޔަ އިމާރާތަކަށްވެސް ބޮންއަޅައި އެއްކޮށް ހަލާކުކޮށްލާފައި ވާކަމަށް ރިޕޯޓްތައް ބުނެއެވެ.\nހަމަލާތަކުގެ ސަބަބުން ޣައްޒާގެ އެކި ހިސާބުތަކުން އަލިފާނާއި ދުން އަރަމުންދާ މަންޒަރު ޣައްޒާގެ މަލަމަތިން ފެންނަމުންދާ ކަމަށްވެސް އަލްޖަޒީރާގެ މުރާސިލް ބުނެފައި ވެއެވެ.\nއިސްރާއީލުން ދޭންފެށި ހަމަލާތަކާ ގުޅިގެން، ޣައްޒާގައި ވެރިކަންކުރާ ހަމާސްގެ ތަރުޖަމާނު އަބްދުއްލަތީފް އަލްކާނޫ ވިދާޅުވީ، ހަމާސްއިން ޣައްޒާގެ ރައްޔިތުން ދޫކޮށް ނުލާނޭ ކަމަށާއި، ދިފާއުގައި ފިޔަވަޅު އަޅަން ޖެހިއްޖެނަމަ އެކަންވެސް ކުރާނޭ ކަމަށެވެ.\nމިހާރު ދެމުންގެންދާ އުދުވާނީ ހަމަލާތަކުން ހާމަވެގެންދަނީ އިސްރާއީލުގެ އަނިޔާވެރިކަން ކަމަށާއި، އިސްރާއީލު ބޭނުންހާ ގޮތެއް ފަލަސްތީނު ރައްޔިތުންނަށް ހަދަން، ރައްޔިތުން ފުރުސަތު ނުދޭނޭ ކަމަށްވެސް ހަމާސްގެ ތަރުޖަމާނު ވިދާޅުވިއެވެ.


Airport ge security ves varugadha kohffi\nއެއާޕޯޓްތަކުގެ ސެކިއުރިޓީވެސް ވަރުގަދަކޮށްފި\nވެލާނާ އިންޓަނޭޝަނަލް އެއާޕޯޓް. --\nއެއާޕޯޓްތަކުގެ ސެކިއުރިޓީ ވެސް ވަނީ އިތުރަށް މަތިކުރެވިފައި ކަމަށް ގައުމީ ދިފާއީ ބާރުން ބުނެފި އެވެ.\nއަވަސްއާއި ވާހަކަދައްކަވަމުން އެމްއެންޑީއެފްގެ އިސް ތަރްޖަމާން މޭޖާ އިބްރާހިމް އާޒިމް ވިދާޅުވީ ސިފައިންގެ އެލާޓް ލެވަލް ވަނީ އާދައިގެ ލެވަލް އަށްވުރެއް "އެއްލެވަލް" މަތިކުރެވިފައި ކަމަށެވެ. މިއީ ކަނޑަ އެޅިގެން ވަކި ނުރައްކަލެއް ނުވަތަ ތްރޭޓެއް އޮވެގެން އެޅި ފިޔަވަޅެއްނޫން ކަމަށާ އެލާޓް ސްޓޭޓަސް މަތިކުރީ ދުރާލާ ރައްކާތެރި ފިޔަވަޅުތައް އިތުރުކުރުމަށް އާޒިމް ވިދާޅުވިއެވެ.\n"އެއާޕޯޓްތަކުގެ ސެކުރިޓީ ވެސް ވަނީ އިތުރަށް މަތިކުރެވިފައި." އާޒިމް ވިދާޅުވިއެވެ.\nއާޒިމް ވިދާޅުވީ ސިފައިންގެ އާންމު ހާލަތުން އެހެންހާލަތަކަށް ބަދަލުކުރުމަށް "އެލާޓް" ސްޓޭޓަސް މަތިކުރުމަށް ވަކި ދަރަޖަތަކެއް އަމަލުކުރުމަށް އޮންނަ ކަމަށެވެ.\nއެމްއެންޑީއެފް އިން ބުނީ މިރޭ ހަތެއް ޖަހާއިރުން ފެށިގެން ރާއްޖޭގެ ގައުމީ ދިފާއީ ބާރުގެ އެލާޓް ސްޓޭޓަސް މައްޗަށް ޖައްސައި "ޔެލޯ2" އަށް ބަދަލު ކުރެވޭނެ ކަމަށެވެ. އެމްއެންޑީއެފްގެ ސްޓޭޓަސް "ޔެލޯ2" އަށް ޖައްސާނީ ގައުމުގެ ސުލްހަ މަސަލަސްކަމާއި އަމަންއަމާން ކަމަށް ބުރޫއަ އަރާ ފަދަ ކަމަކާ ކުރިމަތާނެ ކަމަށް ބެލެވުން ނުވަތަ އެފަދަ މައުލޫމާތެއް ލިބުމުންނެވެ.\nއެމްއެންޑީއެފްގެ އެލާޓް މައްޗަށް ޖައްސާފައިވާތީވެ މިރެއިން ފެށިގެން ކަނޑުމަތީގެ އުޅަނދުފަހަރު ހުއްޓުވައި ޗެކް ކުރަމުން ގެންދާނެ ކަމަށް އެމްއެންޑީއެފް އިން ބުންޏެވެ. ނަމަވެސް އެއީ ގައުމީ ސަލާމަތާ ގުޅުން ހުރި ކަމަށް ވާތީވެ އެމްއެންޑީއެފް އިން އެ މައުލޫމާތުގެ ތަފުސީލުތަކެއް ހާމައެއް ނުކުރެ އެވެ.\nއެމްއެންޑީއެފްގެ އެލާޓް މައްޗަށް ޖައްސައި ހިންގާ އެފަދަ އޮޕަރޭޝަންތަކަކީ ގައުމުގެ މަސްލަހަތާއި ރައްޔިތުންގެ ސަލާމަތާއި ރައްކާތެރިކަން ދެމެހެއްޓުމަށްޓަކައި ކުރެވޭ ކަމަށް ވާތީވެ ރައްޔިތުންގެ ފުރިހަމަ އެއްބާރުލުން ލިބޭނެ ކަމަށް ޔަގީން ކުރާ ކަމަށް އެ އިދާރާއިން ބުންޏެވެ.\nގަން އިންޓަނޭޝަނަލް އެއާޕޯޓް ޑޮމެސްޓިކް އެއާޕޯޓް ކާޑެއްދޫ އެއާޕޯޓް\nކާޑެއްދޫ އެއާޕޯޓުގެ ފަޔާ ލޮރީ ހަލާކުވެ، ދަތުރުތައް މެދުކަނޑާލައިފި\nއިއުލާނާއި އެގްރިމެންޓް ކުރުމެއް ނެތި ކާޑެއްދޫއަށް ތެޔޮ ގަތް: އޮޑިޓް\nމަޑިވަރު އެއާޕޯޓް މިއަހަރު ހުޅުވަން އަންގައިފި\nފްލައިން ސްކޫލް ހިންގަން ގަން އެއާޕޯޓާއެކު ސޮއިކޮށްފި


އެންމެ ފޫހިވާ ދިހަ މުދައްރިސުން | Jazeera\tއެންމެ ފޫހިވާ ދިހަ މުދައްރިސުން - Jazeera\nއެންމެ ފޫހިވާ ދިހަ މުދައްރިސުން\nހަމްދޫން ރަޝީދު December 11, 2018 174 views0\nކިޔަވައިދޭ އެދުރުން ނުވަތަ މުދައްރިސުންނަކީ އެއްބައެއްގެ ނަޒަރުގައި އެކުވެރީންނެވެ. އަނެއްބައެއްގެ ނަޒަރުގައި ފޫހިވެ ރުޅި އަންނަ ބަޔެކެވެ. މުދައްރިސުން ކިޔަވައިދޭން ދަނީވެސް އެހުރިހާ ކަމެއް އެނގިހުރެގެނެވެ. އެކި މިޒާޖުގެ ކުދިން ދިމާވާނޭކަންވެސް އެނގިހުރެ ފިސާރި ތައްޔާރުވެގެނެވެ. ގިނަ މުދައްރިސުން މިދެންނެވި ގޮތަށް ތައްޔާރުވެގެން ދިޔަ ނަމަވެސް، ބައެއް މުދައްރިސުންގެ ފަރާތުން ކުދިން ރުޅި އަންނަ ކަންކަން ފެނުމަކީވެސް އާންމުކަމެކެވެ. އޭގެ ސަބަބުން އެ މުދައްރިސެއްމަތީން ފޫހިވެއެވެ. އެހެންކަމުން މި ބަލައިލަނީ ދަރިވަރުން ރުޅިއަންނަ 12 ވައްތަރެއްގެ މުދައްރިސުންނަށެވެ. ނުވަތަ ދަރިވަރުން ބައްދަލުވާން ހިތްނޭދޭ މިޒާޖު ހުންނަ ބާރަ މުދައްރިސެއްގެ ވާހަކައެވެ.\n* ވަކިއަތަކަށް ޖެހިފައި ތިބޭ މުދައްރިސުން\nގިނަ ކުދިން އެންމެ ރުޅި އަންނަނީ ކުދިންގެ މެދުގައި ތަފާތުކުރާ މުދައްރިސުން ދެކެއެވެ. ފާހަނާއަށް ދިޔުމަށް އެއް ދަރިވަރު އެދުމުން ނުދެވޭނެކަމަށް ބުނެފައި އަނެއް ދަރިވަރު އެދުމުން ފޮނުވުމާއި ފިލާވަޅު ނުހެދުމުން އަދަބު ދޭއިރު ތަފާތުކުރުމަކީ އާންމުކޮށް ސުކޫލުތަކުގައި ކުރާ ކަންކަމެވެ.\n* ބަލި ނުވަތަ އަބަދު ވަރުބަލިވެފައި ތިބޭ މުދައްރިސުން\nދަރިވަރުން އަބަދުވެސް ބޭނުންވާނީ ކުދިންނާ ގުޅޭ މަޖާ މިޒާޖުގެ މުދައްރިސެކެވެ. މުދައްރިސް ކުލާހަށް ވަންނައިރު "މަތިމަރުވެފައި" ތިބޭ މީހުންހެން ނުވަތަ ބަލިވެ އުޅެމުން ކިޔަވައިދޭން އައުމުން ދަރިވަރުން ކިޔަވާ ހިތެއްނުވާނެއެވެ. އަބަދު ކެއްސަމުން ނުވަތަ ނޭފަތް ފޮޅަމުން ކިޔަވައިދޭން އުޅުނު ނަމަވެސް ދަރިވަރުންގެ މާބޮޑު ސަމާލުކަމެއް ނުދޭނެއެވެ. ބަލިވެ އުޅެމުންވެސް ކިޔަވައިދޭން މުދައްރިސުންދަނީ އެއް ދުވަސްވެސް ވައްޓާނުލުމުގެ ބޭނުމުގައި ނަމަވެސް، މިބާވަތުގެ މުދައްރިސުންނާ ބައްދަލުވާ ހިތެއް ދަރިވަރުން ބޭނުމެއްނުވާނެއެވެ. ނުވަތަ ކޮންމެވެސް ބުރަ މަސައްކަތެއްގައި އުޅެފައި ކުލާހަށް އަންނައިރު ގައިން ވަރު ގޮސް ހަސްނެތިފައި ތިބޭ މުދައްރިސުންމަތިންވެސް ދަރިވަރުން ވަރަށް ފޫހިވާނެއެވެ.\n* ކިޔަވައިދޭން އުޅޭ އެއްޗެއް ނޭނގޭ މުދައްރިސުން\nބައެއް މުދައްރިސުންނަކީ އެއްވެސް ވަރަކަށް ތައްޔާރުނުވެ ކުލާހަށްދާ މުދައްރިސުންނެވެ. އެކަހަލަ މީހުން ދެކެވެސް ދަރިވަރުން ވަރަށް ފޫހިވާނެއެވެ. ދަރިވަރުންނަށް އެއްޗެއް އެނގޭނީ ފުރަތަމަ ކިޔަވައިދޭން ހުރި މީހާއަށް އެނގިގެނެވެ. އެހެންކަމުން މިފަދަ މުދައްރިސަކާ އެއްވެސް ދަރިވަރަކު ބައްދަލުވާ ހިތެއް ނުވާނެއެވެ.\n* ވާނުވާ ނޭނގޭ މުދައްރިސުން\nގިނަ ފަހަރަށް މިކަހަލަ މުދައްރިސުންނަށް ނުބައި ކުލާހަކަށްވަދެ ކިޔަވައިދޭން ފަށާއިރުވެސް ނޭނގޭނެއެވެ. ސަލާމް ގޮވައިލަންވެސް ގިނަފަހަރަށް ހަނދާން ނުހުންނާނެއެވެ. މިކިޔަވައިދެނީ ކޮން އެއްޗެއްކަން ނުވަތަ ކޮން މާއްދާއެއްކަންވެސް ގިނަ ފަހަރަށް ނޭނގުމަކީ ގިނަ ކުދިން ފޫހިވާ އެއް ސަބަބެވެ.\n* އާވާރާވެފައި ތިބޭ މުދައްރިސުން\nމިކަހަލަ މުދައްރިސުން ދިވެހިރާއްޖެއިން ނުފެނިދާނެއެވެ. މިބާވަތަކީ، ރާ ނުވަތަ މަސްތުވާތަކެތި ބޭނުންކުރުމަށްފަހު އެކަމުން މިންޖު ނުވަނީސް ކިޔަވައިދޭން ކުލާހަށްދާ ބާވަތުގެ މުދައްރިސުންނެވެ. ސީދާ އެކަން ނުކުރިނަމަވެސް، ދިވެހިރާއްޖޭގައި އާވާރާވެގެން ކިޔަވައިދޭންދާ މުދައްރިސުން މަދެއްނޫނެވެ. ގޭތެރޭގެ މައްސަލައެއް ނުވަތަ މުދައްރިސުންގެ ޖަގަހަތެރެއިން ޖެހޭ މައްސަލައެއްގެ ތެރޭގައި އުޅެފައި ކުލާހަށް އަންނައިރު ގިނަ ފަހަރަށް ހުންނާނީ މިހެން ވެފައެވެ. ކުދިން ކުރިމަތީ ކޮންމެފަދަ އެއްޗެއްވެސް ކިޔައިދާނެއެވެ.\n* މުޑުދާރު މުދައްރިސުން\nކުލާހަށް ވަންނައިރުވެސް ދާހިއްލާފޯވެ ނުވަތަ ސާފުތާހިރުކަމުގެ ކޮޅެއްވެސް ނެތް މުދައްރިސުންގެ މަތީން އެއްފަހަރުން ދަރިވަރުން ފޫހިކޮށްލުވައެވެ. ކުލާސް ކުރިޔަށްދާއިރު ނޭފަތްކޮށްޓުމާއި، ހެދުންތެރެއަށް އަތްލުމާއި އިސްޓާކީނުންނާއި ގައިން ނުބައިވަސްދުވާ ނަމަ ރަނގަޅަށް އަދި ތައްޔާރު ނުވެވެނީއެވެ. އަދި ކިޔަވަން ތިބޭ ކުދިން އެންމެ ފޫހިވާ ވައްތަރަކީވެސް މިއީއެވެ.\n* އަބަދު ހޯމްވޯކް ދޭ މުދައްރިސުން\nބައެއް މުދައްރިސުންނަކީ ކޮންމެ ދުވަހަކު ގޭގައި އިތުރު މަސައްކަތްކުރަން ހަވާލު ކުރާ މުދައްރިސުންނެވެ. އަދި ދަރިވަރުން އެންމެ ފޫހިވާނީ ޗުއްޓީއަށް ނުވަތަ ހަފްތާ ބަންދަށް ދާއިރު ބޮލަށް ނުކަތާވަރަށް ގޭގައި ނިންމަން މަސައްކަތްދޭ މުދައްރިސުން މަތިންނެވެ.\n* ކުލާސް ނިމުމުންވެސް ކިޔަވައިދޭން އުޅޭ މުދައްރިސުން\nއިތުރު ގަޑިއަށް ނުވަތަ ކުލާސް ނިމުމުންވެސް އައު ކޮށްކޮށްފައި ކިޔަވައިދޭން އުޅޭ މުދައްރިސުންވެސް މަދެއްނޫނެވެ. ބުރޭކް ނުވަތަ ނިމޭ ގަޑި ފަހަނަ އަޅާ ދާއިރުވެސް މިބާވަތުގެ މުދައްރިސުން ހުއްޓައެއް ނުލާނެއެވެ. ދަރިވަރުން ކިތަންމެ ވަރަކަށް ކީނަމަވެސް ހެވެ. މިއީ މުދައްރިސުންދެކެ ދަރިވަރުން ވަރަށް ފޫހިކޮށްލުވާ ކަމެކެވެ.\n* ހަރުކަށި މުދައްރިސުން\nމިބާވަތުގެ މުދައްރިސުންނަކީ ވަރަށް އާންމު ބައެކެވެ. ފާހަނާއަށް ދާން އެދުނުނަމަވެސް ގިނަފަހަރު ނުފޮނުވާނެއެވެ. ނުވަތަ ޕޭޕަރެއް މާކް ކުރާއިރު މާކްސްއެއް ކަނޑާލެވެން އޮތްގޮތަކުން މާރކްސްވެސް ކަނޑާލާނެއެވެ. ކިޔަވައިދޭއިރުވެސް ހަރުކަށި ގޮތްގަނޑެއް ހުންނާނެއެވެ. ދަރިވަރުންނާ މާބޮޑު ގުޅުމެއް ނޯންނާނެއެވެ.\n* ފޫހި މުދައްރިސުން\nމިބާވަތް ކަނޑައަޅާނީ ދަރިވަރުންނެވެ. އެކި ކުދިންނަށް ކަމުނުދާނީ އެކި ސިފަ ނުވަތަ މިޒާޖު ހުންނަ މުދައްރިސުންނެވެ. ނަމަވެސް މާ ކުރީގެ ގޮތްތައް ނަކަލުކޮށް ނުވަތަ އިހުގެ ހެދުން އަޅާ އުޅޭ މުދައްރިސުންމަތީން ދަރިވަރުން އާންމުކޮށް ފޫހިކޮށްލުވައެވެ. ނުވަތަ ކިޔަވައިދޭ ވައްޓަފާޅިއަކީ ދަރިވަރުންނާ މާބޮޑު ގުޅުމެއް ނޯންނަ ގޮތްގަނޑެއްނަމަވެސް ދަރިވަރުން ފޫހިކޮށްލުވައެވެ.\nގައުމު ބިނާކުރުމުގައި އެންމެ މުހިއްމު ދައުރެއް އަދާކުރާ މީހުންނަކީ މުދައްރިސުންކަމަށް ވީހިނދު ކިޔަވައިދޭން ދިޔުމުގެ ކުރިން މިކަހަލަ ކަންކަމަށް ބަލައިލުން މުހިންމެވެ. ދަރިވަރުންގެ ހިތް ނުރުހޭ ގޮތަށް ކަންތައް ކޮށްގެން ކިޔަވައިދޭ އެއްޗެއްގެ މާބޮޑު ބޭނުމެއް ނޯންނާނެއެވެ. ނަމަވެސް، ގިނަ މުދައްރިސުން އެކި ދިރާސާތައް ކޮށްގެން މިކަހަލަ ކަންކަމަށް ވަރަށް ވިސްނާކަންވެސް އެއީ ފާހަގަކޮށްލަންޖެހޭ ކަމެކެވެ.


Lanka in Covid jehunu adhadhu 10,000 aa gaathah\nލަންކާ އިން ކޮވިޑް ޖެހުނު އަދަދު ދިހަ ހާހާ ގާތަށް\n30 އޮކްޓޯބަރ 2020 - 11:36:09\nއަވަށްޓެރި ސްރީލަންކާގައި ދެ މަސް ދުވަސް ވަންދެން ކޮވިޑް ކޮންޓްރޯލްކުރެވިފައި އޮތުމަށް ފަހު، ގާމެންޓް ފެކްޓަރީއެއްގައި މަސައްކަތް ކުރާ ބަޔަކު ޕޮޒިޓިވްވެ ބަލި އިތުރަށް ފެތުރެމުން އަންނައިރު އެގައުމުން ބަލި ޖެހުނު މީހުންގެ ޖުމްލަ އަދަދު 9791 އަށް އަރައިފި އެވެ.\nމިމަހުގެ ކުރީކޮޅާ ހަމައަށް އެގައުމުން ބަލި ޖެހުނީ އެންމެ ތިން ހާހެއްހާ މީހުންނަށެވެ. އަދި ބަލީގައި މަރުވި މީހުންގެ އަދަދު އުޅުނީ 13 ގަ އެވެ. އެކަމަކު މިހާރު ބަލި ޖެހުނު މީހުންގެ އަދަދު ދިހަ ހާހާ ގާތްވެފައިވާއިރު 19 މީހަކު ވަނީ މަރުވެފަ އެވެ.\nމިހާރު އެގައުމުގައި ދުވާލެއްގެ މައްޗަށް ފެންނަ ކޭސްތަކުގެ އަދަދު 500 ގައި އުޅޭއިރު ބަލި ކޮންޓްރޯލްކުރުމަށް ފިޔަވަޅުތައް ވެސް ދަނީ ވަރުގަދަކުރަމުންނެވެ. އެގޮތުން މިހާރު ވެސް 60 އެއްހާ ސަރަހައްދުގައި ކާފިއު ދަނީ ހިންގަމުންނެވެ. އަދި 29 ވަނަ ދުވަހުގެ ރޭ 12:00 އިން ފެށިގެން ވަނީ ލަންކާގެ ވެރިކަން ކުރާ ކޮލަމްބޯގެ ވެސްޓަން ޕްރޮވިންސްގައި 72 ގަޑިއިރަށް ކާފިއު ހިންގަން ފަށާފަ އެވެ.\nއޭގެ އިތުރުން އެގައުމުގެ ގާނޫނު ހަދާ މަޖިލިސް ވެސް މިވަގުތު އޮތީ ބަންދުކޮށްފަ އެވެ. އަދި ކުރިއަށް އޮތް ހަފުތާގެ ޖަލްސާތައް ނުބާއްވަން ނިންމާފައި މިވަނީ ކޮލަމްބޯގައި ކޮވިޑްގެ ކޭސްތައް އިތުރުވެ، ކޮމިއުނިޓީ ޓްރާންސްމިޝަނުގެ ބިރު ބޮޑުވެފައިވާތީ އެވެ. އަދި އަލުން ޖަލްސާތައް ފަށާއިރު ކުރިއަށް ގެންދާނީ ހަތަރު ގަޑިއިރަށް ކަމަށް ވެސް ބުނެ އެވެ.\nއާބާދީގައި 21 މިލިއަނެއްހާ މީހުން ދިރިއުޅެމުންދާ ލަންކާއަށް ކޮވިޑްގެ ދެވަނަ ރާޅެއް އައިސްފައިވާތީ ވަނީ އެއްވުން ވެސް މަނާކޮށްފަ އެވެ. އަދި ބާތަކާއި ސްޕާތައް އަދި ރެސްޓޯރަންޓުތަަކާއި ނައިޓްކްލަބްތައް ވެސް ބަލި ފެތުރެމުންދާތީ ވަނީ ބަންދުކޮށްފަ އެވެ.


Gaumee team6roadha ah, coach ninmmee trainingai lui dheyn | Mihaaru\nކުޅިވަރު / ގައުމީ ފުޓްބޯޅަ ޓީމް\nގައުމީ ޓީމު "ހަ ރޯދަ" އަށް، ކޯޗް ނިންމީ ޓްރެނިންގައި ލުއި ދޭން\nގައުމީ ޓީމުން ކުރިން ބޭއްވި ޓްރޭނިންއެއްގައި ކޯޗް މާޓިން ކޫޕްމަން އާއެކު ޓީމުގެ ބައެއް ކުޅުންތެރިން --- ފައިލް ފޮޓޯ\n17 މެއި 2021 - 12:45\nވޯލްޑް ކަޕް ކޮލިފިކޭޝަންގެ މެޗުތަކަށް ޗައިނާއަށް ފުރުމުގެ ކުރިން ހޮޓެލް ޖެންގައި ކޭމްޕް ކުރި ގައުމީ ފުޓްބޯޅަ ޓީމުގެ ކުޅުންތެރިން ރަމަޟާން މަހުގެ ރޯދަ އަށް ފަހު ސުންނަތް ހަ ރޯދަ ވެސް ހިފާތީ ޓްރެއިނިންގައި ކުޅުންތެރިންނަށް ލުއި ދީފި އެވެ.\nގައުމީ ޓީމު ހޮޓެލް ޖެންގައި ކޭމްޕް ކުރީ، މިދިޔަ ބުރާސްފަތި ދުވަހު އެވެ. ޖެހިގެން އައި ދުވަހަކީ، ހަ ރޯދައިގެ ފުރަތަމަ ދުވަހެވެ. ސްކޮޑުގައި 25 ކުޅުންތެރިން ހިމަނައި ގައުމީ ޓީމު ކޭމްޕް ކުރީ ކޮވިޑް-19 އަށް ޓެސްޓް ހެއްދުމަށް ފަހު ނެގެޓިވް ވި ކުޅުންތެރިންނެވެ.\nގައުމީ ޓީމުގެ މެނޭޖަރު ޔާމީން އިބްރާހީމް، ބުނީ ޖެންގެ ކޭމްޕްގައި ކުރިއަށް ދަނީ ފިޒިކަލް އާއި ފިޓްނަސް އަދި ރިކަވަރީގެ ޓްރޭނިންތައް ކަމަށެވެ. ފިޓްނަސް އާއި ރިކަވަރީގެ ޓްރޭނިންތައް ލީޑް ކުރަނީ ގައުމީ ޓީމަށް އަލަށް ހަމަޖެއްސި ފިޓްނަސް ކޯޗް ހޮލެންޑް ގާހާޑް ވާމިންކް އެވެ. ހެޑް ކޯޗް މާޓިން ކޫޕްމަން ވަނީ ކުޅުންތެރިން ރޯދައަށް ތިބުމުން ޕްރެކްޓިސްތައް ލުއިކޮށް ގެންދިއުމަށް އޭނާއަށް އަންގައިފަ އެވެ.\n"ގާތްގަނޑަކަށް ހުރިހާ ކުޅުންތެރިން ކަހަލަ ގޮތަކަށް ދަނީ ހަ ރޯދަ ހިފަމުން،" ޔާމީން ކިޔައި ދިނެވެ.\n"އެހެންވެ ޓްރެއިނިންތައް ގެންދަނީ ވަރަށް ލައިޓްކޮށް ދެ ގުރޫޕަކަށް ބަހާލައިގެން ކޮންމެ ގުރޫޕަކަށް ދޮޅުގަޑިއިރުގެ ޓްރޭނިން ކުރިއަށްދާ ގޮތަށް."\nފުރަތަމަ ގުރޫޕް ޓްރޭނިން ކުރިއަށް ގެންދަނީ މެންދުރު ފަހު ދޭކުން 3:30 އަށެވެ. ދެ ވަނަ ގުރޫޕްގެ ޓްރޭނިން 3:30 ގައި ފަށައި ފަހެއް ޖަހާއިރު ޓްރޭނިން ނިންމާލަ އެވެ.\n"ޖިމް އާއި ހޮޓެލްގެ ބޯލް ރޫމްގައި ޓްރޭނިންތައް ކުރިއަށް ގެންދަނީ ބޯލްރޫމްގައި ފިޒިކަލް ޓްރޭނިންތައް." ޔާމީން ބުންޏެވެ.\nގައުމީ ޓީމުގެ ކޯޗް މާޓިން ކޫޕްމަން\nއަންނަ ބުދަ ދުވަހު ޗައިނާއަށް ފުރަންދެން ޓީމު ތިބޭނީ ޖެންގަ އެވެ. ގައުމީ ޓީމުގެ ދަތުރު އަވަސްކުރަން އެފްއޭއެމުން ނިންމީ، މި މަހު ރާއްޖޭގައި ބާއްވަން މަސައްކަތްކުރި އޭއެފްސީ ކަޕްގެ ދެކުނު އޭޝިއާ ޒޯންގެ ގުރޫޕް ސްޓޭޖް ފަސް ކުރުމުންނެވެ. އެ މުބާރާތުގެ ޕްލޭއޮތް ކޮލިފައިން މެޗުގައި ކުޅެން އިންޑިއާގެ ބެންގަލޫރު އެފްސީން ވެސް މާލެ އައިސް ކޭމްޕް ކުރީ ހޮޓެލް ޖެންގަ އެވެ. އެހެންނަމަވެސް އެ ޓީމުގެ ކުޅުންތެރިން ހޮޓަލުން ބޭރަށް ނުކުމެ ކޮވިޑްގެ ޕްރޮޓޮކޯލް މުގުރާލުމުން ރާއްޖެއިން ކުރިމަތިވި ޕްރެޝަރާ އެކު އޭއެފްސީ ނިންމީ މުބާރާތް ފަސް ކުރުމަށެވެ. އެ ހޮޓެލްގްގައި ކޭމްޕް ކުރި ގައުމީ ޓީމު ކުޅުންތެރިންވެސް ހޮޓަލުން ބޭރަށް ނުނިކުމެ އެވެ.\nވޯލްޑް ކަޕް ކޮލިފައިންގައި ރާއްޖެ އަށް ބާކީ އޮތް ތިން މެޗުގެ ތެރެއިން ޗައިނާ އާ ދެކޮޅަށް ކުޅޭ މެޗު އޮންނާނީ އަންނަ މަހުގެ ތިން ވަނަ ދުވަހު އެވެ. ސިރިއާ އާ ދެކޮޅަށް ކުޅޭ މެޗު އޮންނާނީ އަންނަ މަހުގެ ހަތް ވަނަ ދުވަހު އެވެ. އަދި ފިލިޕީންސާ ދެކޮޅަށް ކުޅޭ މެޗު އޮންނާނީ އަންނަ މަހުގެ 15 ވަނަ ދުވަހު އެވެ.\nމި ގުރޫޕްގެ އެއް ވަނައިގައި ސީރިއާ އޮތީ ކުޅުނު ފަސް މެޗުން ވެސް މޮޅުވެ 15 ޕޮއިންޓް ހޯދައިގެނެވެ. ދެ ވަނައިގައި އޮތް ޗައިނާއިން ހަތަރު މެޗު ކުޅުނު އިރު އެ ޓީމަށް ލިބިފައި ވަނީ ހަތް ޕޮއިންޓެވެ. ތިން ވަނައިގައި އޮތް ފިލިޕީންސަށް ވެސް ހަތް ޕޮއިންޓެވެ. ގުއާމް އާ ދެކޮޅަށް ކުޅުނު ދެމެޗުން ވެސް މޮޅުވެ ރާއްޖެއަށް ލިބިފައި ވަނީ ހަ ޕޮއިންޓެވެ. ގުއާމަށް ޕޮއިންޓެއް ނުލިބެ އެވެ.\nދާދި ފަހަކުން ހުވަފެނުގައި ފެނުނީ ޗައިނާ އާއި ރާއްޖެވާދަކޮށް 2-2ން އެއްވަރުވިތަނެވެ.\nރާއްޖޭގަ އެކަނި ރޯދަހިފާތީއޭ ކިޔާފަ ހުރިހާކަމެއް ލުއިކުރަން އުޅެނީ. ބޮޑެތި ހަނގުރާމަތައްކޮށް، ގައުމުތައް ފަތަޙަކޮށްފަ އެބަހުރި ރޯދަމަހު. އަދ ކުރިއާއި ޚިލާފަށް، މިވަގުތު ޔޫރަޕުގެ އެންމެ މަތީފަންތީގަ ކުޅެމުންދާ މުސްލިމް ކުޅުންތެރިން މެޗުތައްކުޅެ، ޓްރެއިނިންގ ސެޝަންތަކުގަ ބައިވެރިވަނީ ރޯދައަށްހުރެ. އިންސާނާގެ ހަށިގަނޑަކީ ނުލާހިކު އަޖައިބުކުރުވަނިވި ގޮތްގޮތަށް ޚާލަތައް އެޑެޕްޓްވާ އެއްޗެއް.\nޕްރެކްޓިސް ނިންމާފަ ރޯދަހިފުން ހުއްދަ އެނގޭތޯ..


އިފުރު ޑޮމެސްޓިކް އެއަރޕޯރޓް ގައި ފިހާރައެއް ހިންގަދޭނެ ފަރާތެއް ހޯދަން ބޭނުންްވެއްޖެ\nއިފުރު ޑޮމެސްޓިކް އެއަރޕޯރޓް ގައި ފިހާރައެއް ހިންގަދޭނެ ފަރާތެއް ހޯދުމަށް 30 މޭ 2022 ވަނަ ދުވަހު ކުރެވުނު ނަންބަރު : IAS/MIS/2022-1278 އިޢުލާނާއި ގުޅިގެން އެކަށީގެންވާ އަދަދެއްގެ ތަރުޙީބެއް ލިބިފައި ނުވާތީ، ޝައުގުވެރިކަން ފާޅު ކުރުމުގެ ސުންގަޑި އިތުރުކުރެވިފައިވާ ވާހަކަ ދަންނަވަމެވެ.\nވީމާ މިމަސައްކަތަށް ޝައުގުވެރިވެލައްވާ ފަރާތްތަކުން އިއުލާނާއިއެކު ހިމެނިފައިވާ ކުންފުނީގެ މައުލޫމާތު ފޯމް ފުރުއްވުމަށްފަހު މި ކުންފުނީގެ އީމެއިލް [email protected] ، [email protected] އަދި [email protected] އަށް މެއިލް ކުރައްވައިގެން ޝައުގުވެރިކަން ފާޅު ކުރެއްވުން އެދެމެވެ. ޝައުގުވެރިކަން ފާޅު ކުރުމުގެ ސުންގަޑިއަކީ 15 ޖޫން 2022 ވާ ބުދަ ދުވަހުގެ ހެނދުނު 11:00 ގެ ކުރިންނެވެ.\nއިސްވެ ދެންނެވުނު ސުންގަޑީގެ ކުރިން އީމެއިލްގެ ޒަރިއްޔާއިން ޝައުގުވެރިކަން ފާޅު ނުކުރައްވާ ފަރާތްތަކަށް މި ޕްރޮޖެކްޓުގައި ބައިވެރިވުމުގެ ފުރުޞަތު ނުލިބޭނެ ވާހަކަ މަޢުލޫމާތަށް ޓަކައި ދެންނެވީމެވެ.\n*މަތީގައި ދެންނެވިފައިވާ ކުންފުނީގެ މައުލޫމާތު ފޯމް އަދި ބިޑްއާއި ގުޅޭ މައުލޫމާތު މި އިއުލާނާއި އެކު ޑައުންލޯޑް ކުރެއްވޭނެއެވެ.\n08 ޖޫން 2022\nޕަބްލިޝްކުރި ތާރީޚު: 08 ޖޫން 2022\nސުންގަޑި: 15 ޖޫން 2022 11:00\n- ެEOI FORM


Covid 19: Raajje in niyaavi meehun ge adhadhu 50 ah - AO News\nކޮވިޑް-19ގައި ރާއްޖެއިން ނިޔާވި މީހުންގެ އަދަދު ފަންސާހަށް އަރައިފިއެވެ.\nއެޗްޕީއޭއިން ބުނެފައިވަނީ މިއަދު ހެނދުނު 9:50 ގައި އައިޖީއެމްއެޗްގެ އިމަޖެންސީ ރޫމަށް ގެނައި އުމުރުން 77 އަހަރުގެ ދިވެހި ފިރިހެނަކު އޭގެ ކުޑައިރުކޮޅެއް ފަހުން، ނިޔާވެފައިވާ ކަމަށާއި މިއީ ރާއްޖޭން މި ބަލީގައި ނިޔާވި 50 ވަނަ މީހާ ކަމަށެވެ.\nރާއްޖެއިން އެންމެ ފަހުން މި ބަލީގައި މީހަކު ނިޔާވެފައިވަނީ މިމަހުގެ7ވަނަ ދުވަހުގައެވެ. އެއީ އުމުރުން 60 އަހަރުގެ ދިވެހި ފިރިހެނެކެވެ.\nމިހާތަނަށް ރާއްޖެއިން މި ބަލީގައި ނިޔާވެފައިވަނީ 42 ދިވެހިންނާއި 8 ބިދޭސީންނެވެ. ރާއްޖެއިން މިހާތަނަށް ކޮވިޑް-19 ޖެހިފައިވަނީ 14712 މީހުންނަށެވެ. އަދި މިވަގުތު 1017 މީހަކަށް ފަރުވާދެމުން އަންނަ އިރު 79 މީހަކަށް ދަނީ ހޮސްޕިޓަލުގައި ފަރުވާދެމުންނެވެ. ރާއްޖެއިން ކޮވިޑް-19 ޖެހުނު މީހުންގެ ތެރެއިން މިހާތަނަށް ބަލިން ރަނގަޅުވެފައިވަނީ 13639 މީހުންނެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ)އިން ބުނީ އިއްޔެ ހަވީރު ހަޔަކުން މިއަދު ހަޔަކަށް 2541 ސާމްޕަލް ނެގި ކަމަށާއި އަދި އޭގެ ތެރެއިން 53 މީހަކު ޕޮޒިޓިވްވި ކަމަށެވެ. މިވަގުތު ކޮވިޑް ޖެހިފައިވާ 1025 މީހުން ތިބިިއިރު ހޮސްޕިޓަލްގައި 74 މީހަކަށް ދަނީ ފަރުވާދެމުންނެވެ\nކޮވިޑް-19: އިތުރު 135 މީހަކު ބަލިން ރަނގަޅުވެއްޖެ\nކޮވިޑް-19: އިތުރު 142 މީހުން ޕޮޒިޓިވްވެއްޖެ


Japan meehunah covid vaccine hiley\nޖަޕާންގައި ކޮވިޑް-19 އަށް މީހުން ސާމާލުކުރުވަވަނީ: މިހާރު އުޅެނީ ތިން ވަނަ ވޭވް ފެށިގެން\nޖަޕާނުގައި ދިރި އުޅޭ އެންމެންނަށް ކޮވިޑް ވެކްސިން ހިލޭ ދޭނެ ކަމަށް އެ ގައުމުން ބުނެފި އެވެ. މި ކަމަށްޓަކައި ޚާއްސަ ގަވާއިދުތަކެއް ވެސް ވަނީ ފާސް ކޮށްފަ އެވެ. ޖަޕާނުގައި މިހާރު ކޮންމެ ދުވަހަކު ވެސް ރެކޯޑް އަދަކަށް ޕޮޒިޓިވްވާ ކަމަށް ރިކޯޑްތަކުން ދައްކަ އެވެ.\nޖަޕާނުގައި ދިރިއުޅޭ 126 މިލިއަން މީހުންނަށް ހިލޭ ވެކްސިން ދިނުމަށްޓަކައި ފާސް ކުރަން ޖެހޭ ބިލަށް ޕާލަަމެންޓުން ރުހުން ވަނީ ލިބިފަ އެވެ. ޖަޕާނުގައި ބޭނުން ކުރާނީ ކޮން ކުންފުންޏެއްގެ ވެކްސިނެއް ކަމާއި، ވެކްސިން ދޭން ފަަށާ ދުވަސްތަކާ ބެހޭ ގޮތުން، ބިލް ފާސް ކުރުމުގެ މަރުހަލާގައި ވަނީ މަޝްވަރާ ކޮށްފަ އެވެ. މައުލޫމާތު ލިބޭ ގޮތުގައި ޖަޕާނުން ގަންނަން ހަމަޖައްސާފައި ވަނީ ފައިޒާއިން 60 މިލިއަން އަދި މޮޑާނާއިން 25 މިލިއަން ވެކްސިނެވެ.\nއެސްޓްރަޒެނެކާއިން 120 މިލިއަން ޑޯޒް ޖަޕާނުން ގަންނަން ކުރަންޖެހޭ ހުރިހާ ކަމެއް ކަށަވަރު ކޮށްފައިވާ ކަމަށް ވެސް އެ ގައުމުން ބުނެ އެވެ.\nފައިޒާއާ މޮޑާނާގެ ވެކްސިން ވަރަށް ކާމިޔާބު ކަމަށް ވަނީ ކަނޑައަޅާފަ އެވެ. މި ދެ ކުންފުނިން މިހާރު ވަނީ އެމެރިކާއާ ޔޫރަޕްގައި ވެކްސިން ޖެހުމަށް އިމާޖެންސީ ހުއްދައަކަށް ވެސް އެދިފަ އެވެ.\nޖަޕާންގައި ކޮންމެ ދުވަހަކު ވެސް ރިކޯޑް އަދަދަށް ކޮވިޑަށް ޕޮޒިޓިވްވާތީ ގޭގައި ތިބެން ދަނީ ނަސޭހަތްތެރިވަމުން\nޖަޕާނުގައި ކޮވިޑް-19 ފެށިގެން އައިއިރު ހާލަތު މިހާރުހާ ގޯހެއް ނޫނެވެ. އެހެން ނަމަވެސް ބަލި ކޮންޓްރޯން ނުވެ ތިން ވަނަ ވޭވެއް ފެށިގެން އުޅޭއިރު، ކޮންމެ ދުވަހަކު ވެސް ކަންބޮޑުވާ ވަރަށް ޕޮޒިޓިވްވާ ކަމަށް ވެ އެވެ.\nޖަޕާނުގައި ކޮވިޑް-19 ޖެހިގެން މަރުވެފައި ވަނީ 2،100 މީހުންނެވެ. މުޅީ ޖުމުލަ 150،000 ކޭސް ރިކޯޑްކުރެވިފައިވާ ކަމަށް ހިސާބުތަކުން ދައްކަ އެވެ. މި ބަލި ކޮންޓްރޯލް ކުރުަމަށް ސަރުކާރަށް އެހީތެރި ވެދިނުމަށް ޓޯކިޔޯ ގަވަރުނަރު ވެސް ވަނީ އާންމުންނަށް ގޮވާލައްވާފަ އެވެ.


ސައިކަލް ވަގަށް ނަގާ މައްސަލަ ހުއްޓުވުމަށް އާންމުން ހޭލުންތެރި ކުރުވުމުގެ ހަރަކާތްތަކެއް ފުލުހުން ކުރިއަށް ގެންގޮސްފި\nބުރާސްފަތި ،28 މާރޗް 2019 / 15:16\nކުށްމަދު އަމާން މާޙައުލެއް ޤާއިމުކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ސައިކަލް ވަގަށް ނަގާ މައްސަލަ ހުއްޓުވުމަށް އާންމުން ހޭލުންތެރި ކުރުވުމުގެ ހަރަކާތްތަކެއް ފުލުހުން ކުރިއަށް ގެންގޮސްފިއެވެ. ކްރައިމް ޕްރިވެންޝަން އެންޑް ޕަބްލިކް އެފެއާޒް ޑިޕާޓްމަންޓުން މިއަދު މާލޭގައި ކުރިއަށްގެންދިޔަ މިހަރަކާތްތަކުގެ ތެރެއިން، މާލޭގެ އެކި ސަރަޙައްދުތަކުގައި ފުލުހުން ހަރަކާތްތެރިވެ އާންމުންނާއި ބައްދަލުކޮށް މަޢުލޫމާތު ހިއްސާކޮށްފައިވެއެވެ. … ތަފްސީލް\nށ. ފުނަދޫ ސްކޫލްގެ އެލް.ކޭ.ޖީއާއި ޔޫ.ކޭ.ޖީގެ ދަރިވަރުން އެރަށު ޕޮލިސް ސްޓޭޝަނަށް ޒިޔާރަތްކޮށްފި\nބުދަ ،27 މާރޗް 2019 / 18:00\nފައުންޑޭޝަން ލެވެލްގެ ދަރިވަރުންގެ މުޤައްރަރުގައި ހިމެނޭ ފިލަވަޅަކާއި ގުޅިގެން މަޢުލޫމާތު ހޯދުމަށް ށ. ފުނަދޫ ސްކޫލްގެ އެލް.ކޭ.ޖީއާއި ޔޫ.ކޭ.ޖީގެ ދަރިވަރުން ސަރުކާރު މުއައްސަސާތަކަށް ކުރަމުންދާ ޒިޔާރަތުގެ ތެރެއިން ފުނަދޫ ޕޮލިސް ސްޓޭޝަނަށް ޒިޔާރަތްކޮށްފިއެވެ. އެގޮތުން ފުނަދޫ ޕޮލިސް ސްޓޭޝަނަށް ދަރިވަރުން މިއަދު މިކުރި ޒިޔާރަތުގައި، މަގުމަތީގެ އަދަބުތަކާއި މަގުމަތީގައި އުޅޭއިރު ދަރިވަރުން ސަމާލުކަންދޭންވީ ކަންކަން … ތަފްސީލް\nގއ. ކަނޑުހުޅުދުއަށް އައި ފެރީއެއް ބަލައިފާސްކޮށް މަސްތުވާތަކެތި ހޯދައިފި\nބުދަ ،27 މާރޗް 2019 / 12:08\nމަސްތުވާތަކެއްޗާއި ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ގއ. ކަނޑުހުޅުދޫ ޑެސްކުގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި، އެ އަތޮޅުގައި ދަތުރުކުރާ ޕްރޮވިންސް ފެރީން މަސްތުވާތަކެތި ހޯދައިފިއެވެ. މިތަކެތި ހޯދާފައިވަނީ ކަނޑުހުޅުދުއަށް ދަތުރުކުރަމުން އަންނަ އެ އަތޮޅު ފެރީގައި ކަނޑުހުޅުދުއަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން، އެރަށު ޑެސްކުގައި މަސައްކަތްކުރާ … ތަފްސީލް\nއެސިސްޓެންޓް ކޮމިޝަނަރ އޮފް ޕޮލިސް ޢަބްދުﷲ ފައިރޫޝް ލ. އިސްދުއާއި ކަލައިދޫ ކައުންސިލާއި ބައްދަލުކުރައްވައިފި\nއަންގާރަ ،26 މާރޗް 2019 / 20:23\nހެޑް އޮފް ޑިވިޜަނަލް ޕޮލިސިންގ، އެސިސްޓެންޓް ކޮމިޝަނަރ އޮފް ޕޮލިސް ޢަބްދުﷲ ފައިރޫޝް ލ. އަތޮޅަށް ކުރައްވާ ދަތުރުފުޅުގައި، އިސްދޫ ކައުންސިލާއި އަދި ކަލައިދޫ ކައުންސިލާއި ބައްދަލުކުރައްވައިފިއެވެ. އެ ދެރަށުގެ ކައުންސިލާއި މިއަދު ވަކިވަކިން ކުރިއަށްގެންދިޔަ މި ބައްދަލުވުންތަކުގައި، ފުލުހުން ފޯރުކޮށްދެމުންދާ ޚިދުމަތްތަކާއި ގުޅޭގޮތުން ވާހަކަފުޅު ދައްކަވާފައިވެއެވެ. އަދި ފުލުހުންގެ ފަރާތުން ރަނގަޅުކުރަން ހުރި ކަންކަމާއި … ތަފްސީލް\nމަސްތުވާތަކެއްޗާއެކު ތ. ދިޔަމިގިލިން މީހަކު ހައްޔަރުކޮށްފި\nއަންގާރަ ،26 މާރޗް 2019 / 19:05\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ހިންގި އޮޕަރޭޝަނެއްގައި މަސްތުވާތަކެއްޗާއެކު ދިޔަމިގިލިން މީހަކު ހައްޔަރުކޮށްފިއެވެ. ދިޔަމިގިއްޔަށް ދަތުރުކުރަމުންދާ ލޯންޗަކުން ދިޔަމިގިއްޔަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ހިންގި މިއޮޕަރޭޝަންގައި ހައްޔަރުކޮށްފައިވަނީ 32 އަހަރުގެ މީހެކެވެ. މަޑިފުށި ޕޮލިސް ސްޓޭޝަނާއި ދިޔަމިގިލި ޕޮލިސް ޑެސްކާއި އަދި އިންޓެލިޖެންސް ގުޅިގެން މިއަދު ހިންގި … ތަފްސީލް\nބަންދުގައި ބަހައްޓައިގެން ކޯޓަށް ހާޟިރުކުރުމަށް ދެމީހަކު ހޯދަނީ\nއަންގާރަ ،26 މާރޗް 2019 / 18:45\nސިވިލް ކޯޓަށް ހުށަހަޅާފައިވާ މައްސަލަތަކަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ ދެމީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާއި ގުޅިގެން މިދެމީހުން ހޯދުމުގެ މަސައްކަތް ފުލުހުން ދަނީ ކުރަމުންނެވެ. މި އަމުރުތަކާ ގުޅިގެން ހޯދަމުންދަނީ ޅ.ނައިފަރު / ރޭނިގެ، އާދަމް މޫސާ (69އ) އަދި ގދ.ގައްދޫ / ގުލްފާމުގެ، އަޙްމަދު ޝަރީފު (46އ)އެވެ. އާދަމް މޫސާ … ތަފްސީލް\nދިއްގަރު ޕޮލިސް ސްޓޭޝަނާއި އެރަށު ކައުންސިލް ގުޅިގެން ވޮލީ ކޭމްޕެއް ކުރިއަށް ގެންގޮސްފި\nއަންގާރަ ،26 މާރޗް 2019 / 18:23\nދިއްގަރު ޕޮލިސް ސްޓޭޝަނާއި އެރަށު ކައުންސިލު ގުޅިގެން ދިއްގަރު އަންހެނުންނަށް ވޮލީ ކޭމްޕެއް ކުރިއަށްގެންގޮސްފިއެވެ. ދިއްގަރު އަންހެނުންގެ މެދުގައި ކުޅިވަރުގެ ރޫޙު އާލާކުރުމާއި އެއްބައިވަންތަކަން އާލާކުރުމަށް ކުރިޔަށް ގެންދިޔަ މިކޭމްޕްގައި، ވޮލީ ކުޅޭނެ ގޮތާއި ޝޮޓްތައް ޖަހަން ބޭނުންކުރާނޭ އުކުޅުތައް ދަސްކޮށްދީފައިވެއެވެ. މާރިޗް 19ން 25ށް ކުރިއަށްގެންދިޔަ މި ކޭމްޕްގައި 37 ކަނބަލުން ބައިވެރިވެފައިވެއެވެ. ރަށު ކައުންސިލްގެ … ތަފްސީލް\nމޫދަށްއެރިއުޅުމުގައި ސަމާލުކަންދޭންޖެހޭ ކަންކަމާއި ގުޅޭގޮތުން މަޢުލޫމާތު ދިނުމުގެ ޕްރޮގްރާމެއް އއ. އަތޮޅު ހޮސްޕިޓަލުން ކުރިއަށް ގެންގޮސްފި\nއަންގާރަ ،26 މާރޗް 2019 / 17:02\nމޫދަށްއެރި އުޅުމުގައި ދިމާވާ އެކިހާދިސާ ތަކަށް ހޭލުންތެރިކުރުވުމާއި ސަމާލުކަންދޭންޖެހޭ ކަންކަމާއި ގުޅޭގޮތުން މަޢުލޫމާތު ދިނުމުގެ ޕްރޮގްރާމެއް އއ. އަތޮޅު ހޮސްޕިޓަލުން ކުރިއަށް ގެންގޮސްފިއެވެ. ފަތުރުވެރިންނަށް ޚިދުމަތްދޭ ފަރާތްތަކަށް އަމާޒުކޮށް އއ. އަތޮޅު ތަޢުލީމީ މަރުކަޒުގައި މާރިޗް 25 ވަނަ ދުވަހު ކުރިއަށް ގެންދިޔަ މިޕްރޮގްރާމްގައި، މޫދަށްއެރި އުޅުމުގައި މީހަކު ގެނބިއްޖެ ހާލަތުގައި ކަންކަން ކުރާނެ ގޮތާއި އެންމެ … ތަފްސީލް\nއެމް.އެން.ޑީ.އެފް ސެންޓްރަލް އޭރިޔާގެ ކޮމާންޑަރު ސައުތު ސެންޓްރަލް ޕޮލިސް ޑިވިޜަން ކޮމާންޑަރާއި ބައްދަލުކުރައްވައިފި\nއަންގާރަ ،26 މާރޗް 2019 / 16:44\nއެމް.އެން.ޑީ.އެފް ސެންޓްރަލް އޭރިޔާގެ ކޮމާންޑަރ ކާނަލް މުޙައްމަދު އިބްރާހީމް، ސައުތު ސެންޓްރަލް ޕޮލިސް ޑިވިޜަން ކޮމާންޑަރ އިންސްޕެކްޓަރ އޮފް ޕޮލިސް މުސްތާޤް މުޙައްމަދާއި ބައްދަލުކުރައްވައިފިއެވެ. ލ. ކައްދޫގައި ހުންނަ އެމް.އެން.ޑީ.އެފް ހެޑް ކުއާޓާރގައި މާރިޗް 23 ވަނަ ދުވަހު ކުރިއަށް ގެންދިޔަ މި ބައްދަލުވުމުގައި، އެޕްރީލް 6ވަނަ ދުވަހު ބޭއްވުމަށް ހަމަޖެހިފައިވާ ރައްޔިތުން މަޖިލިސްގެ އިންތިޚާބްގެ … ތަފްސީލް\nގިނަ އަދަދެއްގެ މަސްތުވާތަކެއްޗާއެކު މީހަކު ލ.ގަމުން ހައްޔަރުކޮށްފި\nއަންގާރަ ،26 މާރޗް 2019 / 13:55\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ލ.ގަން ޕޮލިސް ސްޓޭޝަނުން ހިންގި އޮޕަރޭޝަނެއްގައި ގިނަ އަދަދެއްގެ މަސްތުވާތަކެއްޗާއެކު ލ.ގަމުން މީހަކު ހައްޔަރުކޮށްފިއެވެ. މި މައްސަލައާއި ގުޅިގެން ހައްޔަރުކޮށްފައިވަނީ 38 އަހަރުގެ ދިވެހި ފިރިހެނެކެވެ. މިމީހާ ހައްޔަރުކޮށްފައިވަނީ ލ.ގަމުގައި ފުޅާދާއިރާއެއްގައި މަސްތުވާތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން އިންޓެލިޖެންސާއި ލ.ގަން ޕޮލިސް ސްޓޭޝަންގުޅިގެން … ތަފްސީލް


Emme fahun FRIENDS vess bodu screenah - The Press\nFriday, December 06, 2019 31 °C broken cloudsLast Updated 1 hour ago\nމަޝްހޫރު ޓީވީ ސީރީޒް "ފްރެންޑްސް" ދައްކަން ފެށިތާ 25 އަހަރު ފުރުމާ ދިމާކޮށް އާންމުކޮށްފައިވާ ޕޯސްޓަރެއް/ފޮޓޯ: މޫވީވެބް\nއެންމެފަހުން "ފްރެންޑްސް"ވެސް ބޮޑު ސްކްރީނަށް!\nއައިޝާ ރީމާ 15 August 2019, 15:04\nމި ފަހުގެ ތާރީހުގައި، މުނިފޫހިފިލުވުމުގެ ދުނިޔެ ދުށް އެންމެ ކާމިޔާބު ޓީވީ ސީރީޒްގެ ގޮތުގައި ގިނަ ބަޔަކު ސިފަކުރަމުން އަންނަ އެމެރިކާގެ ޑްރާމާ ސީރީޒް "ފްރެންޑްސް"، ބޮޑު ސްކްރީންގައި އަޅުވަން ހަމަޖައްސައިފިއެވެ.\nއެންމެ ފަހު އެޕިސޯޑް ދައްކާ ނިމުނުތާވެސް 15 އަހަރުވެފައިވާ "ފްރެންޑްސް" ބޮޑު ސްކްރީނަށް ގެންނަނީ، އެ ސީރީޒް ދައްކަން ފެށިތާ 25 އަހަރުފުރުމުގެ ރިހި ޔޫބީލްއާއި ދިމާކޮށް ކަމަށް މައުލޫމާތު ލިބެއެވެ.\n3 ރެއަށް ދެމިގެންދާ މި ހާއްސަ އިވެންޓް އިންތިޒާމު ކުރުމުގައި އިސްކޮށް ހަރަކާތްތެރިވަނީ ވޯނާ ބްރޯޒްއާއި ފެދަމް އިވެންޓްސްއިންނެވެ.\n"ފްރެންޑްސް ޓުވެންޓީ ފިފްތް: ދަ ވަން ވިތް ދަ އެނިވާސަރީ" ނަން ދީފައިވާ ހާއްސަ ސްކްރީނިންގްގައި ފެނިގެންދާނީ "ފްރެންޑްސް"ގެ ފޭނުންގެ މެދުގައި އެންމެ މަގުބޫލު 12 އެޕިސޯޑެއްގެ މައްޗަށް އެކުލެވޭ ހާއްސަ އުފެދުމެކެވެ.\nއެމެރިކާގެ 1000 ތިއޭޓަރެއްގައި މި ޝޯތައް ކުރިއަށްދާނީ އަންނަ ސެޕްޓެމްބަރު މަހުގެ 23، 28 އަދި އޮކްޓޫބަރު މަހުގެ2ވަނަ ދުވަހުގެ ރެޔެވެ.\nމައިގަނޑު6ކެރެކްޓަރެއްގެ ދިރިއުޅުމުގެ މައްޗަށް ބިނާކޮށް އުފައްދާފައިވާ "ފްރެންޑްސް" ޓީވީ ސީރީޒްއަކީ ދުނިޔޭގެ އެކިކަންކޮޅުތަކުން، އެޖި ސަގާފަތްތަކާ، އެކި ޖީލުތަކުގެ މީހުންގެ މެދުގައި މިހާރުވެސް މަގުބޫލު، އަދި މިހާރުވެސް ގިނަ އަދަދަކަށް އާ ފޭނުން އެ ސީރީޒްއަކަށް ލިބޭ، ކާމިޔާބު ސީރީޒްއެކެވެ. މިހާރުވެސް ނެޓްފްލިކްސް މެދުވެރިކޮށް "ފްރެންޑްސް"ގެ ހުރިހާ އެޕިސޯޑެއް ސްޓްރީމް ކުރެވޭއިރު، ދެތިން ހަތަރު ފަހަރު މި ސީރީޒް ބަލާ މީހުން މި ރާއްޖޭގައިވެސް އެބަތިއްބެވެ.\n"ފްރެންޑްސް" ބޮޑު ސްކްރީނަށް ގެނައުމަކީ، މި ސީރީޒްގެ ރިހި ޔޫބީލްއާއި ދިމާކޮށް ހިންގާ ސިލްސިލާ ހަރަކާތްތަކުގެ ތެރެއިން އެއް ހަރަކާތެވެ. އެގޮތުން ވޯނާ ބްރޯޒްއާއި ޖިފީއިން މިހާރުވެސް ދަނީ ފްރެންޑްސްގެ ހުރިހާ އެޕިސޯޑެއްގެ މަންޒަރުތައް ހިމެނޭ ގޮތަށް، 2300 އަށްވުރެ ގިނަ ޖިފް އުފެއްދުމަށް މަސައްކަތް ކުރަމުންނެވެ.\nއުމުރުން 20 އަހަރާއި 30 އަހަރުގެ ޒުވާން ރަހުމަތްތެރިންތަކެއްގެ ހަޔާތުގެ ވާހަކަތައް ގެނެސްދޭ ޓީވީ ސީރީޒް "ފްރެންޑްސް" ދައްކަން ފަށާފައިވަނީ 1994 ވަނަ އަހަރުގެ ސެޕްޓެމްބަރު މަހުގެ 22 ވަނަ ދުވަހުއެވެ. ނެޓްފްލިކްސްގައި "ފްރެންޑްސް" ސްޓްރީމް ކުރުމަށްފަހު، އެޗްބީއޯ މެކްސްއަށް މި ސީރީޒްގެ ސްޓްރީމް ބަދަލުވާނީ 2020 ވަނަ އަހަރުއެވެ.\nއިތުރު ލިޔުންތައް މުނިފޫހިފިލުވުން


ހައްވައްތަގެ ހާލަތާމެދު ޑރ.މުޢިއްޒު ހިތާމަކުރައްވައިފި، ތިޔަ ދެއްވީ ކޮންފަދަ ބޮޑު އަނިޔާއެއްތޯ! – DhiDaily\n”ހައްވައްތަގެ ދިރިއުޅުމުގެ ހާލަތަށް ކުރިން ލިބުނު ޕޮއިންޓު މަދުކޮށް، ހައްވައްތައަށް ލިބިފައިވާ ފްލެޓުން މަޙްރޫމް ތިޔަ ކުރެއްވީ ކޮން ހަމަޔަކުންތޯ“ ކުރީގެ ހައުސިން މިނިސްޓަރު ޑރ.މުޙައްމަދު މުޢިއްޒު ސުވާލުކުރައްވައިިފިއެވެ.\nޑރ.މުޢިއްޒު މި ސުވާލުކުރައްވާފައި މިވަނީ ބޯހިޔާވަހިކަމުގެ ޙައްޤު ރައްޔިތުންނަށް ހޯދައިދިނުމަށްޓަކައި ކެނޑިނޭޅި މަސައްކަތްކުރަމުން އަންނަ ޖަމްޢިއްޔާއެއްކަމަށްވާ ”ޢާންމުންގެ އެކުވެރި ގުޅުން“ ޖަމްޢިއްޔާއިން މިއަދު މއ.ސްނޯސްކައި އަށް ޒިޔާރަތްކުރައްވައި، ހައްވައްތަގެ ހާލަތު ބަޔާންކޮށް ޓްވިޓާރގައި ޢާންމުކުރި ވާހަކަތަކާއި ގުޅިގެންނެވެ.\nޢުމުރުން 50 އަހަރުގެ ހައްވައްތައަކީ މާލެއަށް އުފަން މާލޭގެ ރަށްވެއްސެކެވެ. ވޭތުވެދިޔަ 50 އަހަރުތެރޭގައި ދެ ދަރިންނާއެކު ހައްވައްތަގެ ހަޔާތް ވޭތުކޮށްފައިވަނީ އެންމެ 70 އަކަފޫޓުގެ ގޮޅިއެއްގައެވެ.\n”ހަފްތާއެއް ކުރިން އަޅުގަނޑަށް ފޯނު ކޯލެއް އައެވެ. އައްސަލާމްއަލައިކުމް. މިއީ ކޮތަރުކޮށިން ހައްވައްތަ. މިގެއަށް ޕީޕީއެމް މީހުންއައި، މުޢިއްޒުއައި، އެމްޑީޕީ މީހުން އައިސް ފޮޓޯ ނެގި، އެހެނަސް ފްލެޓު ކޮމެޓީން އައިސް ބަލާފައި އަޅުގަނޑަށް ކުރިން ލިބުނު ފްލެޓު އަތުލައިފި. ވޯޓާއި ދިމާކޮށް އައި އެމްޕީ މިހާރު ފޯނެއް ނުނަގާ. ޕާޓީ ބަޔަކު މިހާރު ނާދޭ! މިދޫ މިގެއަށް އައިސް އަޅުގަނޑުގެ ދިރިއުޅުމުގެ ހާލަތު ބަލައި ލިބުނު ފްލެޓު އަތުލި ސަބަބު ދައްތައަށް ކިޔައި ދޭންވީނުން“ ޢާންމުންގެ އެކުވެރި ގުޅުމުގެ ރައީސް މިދުއަމް އަށް ގުޅާފައި ހައްވައްތަ ދެންނެވިކަމަށް، ޢާންމުންގެ އެކުވެރި ގުޅުމުން ރިޕޯޓުކޮށްފައިވެއެވެ.\nމި ގޮތުން މިދުއަމް މިއަދު ވަނީ މއ.ސްނޯ ސްކައިއަށް ޒިޔާރަތްކުރައްވައި ހައްވައްތަގެ ހާލަތު ބައްލަވައިލައްވާފައެވެ.\n”މިއަދު އަޅުގަނޑު އެ ގެއަށް ދިޔައިމެވެ. މިއީ ހައްވައްތަގެ ވާހަކައެވެ. އަޑުއައްސަވާށެވެ. ހައްވައްތަގެ އުމުރުން 50 އަހަރު ވަނީއެވެ. މާލޭ ރަށްވެއްސެެކެވެ.2ދަރިން އަދި ފިރިމީހާއާއެކު ދިރިއުޅެނީ 70 އަކަފޫޓުގެ ތަންކޮޅެއްގައެވެ. އެންމެން ނިދައި، ކައިބޮއި، އެހެން ހުރިހާ ކަމެއް ކުރަނީ 50 އަކަފޫޓު ހަމަނުވާ ކޮޓަރީގެ ބަންކު އެނދެއްގައެވެ. ހަތަރު ފާރު ވީރާނާވެފައިވާއިރު ބޯމަތީއިން އަޅުގަނޑު އަތްޖެހޭ ފުލައިވުޑު ސީލިންގު ބޮލަށް ނުވެއްޓި ހުރީހަމަ ނަސީބުންނޭ ހިތަށް އެރިއެވެ. އެ ސީލިންގް ބޮލަށް ވެއްޓޭނީ ކޮންއިރަކުބާވައޭ ސުވާލު ކުރެވުނެވެ. ކޮޓަރިއަށް އަޅުގަނޑާއި ހައްވައްތަ ވަނުމުން ދެން އިތުރު މީހަކު ކޮޅަށް ހުންނާނެ ޖާގައެއްވެސް ނެތެވެ. އެއްފަޅީގައި ބަންކު އެނދު ހުރިއިރު އަނެއްފަޅީގައި އެެއްޗެހި ކިރިޔާ ބެހެއްޓެނީއެވެ. 18 އަހަރުން މަތީ ދެ ދަރިން މަތީ އެނދުގައި ނިދާއިރު ހައްވައްތަގެ ދެމަފިރިން ނިދަނީ ތިރީ އެނދުގައެވެ. ތަނަށް ވަންތާ މާގިނައިރެއްނުވެ އަޅުގަނޑު ދާހިއްލަން ފަށައި ހާސްވާން ފެށިއެވެ. ޖާގަ ކުޑަވެ، ހުރި މަދު އެެއްޗެހި އެއީ ވަރަށް ގިނަ އެއްޗެހިހެން ހީވާގޮތްވީއިރު ތަނުގައި ވައި ދައުރުވާނެ އެއްވެސް ގޮތެއް ނެތެވެ. ކުޑަ މޭޒުމަތީ ފަންކާއެއް އަރިމަތީ ފާރުގައި ހަރުކޮށްފައިހުރިއިރު އޭގެ ވަޔެއް ބަންކު އެނދު ތިރީގައި ނިދާ ހައްވައްތައަށް ނުޖެހޭނެކަން އިހުސާސްވިއިރު އަޅުގަނޑު ހުރީ ދާހިއްލައި ފޯވެ ބޭރަށް ނިކުންނަން ބޭނުންވެފައެވެ. އަވަސް އަރުވާލާފައި ހައްވައްތަ ގާތު ފޮޓޯއެއް ނަގަން މާސްކު އަޅަން އެދުނީމެެވެ. އެ ވަގުތު ހައްވައްތަ ބުންޏެވެ. ”ދައްތަ ނޭވާލުމުގެ މައްްސަލަ ހުރޭ. މާސްކު އެޅުން މަނާ“ އަދި ބަންކު އެނދުގެ ތިރިއަށް ފޯނުން އަލިކޮށްލާފައި ކަނުގައި\nހުރި ކުޑަ މެޝިނެއް ދައްކައިލިއެވެ. ހައްވައްތަ ނޭވާލާން މެޝިން ބޭނުން ކުރަން ޖެހެއެވެ! ރޭގަނޑުން ފެށިގެން ހެނދުނުވަންދެން ކޮޓަރީގައި އިންހައި ހިނދަކު އެ މެޝިން ބޭނުން ކުރަން ޖެހެއެވެ. އެ ހާލުގައި އުޅޭތާ5އަހަރު ވެއްޖެއެވެ. ބަޔަކު މީހުން ލަގްޒަރީ އެޕާޓުމެންޓު ތަކުގައި ނޭވާލާ މެޝިނާއި ނިދާ މެޝިން ބޭނުން ކުރަން ޖެހޭ ވާހަކަ ދިވެހިން އަބަދު ދައްކައެވެ. ސަރުކާރުގެ އެންމެ މަތީ ފަންތިން އެކަން ބަލައެވެ. މީޑިއާތަކުން އެވާހަކަ ދައްކައެވެ. އެކަމަކު ހައްވައްތައަކީ އެ ޝާހީ ގަބީލާއަށް ނިސްބަތްވާ މީހެއް ނޫނެވެ. ވީމާ ހައްވައްތަގެ ހާލެއް ނުބަލާނެ ތާއެވެ. އެވާހަކަ ނުދައްކާނެތާއެވެ. އެ ކޮޓަރީގައި 10 މިނެޓު ނުވަނީސް އަޅުގަނޑު ހާސްވާންފެށިއެވެ. ވީމާ އެތާ 50 އަހަރު އުޅުނު މީހަކު ނޭވާލުމުގެ މައްސަލަ ޖެހިފައިވުން އެއީ ހައިރާންވިކަމަކަށް ނުވިއެވެ. ކޮންމެއަކަސް ބޭރަށް ނިކުމެ ހައްވައްތަގެ ނަން ފްލެޓު ލިސްޓުން ބަލައި، ކުރިން ލިބުނު ފްލެޓު ނިގުޅައިގަތް ގޮތް ދިރާސާ ކޮށްލީމެވެެ. ކުރީ ސަރުކާރުގައި ހައްވައްތައަށް ފްލެޓު ލިބުނެވެ. އެ ލިޔުންވެސް ލިބުނެވެެ. މިސަރުކާރުން ހެދި ފްލެޓު ކޮމެޓީން ހައްވައްތަ\nގެއަށް ގޮސް ބަލައި ފާސްކޮށް ނިންމީ ހައްވައްތަގެ ދިރިއުޅުމުގެ ހާލަތު ރަނގަޅު ކަމަށެވެ. އެހެން ކަނޑައަޅައި ފްލެޓުކޮމެޓީން ހައްވައްތަގެ ދިރިއުޅުމުގެ ހާލަތަށް ޕޮއިންޓު ކަނޑާލީއެވެ. ދިނީ 19 ޕޮއިންޓެވެ. ފްލެޓު ގެއްލުނީ އެހެންވެއެވެ.“ ހައްވައްތަގެ ގެއަށް ޒިޔާރަތްކުރައްވާފައި ހައްވައްތައާއެކު ދެކެވުނު ވާހަކަތަކާއި މަންޒަރުތައް ސިފަކުރައްވަމުން މިދުއަމް ވިދާޅުވެފައިވާކަމަށް ޢާންމުންގެ އެކުވެރި ގުޅުމުން ރިޕޯޓުކޮށްފައިވެއެވެ.\nމި ވާހަކަތައް އަޑުއައްސަވާފައި ކަންބޮޑުވެވަޑައިގެން ޑރ.މުޢިއްޒު ޓްވިޓާރގައިވަނީ ހައްވައްތަގެ ދިރިއުޅުމުގެ ހާލަތަށް ކުރިން ލިބުނު ޕޮއިންޓު މަދުކޮށް، ހައްވައްތައަށް ލިބިފައިވާ ފްލެޓުން މަޙްްރޫމް ކުރެއްވީ ކޮން ހަމަޔަކުންތޯ ސުވާލުއުފައްދަވާފައެވެ.\n”ހައްވައްތައަށް ތިޔަ ދެއްވީ ކޮންފަދަ ބޮޑު އަނިޔާއެއްތޯއެވެ؟“ ޑރ.މުޢިއްޒުގެ ޓްވީޓުގައިވެއެވެ.\nހައްވައްތަ ދިރިއުޅުމުގެ ޙާލަތަށް ކުރިން ލިބުނު ޕޮއިންޓު މަދުކޮށް ހައްވައްތައަށް ލިބިފައިވާ ފްލެޓުން މަހްރޫމް ތިޔަ ކުރެއްވީ ކޮން ހަމަޔަކުންތޯއެވެ؟ ހައްވައްތައަށް ތިޔަ ދެއްވީ ކޮންފަދަ ބޮޑު އަނިޔާއެއްތޯއެވެ؟ މިފަދަ އެތައް އާއިލާއެއް ތިޔަ ގެންދަވަނީ މަގުމަތިކުރަމުންނެވެ. https://t.co/IYAhKGZdlv\n— Dr Mohamed Muizzu (@MMuizzu) January 17, 2021\nޑރ.މުޢިއްޒު ވަނީ ސަރުކާރުން މިފަދަ އެތައް ޢާއިލާއެއް މަގުމަތިކުރަމުންދާ ކަމަށް ވެސް ވިދާޅުވެފައެވެ.\nދިރިއުޅޭހާލަތްބަލާފަ ފުލެޓްދޭކަމަށް ބުނާއިރު މާލޭގަދިރިނުއުޅޭބައެއްގެ ހާލަތް ބެލީކިހިނެތް . ؟ ނުކުޅެދުންތެރި ކަމުގެ ކެޓަގަރީ މާލޭގަ ދިރި ނުއުޅޭބަޔަކަށް ވަގުތީލިސްޓްގަނަން އޮތްކަން ސާބިތު ކޮއްދޭނަން ، ހުވާކޮއްފަ ބުނަން ކުރޭއެއީއެމްޑީޕީއަށް ނިސްބަތްވާބައެއްކަން . މިފަދަނިކަމެތި ހާލުގަމާލޭގަ ދިރިއުޅޭ މާލޭ އުފަންމީހުންނަށް ފުލެޓް ދިނުން މާހައްޤުކަން ބޮޑު . ރަށްފުށުގަ ދިރިއުޅޭ އެމްޑީޕީއަށް ނިސްބަތްވާމީހުން ދިރިއުޅޭނީ ހާމަވަޔާ ޖައްވުގެ ފިނި ކަމުގަ ބޮޑުހިޔާދޭގަސްގަހުގެ ފިނިކަމުގަ އަމިއްލަ ބޮޑު ގޭގަ . ތިހެން ނަހަދާ . އެފަދަ ބަޔަކަށް މާލެއިން ފުލެޓް ނުދީ ރަށުގަ ބިންއޮތްއިރު ވީވައުދު ފުއްދަން އަމިއްލަރަށުން އެބަޔަކަށް ގެވަޅު ދީބަލަ .6މަސް ދުވަސް ތެރެފުއްދަންވީވައުދެއްއެއީ ، ނުކުޅެދުންތެރިކަމޭކިޔާއެބަޔަކަށް ފުލެޓް ދޭއިރު ފޯލިޔޯޖެހިފަ ފަޔަށް އޭގެ އަސަރު ކޮއްފަހުއްޓަސް މިހާރު ރަގަޅުވެ ބޮޑުމީހަކަށްވެ ދަރިންފައްޗެއްވެސް އެބައޮތް . ގަދަފަދަ ވަޒީފާއަދާކޮއް އާއްމުދަނީއެއް ލިބޭ ރަށްފުށުގަ ހަމަޖެހިގެން ދިރިއުޅޭއިރު އެބަޔަކު މާލެއަށް ބަދަލުކުރަން ފުލެޓެއް ދެނީކީއްވެ ؟ މިފަދަނިކަމެތިން ލިސްޓުން އުނި ކޮއްފަ . ހޮޔޮނުވާނެ މިވަރަށް ގަޢްދާރުވާން .\nތީ ވަކި އެމްޑީޕީ އޮތީމަ ވާގޮތެއް ނޫން. ރަށްރަށުގައި އަރާމުގައި ދިރިއުޅުނު ޕީޕީއެމަށް ނިސްބަތްވާ ބޮޑުންގެ އާއިލާތަކުގެ އެތައް ބަޔަކު އެންމެ ފަހުވަގުތުގައި މާލޭގައި ރަޖިސްޓްރީކޮށްގެން،ތިޔަ މުއިޒުގެ ދައުރުގައި ފްލެޓް ދީފައި އެބަހުރި. ކޮންމެ ވެރިކަމެއްގައިވެސް އެ ވަނީ އެހެން. ދެން ތިމާމެން ތާއިދު ކުރި ވެރިކަމުގައި އެކަން އެހެން ނުހިނގާކަމެއްކަމަށް ހަނދަން އުޅުނަސް އެއީ ނުވާ ކަމަކަށް ނުވާނެ. އެމްޑީޕީވެސް، އަދި ޕީޕީއެމްވެސް. ވަރަށް ސަލާމް.


އެޑްމިން ޢަބްދުއްރަޙްމާން – ۞ Haqqu.info\nއެމެރިކާ އަކީ އަދިވެސް ބޮޑު ބާރެއްތަ؟\n16/09/2014 16/09/2014 އެޑްމިން ޢަބްދުއްރަޙްމާން\tޙިޔާލު\nއެމެރިކާއަކީ ދުނިޔޭގެ އެންމެ ބާރުގަދަ ގައުމު ކަމަށް އެގައުމުން އައީ ބުނަމުންނެވެ. އަދި އެގައުމަށް އަޅުވެތިވެފައިވާ ދުނިޔޭގެ އެންމެހާ ގައުމުތަކުން ވެސް ދެކެމުން އައީ އެގޮތަށެވެ. އަރަބި އިސްލާމީ ގައުމަކަށް އެމީހުންގެ ...\nމުސްލިމުން، ޔަހޫދީންނާއި ނަޞާރާއިންނަށް ވުރެ މަތިވެރިވުން\n02/09/2014 15/07/2016 އެޑްމިން ޢަބްދުއްރަޙްމާން\tޙިޔާލު\n”ދީނާއި ޝަރީޢަތުގެ ގޮތުން ނަބިއްޔާ (صلى الله عليه وسلم) ގެންނެވި ކަންތައްތައް ފޯރުކޮށްދީ އަދި ހެކިތަކާއި މުޢުޖިޒާތްތަކުގެ ގޮތުން އެކަލޭގެފާނުގެ އެކަންތައްތަކާއިގެން ވަޑައިގެންނެވި ކަންތައްތައް ފޯރުކޮށްދިން މީހުން، މޫސާ (عليه ...\nދަގަނޑު ތޭރިތަކުގެ ފުރަގަހުންވާ ރިސާލަތެއް – ޖިހާދަށް ބޭނުންވަނީ އިތުބާރުހުރި ތެދުވެރި މީހުންނެވެ.\n02/09/2014 05/10/2014 އެޑްމިން ޢަބްދުއްރަޙްމާން\tޙިޔާލު\nމި ރިސާލަތަކީ ފަސޭހަވެގެންނުވާ އަދި އިޚްތިޔާރުކުރެވިގެންވާ ވަކި ބަޔަކަށް މެނުވީ ނުއުފުއްލޭނެ، ‘ދަޢުވަތާއި ޖިހާދުގެ’ ބޮޑު މަސްޢޫލިއްޔަތު އުފުއްލުމަށް ހިތުގެ ޝުޢޫރުތައް ދިރުވައި އަދި ރޫޙު އާލާކޮށްދެނިވި ރިސާލަތެކެވެ. ޙަމްދު ހުރީ ...\nފިރިހެނުންގެ ފިރިހެންވަންތަކަން ގެއްލިއްޖެއެވެ.\nއިބްން އަލްޖައުޒީ (رحمه الله) ވިދާޅުވިއެވެ. . “އޭ މީސްތަކުންނޭވެ! ތިޔަބައިމީހުންގެ ދީން މަތިން ހަނދާން ނެތިކޮށްލާ، އަބުރު ދޫކޮށްލާ އަދި ﷲ ގެ ދީނަށް ނަޞްރު ދިނުމަށް ނުކުޅެދުނީ ކީއްވެހެއްޔެވެ؟ ...


Baaru dhinas terrorism gaanooonu ge naajaaiz faidhaa eh nunagaanan: Imran | Mihaaru\nދޫނިދޫގައި މީގެ ކުރިން ބޭއްވި ރަސްމިއްޔާތެއްގައި ހޯމް މިނިސްޓަރު އިމްރާން އަދި ޕޮލިސް ކޮމިޝަނަރު ހަމީދު ބައިވެރިވެވަޑައިގަންނަވަނީ.- ފޮޓޯ: ނިޝާން އަލީ/ މިހާރު\nބާރު ދިނަސް ޓެރަރިޒަމް ގާނޫނުގެ ނާޖާއިޒް ފައިދާއެއް ނުނަގާނަަން: އިމްރާން\n30 ސެޕްޓެމްބަރ 2019 - 13:503comments\nއެ ގާނޫނަށް ސަރުކާރުން ހުށަހެޅި އިސްލާހު މަޖިލީހުން މިއަދު ފާސްކުރުމާއެކު ކޯޓު އަމުރެއް ނެތި، ޓެރަރިޒަމް ތުހުމަތުކުރެވޭ މީހުން ހައްޔަރުކުރެވޭނެ އެވެ. އެހެންވެ އެކަމުގެ ބޭނުން ނަހަމަގޮތުގައި ހިފުމުގެ ފުރުސަތު އޮންނާނެ ކަމަށް ބުނެ ބައެއް މީހުން ކަންބޮޑުވުން ފާޅުކޮށްފައިވެ އެވެ.\nއެކަމާ ގުޅިގެން އިމްރާން ކުރެއްވި ޓްވީޓެއްގައި ވަނީ ޓެރަރިޒަމްގެ ގާނޫނަށް ގެނައި އިސްލާހު ނާޖާއިޒް ގޮތުގައި ބޭނުންނުކުރާނެ ކަމުގެ ޔަގީންކަން ދެއްވައިފަ އެވެ. އޭނާ ވިދާޅުވީ އެ ގާނޫނަށް ސަރުކާރުން ބޭނުންވާ ބަދަލުތައް ގެނައުމަކީ ޓެރަރިޒަމާ ދެކޮޅަށް ކުރާ މަސައްކަތުގައި ލިބުނު ކުރިއެރުމެއް ކަމަށެވެ.\n"މި ގާނޫނުގެ ނާޖާއިޒް ބޭނުން މި ސަރުުކާރުން ނުކުރާނެ ކަމުގެ ފުރިހަމަ ޔަގީންކަން އަރުވަން،" އިމްރާން ވިދާޅުވި އެވެ.\nއެ ގާނޫނު ނާޖާއިޒް ގޮތުގައި ބޭނުން ނުކުރާނެ ކަމުގެ ޔަގީންކަން ދެއްވިއިރު، ކުރީގެ ރައީސް އަބްދުﷲ ޔާމީންގެ ސަރުކާރުގައި، އޭރު އިދިކޮޅުގައި ތިއްބެވި މި ސަރުކާރުގެ އިސްވެރިން ހައްޔަރުކޮށް ޓެރަރިޒަމްގެ ދައުވާ އުފުލާފައިވެ އެވެ. އޭގެ ތެރޭގައި އިމްރާން ވެސް ހިމެނިވަޑައިގަންނަވަ އެވެ.\nރާއްޖޭގައި މިހާތަނަށް ބޭއްވި އެންމެ ބޮޑު އެއްވުމާ ގުޅިގެން އިމްރާން ހައްޔަރުކޮށް 12 އަހަރަށް ޖަލަށް ލުމަށް ފެބްރުއަރީ 16، 2016 ގައި ހުކުމްކުރި އެވެ. އިސްތިއުނާފުގެ މަރުހަލާ ވެސް ނިމުނުފަހުން ސުޕްރީމް ކޯޓުން ވަނީ މިދިޔަ އަހަރުގެ ފަހުކޮޅު އެ ހުކުމް ބާތިލްކޮށް އޭނާ މިނިވަންކޮށްފަ އެވެ.\nއިމްރާންގެ އިތުރުން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ސަރުކާރާ އޭރު އިދިކޮޅު ގިނަ ބޭފުޅުންނަށް ޓެރަރިޒަމްގެ ތުހުމަތުކުރި އެވެ.\nއެ ބިލްގައިވާ ގޮތުން ބޮޑެތި ކުށްތަކުގައި ތުހުމަތުކުރެވޭ މީހުން ކޯޓު އަމުރަކާ ނުލައި ހައްޔަރުކުރުމާއި ބަލައި ފާސްކުރުމާއި ޓެރަރިޒަމްގެ އަމަލުތަކާއި އެފަދަ ކުށްތައް ކުރާ މީހުންނަށް ބޮޑެތި ޖަލު ހުކުމްތަކެއް ދެވޭނެ އެވެ.\nހަނގުރާމަވެރި ހަތިޔާރު ނުވަތަ ގޮވާ ތަކެތި ނުވަތަ ފަނާކުރަނިވި މާއްދާ ހިމެނޭ އެއްޗެއް ނުވަތަ އެއާ އެއްފަދަ އެއްޗެއް އުފެއްދުން ނުވަތަ ބޭނުންކުރާ ނަމަ، ކޯޓު އަމުރެއް ނެތި ހައްޔަރު ކުރެވޭނެ އެވެ. އަދި ޓެރަރިޒަމްގެ އަމަލެއް ނުވަތަ އުކުޅެއް ދަސް ކުރަން އުޅެފި ނަމަ ވެސް އެމީހަކު ކޯޓު އަމުރާ ނުލައި ހައްޔަރު ކުރެވޭނެ ކަމަށް ސަރުކާރުން ހުށަހެޅި ބިލްގައިވެ އެވެ.\nއިތުރު ލިޔުންތައް ޕޮލިސް ހޯމް މިނިސްޓްރީ ޓެރަރިޒަމް އިމްރާން އަބްދުﷲ، ހޯމް މިނިސްޓަރު


MIFCO ah libey reendhoo uraha kanneli dhanee madhu vamun: Fauzee - One Online\nމީގެ ކުރިން ބޭއްވި ނޫސްވެރިންގެ ބައްދަލުވުމެއްގައި މިފްކޯގެ މެނޭޖިން ޑިރެކްޓަރު އިސްމާއިލް ފައުޒީ ވާހަކަދައްކަވަނީ -- ވަން ފޮޓޯ: މުހައްމަދު ހައްޔާން\nރީނދޫ އުރަހަ ކަންނެލި (ޔެލޯ ފިން ޓޫނާ)ގެ ސްޓޮކް މަދުވަމުން އަންނަކަން ފާހަގަ ކުރެވޭ ކަމަށް މިފްކޯގެ ސީއީއޯ އިސްމާއިލް ފައުޒީ ވިދާޅުވެއްޖެއެވެ.\nރާއްޖެ ޓީވީގެ "ފަލަ ސުރުހީ" ޕްރޮގްރާމްގައި ފައުޒީ ރޭ ވިދާޅުވީ، މިފްކޯއަށް ލިބޭ ރީނދޫ އުރަހަ ކަންނެލީގެ އަދަދު ވަރަށް ބޮޑަށް ދަށަށް ގޮސްފައިވާ ކަމަށެވެ.\n"ކަޅުބިލަމަހުގެ ސްޓޮކްގައި އިޝޫއެއް އެބަ އުޅޭ، އެނަލިސްޓުން ކޮށްފައި އެބަ ވިދާޅުވޭ އިންޑިއަން އޯޝަންގައި ޔެލޯފިން ޓޫނާ ޑިކްލައިންވަމުން އަންނަ ވާހަކަ. އަޅުގަނޑުމެންނަށް އެކަން އިހުސާސް އެބަ ކުރެވޭ، އަޅުގަނޑުމެންނަށް ލިބޭ ޔެލޯފިން ޓޫނާވެސް އެބަ މަދުވޭ، މިހާރު ލައިންގައި ގަންނަ މަސްވެސް ހާއްސަކޮށް މިދިޔަ އޭޕްރީލުން ފެށިގެން ވަރަށް ބޮޑުތަން ދަށްކޮށް މި ފެންނަނީ." ފައުޒީ ވިދާޅުވިއެވެ.\nރީނދޫ އުރަހަ ކަންނެލި މަދުވާކަމަށް ދިރާސާތަކުން ދެއްކި ނަމަވެސް މިދިޔަ ތިން އަހަރުގެ ތެރޭގައި މިފްކޯއަށް ކިރާފައިވާ ކަންނެލީގެ ޖުމްލަ އަދަދަށް ބަލާއިރު އެކަން ފާހަގަ ނުވާ ކަމަށް ފައުޒީ ވިދާޅުވިއެވެ.\nފައުޒީ ވިދާޅުވީ، ކޮންމެ ބާވަތެއްގެ މަހަކީވެސް އޭގެ ސްޓޮކެއް ހުންނަން ޖެހޭ ބާވަތެއް ކަމަށާއި ރީނދޫ އުރަހަ ކަންނެލީގެ ސްޓޮކްވެސް ރަނގަޅު ގޮތުގައި ބެލެހެއްޓިއްޖެ ނަމަ ރާއްޖޭގެ މަސްވެރިންނަށް އެކަށީގެންވާ ވަރަށް އެބާވަތުގެ ކަންނެލި ލިބޭނެ ކަމަށެވެ.\nފައުޒީ އިތުރަށް ވިދާޅުވީ، މިފްކޯގެ ކެޕޭސިޓީ އިތުރުވުމުން މަސްވެރިކަން ވަރަށް ބޮޑަށް ކުރިއަރައިގެންދާނެ ކަމަށެވެ. އަދި މި ޖީލުގެ ދޯނިފަހަރުތައް ތައާރަފު ވުމުން، މަސްވެރިންނަށް މަސް ބޭނުމުގައި ބޮޑެލި ލުއިތަކެއް ލިބޭނެ ކަމަށް ވިދާޅުވިއެވެ. އެގޮތުން މިހާރުވެސް 40 ދޯނި ބަނުމުގެ މަރުހަލާގައި އޮތް ކަމަށް ވިދާޅުވިއެވެ.\nގުޅޭ ޓެގު ކަންނެލި މަސްވެރިކަން މަސްވެރިން


"Hiyaa" mashroou dheefaivanee agu bodukoh: Minister\n"ހިޔާ" މަޝްރޫއު ދީފައިވަނީ އަގު ބޮޑުކޮށް: މިނިސްޓަރު\nކުރީ ސަރުކާރުން ހުޅުމާލޭ ދެވަނަ ފިޔަވަހީގައި އިމާރާތް ކުރި "ހިޔާ" ފްލެޓްތައް: އެ މަޝްރޫއު ހަވާލު ކޮށްފައި ވަނީ އަގު ބޮޑުކޮށް ކަމަށް މި ސަރުކާރުން ބުނޭ -- އަހުމަދު ޝުރާއު | އަވަސް\nހިޔާ މަޝްރޫއުގެ ދަށުން ހުޅުމާލޭގެ ދެވަނަ ފިޔަވަހީގައި ގާއިމުކުރާ ފްލެޓްތަކުގެ މަޝްރޫއު ކުރީގެ ސަރުކާރުން ދީފައިވަނީ އަގު ބޮޑުކޮށް ކަމަށް ފިނޭންސް މިނިސްޓަރު އިބްރާހިމް އަމީރު މިއަދު ރައްޔިތުންގެ މަޖިލީހުގައި ވިދާޅުވެއްޖެ އެވެ.\nމިދިޔަ ސަރުކާރުން 2017 ވަނަ އަހަރު "ހިޔާ" ގެ ނަމުގައި ހުޅުމާލޭގައި 6،860 ފްލެޓް އެޅުމަށް ހަވާލު ކޮށްފައި ވަނީ ޗައިނާ ސްޓޭޓް ކޮންސްޓްރަކްޝަން އެންޖިނިއަރިންގް ކޯޕަރޭޝަނާ އެވެ. އޭރު އެ މަޝްރޫއު އަގު ކޮށްފައި ވަނީ ޔުނިޓަކަށް 62،000 ގެ ރޭޓުން ޖުމްލަ 434 މިލިއަން އެމެރިކާ ޑޮލަރަށް ކަމަށް ހައުސިންގް ޑިވެލޮޕްމަންޓް ކޯޕަރޭޝަން (އެޗްޑީސީ) އިން ވަނީ ބުނެފަ އެވެ.\nނަމަވެސް، އެ މަސައްކަތުގެ ތެރޭގައި ތަށި މުށި ޖެހުމާއި، ކުލަލުން ފަދަ ފިނިޝިންގް މަސައްކަތް ނުހިމެނޭތީ، އެ މަޝްރޫއު ނިންމުމަށް އިތުރު 42 މިލިއަން އެމެރިކާ ޑޮލަރު ހަރަދުވާނެ ކަމަށް އެޗްޑީސީން މިދިޔަ ޖޫން މަހު ބުނެފަ އެވެ. އެ އަދަދާއެކު، ފިނޭންސް ކުރުމާއި، ބިން އަދި މަޝްރޫއު މެނޭޖް ކުރުމުގެ ހަރަދާއެކު، އެ މަޝްރޫއުގެ ޖުމްލަ އަގު 560 މިލިއަން އެމެރިކާ ޑޮލަރަށް އަރާނެ ކަމަށް އެޗްޑީސީން ވަނީ ލަފާކޮށްފަ އެވެ.\nއެ މަޝްރޫއުއާ ގުޅޭގޮތުން، މިއަދު މަޖިލީހުގައި މެންބަރަކު ކުރެއްވި ސުވާލަކަށް ޖަވާބު ދެއްވަމުން އަމީރު ވިދާޅުވީ، ހިޔާ މަޝްރޫއު ހަވާލު ކޮށްފައި ވަނީ އަގު ބޮޑުކޮށް ކަމަށް ގަބޫލު ކުރައްވާ ކަމަށެވެ.\n"އަޅުގަނޑުމެން ސަރުކާރާ ހަވާލުވިއިރު އެ މަސައްކަތް ވަނީ ވަރަށް ބޮޑަށް ނިމިފައި. އެއީ އަޅުގަނޑުމެން ހަވާލު ކޮށްގެން ހިންގާ މަޝްރޫއުއެއް ނޫން. އަޅުގަނޑުމެން ގަބޫލު ކުރަން، އެއީ އިންފްލޭޓެޑް ޕްރައިސް އެއްގައި ދެވިފައިވާ ޕްރޮޖެކްޓެއް ކަމަށް،" އަމީރު ވިދާޅުވި އެވެ.\nނަމަވެސް، އެ އަގު ކުޑަކުރުމާމެދު ރަސްމީ ސިފައެއްގައި އެއްވެސް މަޝްވަރާއެއް ކުރެވިފައި ނުވާކަމަށް މިނިސްޓަރު ވިދާޅުވި އެވެ.\nޗައިނާ ކުންފުންޏަކަށް ހިޔާ މަޝްރޫއު ދީފައިވަނީ އަގު ބޮޑުކޮށް ކަމަށް އަމީރު ވިދާޅުވެފައި މިވަނީ، ކުރީގެ ސަރުކާރުން ޗައިނާގެ ކުންފުނިތަކަށް ދީގެން މަޝްރޫއުތައް ހިންގާފައިވަނީ ބޮޑެތި އަގުތައް ޖަހައިގެން ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ތަކުރާރުކޮށް ވިދާޅުވަމުން ގެންދަވާ ދަނޑިވަޅެއްގަ އެވެ.\nނަޝީދު ވިދާޅުވަނީ ބޮޑު އަގު ޖަހައިގެން ޗައިނާ އިން ހިންގާފައިވާ މަޝްރޫއުތަކުން ރާއްޖޭން ދައްކަންޖެހޭ ދަރަނި ހަގީގީ އަދަދުތަކަށް ތިރި ކުރަންޖެހޭ ކަމަށެވެ.\nޗައިނާއިން ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި ގިނަ ލޯނުތަކެއް ނަގާފައިވާއިރު އެ ގައުމަށް އޮތް ދަރަނީގެ އަދަދު 1.5 ބިލިއަން ޑޮލަރަށް ވަނީ އަރާފަ އެވެ. އެ ލޯނުތަކަކީ އިންޓްރެސްޓް ރޭޓް ބޮޑުކޮށް، ރާއްޖެއަށް ގެއްލުންވާ ގޮތަށް ނަގާފައިވާ ލޯނުތަކެއް ކަމަށް ރައީސް އިބްރާހިމް މުހައްމަދު ސޯލިހު ވެސް މީގެ ކުރިން ވަނީ ވިދާޅުވެފަ އެވެ.\nމަޝްރޫއުއަށް ހިނގާފައިވާ ހަރަދުގެ ސަބަބުން، "ހިޔާ" ފްލެޓަކަށް ކުލީގެެ ގޮތުގައި މަހަކު ދައްކަން ޖެހޭ އަދަދު 11،000 ރުފިޔާއަށް އަރާ ކަމަށާއި، ނަމަވެސް ސަރުކާރުން ސަބްސިޑީތަކެއް ދީގެން އެ އަދަދު 6،000 ރުފިޔާއަށް ކުޑަ ކުރަން މަސައްކަތް ކުރަމުން އަންނަ ކަމަށް ރައީސް އިބްރާހިމް މުހައްމަދު ސޯލިހު މީގެ ކުރިން ވަނީ ވިދާޅުވެފަ އެވެ.\nޗައިނާ ފިނޭންސް މިނިސްޓްރީ ހިޔާ މަޝްރޫއު + ހިޔާ މަޝްރޫއު އިބްރާހިމް އަމީރު ދިވެހި ރާއްޖެއާ ޗައިނާގެ ގުޅުން ޖަންގް ލީ ޖޮންގް


Hulhumale' gai alah4school eh imaaraaiy kurumuge masahkaiy budget gai himanaifi - One Online\n11 އޭޕްރީލް 2020، ހުޅުމާލެ، ހުޅުމާލެ ރެހެންދި ސްކޫލް -- ވަން ފޮޓޯ: މުހައްމަދު އައުޒަމް\nހުޅުމާލޭގައި އަލަށް ހަތަރު ސްކޫލެއް އިމާރާތް ކުރުމުގެ މަސައްކަތް ބަޖެޓުގައި ހިމަނައިފި\nހުޅުމާލޭގައި އަލަށް ހަތަރު ސްކޫލެއް އިމާރާތް ކުރުމުގެ މަސައްކަތް އަންނަ 2022 ވަނަ އަހަރުގެ ބަޖެޓުގައި ހިމަނައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާއަށް ފިނޭންސް މިނިސްޓަރު އިބްރާހިމް އަމީރު ހުށަހެޅުއްވި ބަޖެޓުގައި ޕީއެސްއައިޕީގައި ހިމެނޭ ޕްރޮޖެކްޓުތަކަށް ބަލާ އިރު، ތައުލީމާ ގުޅޭ ވަސީލަތްތައް ތަރައްގީ ކުރުމުގެ ދާއިރާއިން އެންމެ ބޮޑު ހަރަދެއް ހިނގާނީ ހުޅުމާލޭގައި ގާއިމުކުރާ ސްކޫލުތަކަށް ކަމަށް ވަނީ ހިމަނައިފައެވެ.\nއެގޮތުން އަމަލީ މަސައްކަތް ފަށާފައިވާ ސްކޫލަށް 9.9 މިލިއަން ރުފިޔާ އަދި ހުޅުމާލޭގައި އަލަށް ގާއިމުކުރާ ހަތަރު ސްކޫލަކަށް 19.6 މިލިއަން ރުފިޔާ ބަޖެޓުގައި ވަނީ ހިމަނައިފައެވެ.\nހުޅުމާލޭގައި އިމާރާތް ކުރުމަށް ހަމަޖެހިފައިވާ ސީއެޗްއެސްއީ ބްލޮކް، ކޮންޓްރެކްޓާ ފައިނޭންސަށް ދައުލަތުގެ ބަޖެޓުން ފަސް މިލިއަން ރުފިޔާ ބަޖެޓުގައި ވަނީ ކަނޑައަޅައިފައެވެ.\nބަޖެޓުގައި ހިމަނާފައިވާ ތައުލީމާ ގުޅޭ ވަސީލަތްތައް ތަރައްގީ ކުރުމުގެ ބައިގައި، ސްޓޭޓް އޮފް ދި އާޓް ޓިވެޓް، އިންސްޓިޓިއުޝަން ގާއިމުކުރުމުގެ މަޝްރޫއުތަކަށް 19.5 މިލިޔަން ރުފިޔާ ވަނީ ހިމަނައިފައެވެ.\nއެއީ ހުޅުމާލޭގެ އިތުރުން ކުޅުދުއްފުށި ސިޓީއާއި، ފުވައްމުލަކު ސިޓީއާއި، ރ. އަލިފުށީގައި އެފަދަ އިނިސްޓިޓިއުޝަންތައް ގާއިމުކުރުމަށެވެ. އަދި މާލޭގައި މިހާރު އިމާރާތް ކުރަމުން އަންނަ ދަރުމަވަންތަ ސްކޫލު އިމާރާތް ކުރުމަށް 4.3 މިލިއަން ރުފިޔާ ވެސް ބަޖެޓުގައި ވަނީ ހިމަނައިފައެވެ.\nރައްޔިތުންގެ މަޖިލީހަށް ބަޖެޓު ހުށަހަޅުއްވަަމުން ފިނޭންސް މިނިސްޓަރު އިބްރާހިމް އަމީރު މިއދު ވިދާޅުވީ، ތައުލީމާއި މަތީ ތައުލީމުގެ ދާއިރާއަށް 2022 ވަނަ އަހަރުގެ ބަޖެޓުގައި 4.1 ބިލިއަން ރުފިޔާ ކަނޑައަޅާފައިވާނެ ކަމަށެވެ. ސަރުކާރުގެ އަމާޒަކީ ފެންވަރު ރަނގަޅު ތައުލީމެއް، އަމިއްލަ ފަސްގަނޑުގައި ތިބެގެން ދިވެހި ކޮންމެ ކުއްޖަކަށްވެސް ހޯދޭނެ މަގުފަހިކޮށްދިނުން ކަމަށްވެސް ވިދާޅުވިއެވެ.\nމީގެ ތެރޭގައި ހުޅުމާލޭގެ ފޭސް ދޭއްގައި ގާއިމުކުރާ ތިން ސްކޫލުގެ މަޝްރޫއުތައް ފާހަގަކޮށްލެވޭ ކަމަށްވެސް ވިދާޅުވިއެވެ.\nގުޅޭ ޓެގު އެޗްޑީސީ ހުޅުމާލެ ރައްޔިތުންގެ މަޖިލިސް މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު ދައުލަތުގެ ބަޖެޓު


Shahid Dhe magaamugai ; Qanoon bunanee keekey?\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ. ގެ އާންމު މަޖިލީހުގެ މި ދައުރުގެ ރައީސް އަބްދުﷲ ޝާހިދު\nއދ. ގެ އާންމު މަޖިލީހުގެ މި ދައުރުގެ ރައީސްގެ މަގާމަށް ރާއްޖޭގެ ފޮރިން މިނިސްޓަރު އަބްދުﷲ ޝާހިދު އިންތިހާބުވެވަޑައިގަތުމަކީ ބައިނަލްއަގްވާމީ ދުނިޔޭގައި ރާއްޖެއިން ހޯދި ފަހުރުވެރި އެއް ކާމިޔާބީ އެވެ. ދުނިޔޭގެ ބޮޑެތި ހުރިހާ ގައުމެއްގެ ފުރިހަމަ ތާއީދާއެކު އެ މަގާމަށް ޝާހިދު އިންތިހާބުވެވަޑައިގަތުމަކީ ރައީސް އިބްރާހިމް މުހައްމަދު ސޯލިހުގެ ސަރުކާރުގެ ހާރިޖީ ސިޔާސަތުގެ ބޮޑު ކާމިޔާބެއް ވެސް މެއެވެ. އެއީ ރާއްޖެއިން ދުނިޔޭގެ އެހެން ގައުމުތަކާއެކު ހަރުދަނާ އަދި ވަރުގަދަ ގުޅުމެއް އޮތްކަން ރަމުޒުކޮށްދޭ ހެއްކެކެވެ. ބޮޑު ކާމިޔާބަށް ފަހު ޝާހިދުގެ ދައުރު އެބަ ހިނގަ އެވެ. ނަމަވެސް އެއަށް ވުރެ ބޮޑު ގާނޫނީ ބަހުސެއް ވަނީ ހުޅުވި އެބަ ހިނގަ އެވެ. އެއީ ފޮރިން މިނިސްޓަރު ކަމުގައި ހުންނަވައިގެން އދ. ގެ އާންމު މަޖިލީހުގެ ރައީސްގެ މަގާމުގައި ޝާހިދަށް ހުންނެވޭނެތޯ ކުރާ ބަހުސެވެ. އެ ބަހުސު ކުރަން ވެސް ޖެހެއެވެ. އެއީ ގާނޫނު އަސާސީގައި ވަޒީރު ކަމުގައި ހުންނަވައިގެން ކޮށްގެން ނުވާނެ ކަންކަން ވަރަށް ސާފުކޮށް ބަޔާންް ކޮށްފައިވާތީ އެވެ.\nގާނޫނު އަސާސީގެ 136 ވަނަ މާއްދާއަކީ ވަޒީރުންގެ މަޖިލީހުގެ މެންބަރަކު ކޮށްގެން ނުވާނެ ކަންކަން ބަޔާން ކުރާ މާއްދާއެވެ. އެ މާއްދާގައި (ހ) ގައި ބުނެފައިވާ ގޮތުގައި ވަޒީރުންގެ މަޖިލީހުގެ އެއްވެސް މެންބަރަކު ސަރުކާރުގެ އެހެން މަގާމެއް އަދި ފައިދާއެއް ލިބޭ ފަދަ އެ ނޫންވެސް މަގާމެއް ފުރައިގެން ނުވާނެ އެވެ. އަދި ވިޔަފާރިއެއް ހިންގުމުގައި އަމަލީ ގޮތުން ބައިވެރިވެ އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ އާމްދަނީ ލިބޭ ފަދަ އެހެން އެއްވެސް މަސައްކަތެއްކޮށް އެެހެން އެއްވެސް ފަރާތެއްގެ ވަޒީފާއެއް އަދާކޮށްގެން ނުވާނެ އެވެ. ދައުލަތުގެ މުދަލާއި ބިން ގަނެ ނުވަތަ ކުއްޔަަށް ހިފައިގެން ނުވާނެ އެވެ. އަދި ދައުލަތާއި އެހެން އެއްވެސް ފަރާތަކާ ދެމެދު ކުރެވޭ މުއާމަލާތެއްގައި ވަޒީރުންގެ މަޖިލީހުގެ އެއްވެސް މެންބަރަކު އެ މެންބަރެއްގެ މާލީ އެއްވެސް މަސްލަހަތެއް ބާއްވައިގެންވެސް ނުވާނެ އެވެ.\nގާނޫނު އަސާސީ އެކުލަވާލި މަޖިލީހުން މި މާއްދާ މިހާ ސާފުކޮށް ލިޔެފައި ވަނީ އެ ދުވަސްވަރު ބައެއްް ވަޒީރުން ދިހަ ބާރަ މަގާމުގައި ތިއްބަވާތީ އެވެ. އެތައް ކުންފުންޏެއް ހިންގަވާ ވިޔަފާރީގައި ޝާމިލުވެ އުޅުއްވާތީ އެވެ. ބައެއް އެހެން ވަޒީފާތައް އަދާކޮށް އާމްދަނީ ހޯދުމަށް ބައެއް ފަންނީ މަސައްކަތްތަކުގައި ވެސް ޝާމިލުވެ އުޅުއްވާތީ އެވެ.\nއެހެން ކަމުން ޝާހިދަށް ފޮރިން މިނިސްޓަރު ކަމުގައި ހުންނަަވައިގެން އދ. ގެ އާންމު މަޖިލީހުގެ ރައީސްގެ މަގާމުގައި ހުންނެވޭނެތޯ ސުވާލު ކުރުމަށް ނުވަތަ ސުވާލު އުފެއްދުމަށް ގާނޫނީ ނަޒަރަކުން ފުރުސަތު އެބައޮތެވެ. މިހާރު އެ ބަހުސް ހުޅުވި ބޮޑުވެ ފުޅާވެފައި ވަނީ އެ ސަބަބާއި ގުޅިގެނެވެ. މި ބަހުސްގައި ބޮޑަށް ބައިވެރިވެ ވާހަކަ ދައްކަވަމުން ގެންދަވަނީ ވެސް ގާނޫނީ ދާއިރާގެ ތަޖުރިބާކާރު ބޭފުޅުންނެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ ގެ އާންމު މަޖިލީހުގެ މިދައުރުގެ ރައީސް އަބްދުﷲ ޝާހިދު: މިނިސްޓަރު ޝާހިދު ދެ މަގާމުގައި ހުންނެވުން ސައްހަތޯ ކުރެވޭ ބަހުސެއް ވަނީ ފުޅާވެފައި --\nމަގާމާއި ހަވާލުވެވަޑައިގަތުމަށް ފަހު ރައީސް އިބްރާހިމް މުހައްމަދު ސޯލިހް ދެއްވި ރަސްމީ ދައުވަތަށް ޝާހިދު ވަނީ ދާދި ފަހުން ރާއްޖެ ވަޑައިގެންފަ އެވެ. އެ ދަތުރުފުޅުގެ ތެރެއިން ބައެއް ނޫސްވެރިން ވަނީ ދެ މަގާމުގައި ހުންނެވޭނެތޯ ކުރެވޭ ސުވާލު މިނިސްޓަރު ޝާހިދަށް އަމާޒު ކޮށްފަ އެވެ.\nދެ މަގާމުގައި ނުހުންނެވޭނެ ކަމަށް ދެކެވަޑައިގަންނަވާ ގިނަ ބޭފުޅުން އެކަމުގެ ގާނޫނީ ހުއްޖަތު ދެއްކެވި ނަމަވެސް އެ ސުވާލަށް ޖަވާބު ދެއްވަން ޝާހިދު ފެއްޓެވީ ސިޔާސީ ވާހަކަފުޅެއްގެ ގޮތުގައި އެކަން ސިފަ ކުރައްވަމުންނެވެ. އޭނާ ވިދާޅުވާ ގޮތުގައި "ދެ މަގާމު ނުފުރޭނެ ކަމަށް" ބުނާ ބުނުމަކީ ދައްކާނެ ވާހަކައެއް ނެތިގެން ވާދަވެރިން ދައްކަމުންދާ ދެކޮޅު ނުޖެހޭ ސިޔާސީ ވާހަކައެކެވެ. އަދި ދެ މަގާމުގައި އޭނާ ހުންނެވުމަކީ އެއްވެސް މައްސަލައެއް ނޫނެވެ.\nރާއްޖޭގެ ގާނޫނު އަސާސީގައި އޮތް އެއްޗެއް ވިދާޅު ނުވެ ޝާހިދު ވިދާޅުވި ގޮތުގައި ފޮރިން މިނިސްޓަރު ކަމުގައި ހުންނަވައިގެން ދުނިޔޭގެ ކިތަންމެ ގައުމެއްގެ ފޮރިން މިނިސްޓަރުން އދ. ގެ އާންމު މަޖިލީހުގެ ރިޔާސަތު ބަލަހައްޓަވައިފި އެވެ. ރައީސްކަން ކުރައްވައިފި އެވެ. އަދި ރާއްޖޭގެ އެކި ބޭފުޅުން ވެސް ބޮޑެތި މަގާމުތަކުގައި ތިއްބަވައިގެން އެކި މަގާމުތައް ފުރުއްވާފައި ވެއެވެ.\n"ދެން ދައްކާނެ އެހެން ވާހަކައެއް ނެތިއްޔާ ކޮންމެވެސް ވާހަކައެއް ދައްކާލަން ޖެހޭނެތާ! އަޅުގަނޑު ދެން އެ ވާހަކަ ދައްކަވާ ބޭފުޅުންނަށް ވެސް ހިތުގައި ބުރަކަމެއް ނެތް. އެއީ ދެން އެ ނޫން ވާހަކައެއް ނެތިއްޔޭ އިންގޭތޯ! ސިޔާސަތެއް ވެސް ނެތީ. ބުނާނެ އެއްޗެއް ވެސް ނެތީ. އެހެންވެ ދެން ކޮންމެވެސް ވާހަކައެއް ދައްކަނީ،" ޝާހިދު ވިދާޅުވި އެވެ.\nމިނިސްޓަރު އަބްދުﷲ ޝާހިދަށް ޝަރަފުގެ ނިޝާން އެރުވުން: ދެ މަގާމުގައި ހުންނެވޭނެ ކަމާމެދު ބައެއް ގާނޫނީ ބޭފުޅުން ސުވާލު އުފައްދަވާ --\nދެން ދައްކާނެ އެހެން ވާހަކައެއް ނެތިއްޔާ ކޮންމެވެސް ވާހަކައެއް ދައްކާލަން ޖެހޭނެތާ. އަޅުގަނޑުދެން އެ ވާހަކަ ދައްކަވާ ބޭފުޅުންނަށްވެސް ހިތުގައި ބުރަކަމެއް ނެތް. އެއީ ދެން އެ ނޫން ވާހަކައެއް ނެތިއްޔޭ އިންގޭތޯ. ސިޔާސަތެއްވެސް ނެތީ. ބުނާނެ އެއްޗެއްވެސް ނެތީ. އެހެންވެ ދެން ކޮންމެވެސް ވާހަކައެއް ދައްކަނީ\nއަބްދުﷲ ޝާހިދު | އާންމު މަޖިލީހުގެ ރައީސް އަދި ދިވެހިރާއްޖޭގެ ފޮރިން މިނިސްޓަރު\nޝާހިދުގެ މި ވާހަކަތަކަށް ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ (ޑރ. ޑީޑީ) ވަނީ ވަރަށް ބޮޑަށް ފާޑުވިދާޅުވެފަ އެވެ.\nޑީޑީ ވިދާޅުވި ގޮތުގައި ދެ މަގާމުގައި ހުންނަވާތީ ކަންބޮޑުވުން ފާހަގަކުރާ ބޭފުޅުން އެކަން ކުރަނީ ދައްކާނެ ވާހަކައެއް ނެތިގެނެއް ނޫނެވެ. ސައްހަ ދުސްތޫރީ އަދި ގާނޫނީ އަސާސްތަކެއްގެ މައްޗަށް ބިނާކޮށެވެ. އަދި އދ. އާންމު މަޖިލީހުގެ ރައީސްކަން ވަރަށް ގިނަ ގައުމުގެ ތަކުގެ ފޮރިން މިނިސްޓަރުން އެ މަގާމުގައި ދެމިތިބެ ކުރައްވާފައިވާ ކަމަށް ދޭހަވާ ގޮތަށް ޝާހިދު ވިދާޅުވި ވިދާޅުވުމަކީ ހަގީގަތާއި ހިލާފު ވާހަކައެކެވެ.\n"ހާރިޖީ ވަޒީރުކަމުގެ މަގާމުގައި ހުރެ އދ. ގެ އާންމު މަޖިލީހުގެ ރައީސް ކަމަށް ހޮވިފައި ވަނީ ދެެތިން ގައުމެއްގެ ހާރިޖީ ވަޒީރުން. އެ ބޭފުޅުން އެ މަގާމަށް ހޮވި ވަޑައިގަތުމުން ހާރިޖީ ވަޒީރުކަމުގެ މަގާމަށް 'އެކްޓިން' ވަޒީރުން އެ ގައުމުތަކުގެ ދުސްތޫރީ ނިޒާމުތަކާ އެއްގޮތަށް އައްޔަން ކުރެވުނުކަން އެނގެން އޮވޭ،" ޑީޑީ ވިދާޅުވި އެވެ.\nރާއްޖޭގެ އެކި މަގާމުތަކުގައި އެކި ދުވަސްވަރު ތިއްބެވި ބޭޭބޭފުޅުން ބޭރުގެ އެކި މަގާމުތައް ފުރުއްވާފައިވާ ކަމަށް ޝާހިދު ވިދާޅުވި ވިދާޅުވުމަށް ވެސް ޑީޑީ ރައްދު ދެއްވައެވެ. ޑީޑީ ވިދާޅުވި ގޮތުގައި ދައުލަތުގެ މަގާމެއް ފުރުއްވާ ބޭފުޅަކު ބައިނަލް އަގުވާމީ އިދާރާ ނުވަތަ ކޮމިޓީ އެއްގެ ދާއިމީ ކޮށް ހާޒިރުވެ ހުންނަން ނުޖެހޭ ޕްރޮފެޝަނަލް މަގާމެއްގައި ހުރުމަކީ ދުސްތޫރީ ގޮތުން ފުށު އަރާ ކަމެއް ނޫނެވެ. ނަމަވެސް ޝާހިދުގެ މަގާމު އެފަދަ އެއް ނޫނެވެ.\nކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ\nހާރިޖީ ވަޒީރުކަމުގެ މަގާމުގައި ހުރެ އދ ގެ އާންމު މަޖިލީހުގެ ރައީސް ކަމަށް ހޮވިފައިވަނީ ދެެތިން ގައުމެއްގެ ހާރިޖީ ވަޒީރުން. އެ ބޭފުޅުން އެ މަގާމަށް ހޮވި ވަޑައިގަތުމުން ހާރިޖީ ވަޒީރުކަމުގެ މަގާމަށް 'އެކްޓިން' ވަޒީރުން އެ ގައުމުތަކުގެ ދުސްތޫރީ ނިޒާމުތަކާ އެއްގޮތަށް އައްޔަން ކުރެވުނުކަން އެނގެން އޮ\nޑރ. އަހުމަދު އަބްދުﷲ ދީދީ | ކުރީގެ އުއްތަމަ ފަނޑިޔާރު\nކުރީގެ ޖަސްޓިސް މިނިސްޓަރު އަދި އިސް ގާޒީކަން ކުރެއްވި ޑރ. މުހައްމަދު ޖަމީލް އަހުމަދު ވިދާޅުވި ގޮތުގައި ޝާހިދު ފޮރިން މިނިސްޓަރު ކަމުން އެކަހެރިވެވަޑައިގަންނަވަން ޖެހިވަޑައިގަންނަވަ އެވެ. ނޫން ނަމަ ރައީސް އެމަނިކުފާނު މަގާމުން ދުރުކުރަން ޖެހެއެވެ. ގާނޫނު އަސާސީ އޮތްގޮތުން އެކަން ސައްހަ ކުރެވޭނެ އެ ނޫން އެއްވެސް މަގެއް ނެތެވެ.\n"އަޅުގަނޑު ދެކޭ ގޮތުގައި މިހާރުން މިހާރަށް ވެސް އެބަޖެހޭ އޮނަރަބަލް ޝާހިދު ވަކިކުރައްވަން ރައީސުލްޖުމްހޫރިއްޔާ. ނޫނީ އެމަނިކުފާނު އެބަޖެހޭ އިސްތިއުފާ ދެއްވަން. އެ ނޫން އެއްވެސް ގޮތަކަށް މިކަމެއް ސައްހައެއް ނުވާނެ. ސައްހަ ކުރެވޭނެ މަގެއް ނެތީ ގާނޫނު އަސާސީގައި. މާނައަކީ އެ މަގާމުގައި ހުންނަވައިގެން މިކަން ރަނގަޅު ކުރެވޭނެ ތަރުތީބެއް ދިވެހިރާއްޖޭގެ ގާނޫނު އަސާސީއެއް ނުއެއް ދަނޭ. އެއީ ވަރަށް ސާފު ސަރީހަކޮށް އޮތް ވާހަކައެއް،"\nމި މައްސަލާގައި އިތުރު ކަންކަން ވެސް ޖަމީލު ފާހަގަ ކުރައްވައެވެ. އޭނާ ވިދާޅުވި ގޮތުގައި ރައްޔިތުންގެ މަޖިލީހުން ބޭނުންވެއްޖެ ކޮންމެ ހިނދެއްގައި ވަޒީރުންގެ މަޖިލީހުގެ މެންބަރުން ޖަވާބުދާރީވެވަޑައިގަތުމަކީ ލާޒިމު ކަމެކެވެ. ނަމަވެސް އދ. ގެ އާންމު މަޖިލީހުގެ ރައީސްގެ ހައިސިއްޔަތުން ކުރިއަށް އޮތް އަހަރު ދުވަހު ޝާހިދު ހުންނަވާނީ އެމެރިކާގައި ކަމުން ގާނޫނު އަސާސީގައި ސާފުކޮށް ލިޔެފައިވާ އަދި ރިޔާސީ ނިޒާމުގެ އެންމެ އަސާސީ އެއް ސިފަ ކަމަށްވާ "ވަޒީރުން، ރައްޔިތުންގެ މަޖިލީހަށް ޖަވާބުދާރީވުން" ދެމެހެއްޓޭނެ ގޮތެއް ވެސް ނެތެވެ.\nމަޖިލީހަށް ޖަވާބުދާރީނުވާ އަދި މަސްއޫލިއްޔަތެއް ނެތް ގޮތަށް ވަޒީރަކު ބެހެއްޓުން ގާނޫނު އަސާސީ ތަނެއް ނުދެއެވެ.\n"މިހާރު މި ދައްކަނީ ދިވެހިރާއްޖޭގައި ނުވެސް ހުރެވޭ މަގާމެއްގެ ވާހަކަ. ހުންނަން ވެސް މި ޖެހެނީ އެކޮޅު [އެމެރިކާ] ގައި. އެހެންވީމަ މިއީ ރަމުޒީ ގޮތަކަށް އޮތް މަގާމެއް ވެސް ނޫން. ދެން އެބައޮތް އެއަށްވުރެ މުހިންމު ސުވާލެއް އިނގޭތޯ. އެ ސުވާލަކީ އަޅުގަނޑުމެންގެ މި ރިޔާސީ ނިޒާމުގައި އޮތް ޖަވާބުދާރީ ކުރުވުން އަދި ހިންގުން. ރައްޔިތުންގެ މަޖިލީހަށް މާދަމާވެސް ޖަވާބުދާރީވާން ޖެހިދާނެ. ދެން ކިހިނެތްހޭ ހަދާނީ. ކޮބައިހޭ އެވަޒީރު،"\nޑރ. މުހައްމަދު ޖަމީލް\nއަޅުގަނޑު ދެކޭ ގޮތުގައި މިހާރުން މިހާރަށްވެސް އެބަޖެހޭ އޮނަރަބަލް ޝާހިދު ވަކިކުރައްވަން ރައީސުލްޖުމްހޫރިއްޔާ. ނޫނީ އެމަނިކުފާނު އެބަޖެހޭ އިސްތިއުފާ ދެއްވަން. އެ ނޫން އެއްވެސް ގޮތަކަށް މިކަމެއް ސައްހައެއް ނުވާނެ. ސައްހަ ކުރެވޭނެ މަގެއް ނެތީ ގާނޫނު އަސާސީގައި. މާނައަކީ އެ މަގާމުގައި ހުންނަވައިގެން މިކަން ރަނގަޅު ކުރެވޭނެ ތަރުތީބެއް ދިވެހިރާއްޖޭގެ ގާނޫނު އަސާސީއެއް ނުއެއް ދަނޭ. އެއީ ވަރަށް ސާފު ސަރީހަކޮށް އޮތް ވާހަކައެއް\nޑރ. މުހައްމަދު ޖަމީލް އަހުމަދު | ކުރީގެ ޖަސްޓިސް މިނިސްޓަރު\nކުރީގެ އިސް ގާޒީ އަހުމަދު ހައިލަމްގެ ވިސްނުން މި މައްސަލާގައި ތަފާތެވެ. ހައިލަމް ވިދާޅުވި ގޮތުގައި ގާނޫނު އަސާސީގައި މިހާރު ލިޔެފައި އޮތް ގޮތުން ދެ ކޮޅަށް ވެސް ގާނޫނީ ބަހުސް ހިންގި ދާނެ އެވެ. ނަމަވެސް ބައެއް ހާލަތްތަކުގައި އެ ބަހުސް ދެ މަގާމުގައި ނުހުންނެވޭނެ ކަމަށް ބުރަވާ ހާލަތްތައް ދިމާވެއެވެ.\nއެއް ކަމަކަށް ހައިލަމް ފާހަގަ ކުރެއްވީ ވަޒީރުންގެ މަޖިލީހުގެ އެއްވެސް މެންބަރަކު ސަރުކާރުގެ އެހެން މަގާމެއް އަދި ފައިދާއެއް ލިބޭ ފަދަ އެ ނޫންވެސް މަގާމެއް ފުރައިގެން ނުވާނެ ކަމަށް ބުނާ ބުނުމެވެ. އދ. ގެ އާންމު މަޖިލީހުގެ ރިޔާސަތުގައި އިންނެވުމަކީ ޝާހިދަށް ކިހާވަރެއްގެ ސިޔާސީ މަންފާއެއް ލިބިވަޑައިގަންނަވާނެ ކަމެއްތޯ ސުވާލު ކުރެވިދާނެ އެވެ. އަދި ވިޔަފާރިއެއް ހިންގުމުގައި އަމަލީ ގޮތުން ބައިވެރިވެ އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ އާމްދަނީ ލިބޭ ފަދަ އެހެން އެއްވެސް މަސައްކަތެއްކޮށް އެެހެން އެއްވެސް ފަރާތެއްގެ ވަޒީފާއެއް އަދާކޮށްގެން ނުވާނެ ކަމަށް ބުނާއިރު އެ މަގާމުގައި ހުންްނަވައިގެން ލިބިވަޑައިގަންނަވާ މާލީ މަންފާއެއް ނުވަތަ އެ މަގާމުގެ ސަބަބުން މާލީ މަންފާތަކެއް ލިބުމަށް މަގުފަހިވަނީ ކިހާވަރަކަށްތޯ އެއީވެސް އުފެދޭނެ ސުވާލެއް ކަމަށެވެ.\n"އެފަދަ މަގާމެެއްގައި ހުންނަވައިގެން ދުނިޔޭގެ އެކި ގައުމުގެ ލީޑަރުންނާއެކު ކުރަވަން ޖެހިވަޑައިގަންނަވާ މަސައްކަތްތަކަކީ ސިޔާސީ ގޮތުން އެ ބޭފުޅަކަށް ލިބިވަޑައިގަންނަވާ ކިހާ ވަރެއްގެ ފައިދާއެއްތޯ ބަޔަކު ސުވާލު އުފައްދާފާނެ. އެއީ ނުކުރެވޭނެ ސުވާލެއް ވެސް ނޫން،"\nހައިލަމް ވިދާޅުވި ގޮތުގައި މިފަދަ ހާލަތެއްގައި ދުސްތޫރީ މައްސަލައެއްގެ ގޮތުގަައި އެ މައްސަލަ ސުޕްރީމް ކޯޓަށް ހުށައެޅިދާނެ އެވެ. އަދި ގާނޫނުގެ އެ މާއްދާ ސުޕްރީމް ކޯޓްގެ މެދުވެރިކޮށް ތަރުޖަމާ ކުރެވިދާނެ އެވެ. އަދި އެއީ ކުރުން ރަނގަޅު ކަމެއް ކަމަށް ވެސް ވިދާޅުވި އެވެ.\nގާނޫނީ ވަކީލް މުހައްމަދު ނިޝާން އިބްރާހިމް އަދި ކުރީގެ އިސް ގާޒީ އަހުމަދު ހައިލަމް\nބަރުލަމާނީ ކެންޕެއިންގައި އިސްކޮށް ހުންނެވި ޒުވާން ގާނޫނީ ވަކީލް މުހައްމަދު ނިޝާން އިބްރާހިމް ނަޒަރުގައި ޝާހިދު ދެ މަގާމުގައި ހުންނެވުން ގާނޫނު އަސާސީއާ ތައާޒު ވެއެވެ. އަދި އަހަރު ދުވަހު އެމެރިކާގައި ހުންނަވަން ޖެހިވަޑައިގަންނަވާ ބޭފުޅަކު ރާއްޖޭގެ ފޮރިން މިނިސްޓަރުކަން ކުރެއްވޭނެ ގޮތެއް ނެތުމަކީ ވަޒީރެއްގެ މަސްއޫލިއްޔަތު އަދާ ކުރުމަށް އޮތް ހުރަހެވެ. މަސްއޫލިއްޔަތު އަދާ ނުކުރެވޭ ފަދަ ހާލަތެއްގައި ވަޒީރަކަށް ނުހުރެވޭނެ އެވެ.\n"އަޅުގަނޑުގެ ގާނޫނީ ރައުޔަކީ ފޮރިން މިނިސްޓަރު ކަމުން އެކަހެރިވާން ޖެހުން. ފަހުން ޝާހިދަށް މަގާމު ދެެއްވަން ވިޔަސް މި ވަގުތަށް އަހަރު ދުވަހަށް ޖެހިވަޑައިގަންނަވާނީ ދުރަށްވަޑައިގަތުމަށް،"\nނިޝާންގެ ނަޒަރުގައި ވެސް މިއީ ކުރަން ޖެހޭ ބަހުސެެކެވެ. އަދި ގާނޫނީ ގޮތުން މި ބަހުސަށް ފަރުވާ ހޯދަން ވެސް ޖެހެއެވެ. އެކަމަށް އޮތް މަގަކީ ސުޕްރީމް ކޯޓަށް ދިއުމެވެ. ދުސްތޫރީ މައްސަލައެއްގެ ގޮތުގައި އެ މާއްދާ ތަރުޖަމާ ކުރަން ހުށައެޅުމަށެވެ. އެކަމުގައި އެންމެ ރީތި ގޮތަކީ ވެސް ދައުލަތުން އިސްވެ އެކަން ސުޕްރީމް ކޯޓަށް ހުށައެޅުމަށެވެ.\n"މި އޮތީ މި މައްސަލާގައި ވަރަށް ބޮޑު ގިލަންވެރި ކަމެއް [ސުވާލުތަކެއް] އުފެދިފައި. އެހެންވީމަ އެކަން ފިލުވައި ދިނުމަކީ ދައުލަތުން ކުރަން ޖެހޭނެ ކަމެއް. އެކަމުގެ ޒިންމާ އޮތީ އެޓާނީ ޖެނެރަލްގެ ކޮނޑުގައި. އެހެންވީމަ ގާނޫނީ ގޮތުން ވެސް އެންމެ ރީތި ގޮތަކީ އަދި މިކަމަށް އޮތް އެންމެ ރަނގަޅު ހައްލަކީ ސުޕްރީމް ކޯޓަށް ދައުލަތުން މައްސަލަ ހުށައެޅުން،"\nނަމަވެސް ހައިލަމް ވިދާޅުވި ގޮތުގައި މި މައްސަލާގައި ދައުލަތުން ކޯޓަށް ނުދާނެ އެވެ. ޝާހިދު ދެ މަގާމުގައި އެ ހުންނަވަނީ ދައުލަތުން އެ ގޮތަށް އެކަން ކުރެވޭނެ ކަމަށް ގަބޫލު ކުރާތީ އެވެ. ނަމަވެސް މި މައްސަލަ އިތުރަށް ސާފުވުން މުހިންމެވެ. އެއީ ކުރިއަށް އޮތްތާ މިފަދަ އިތުރު ބަހުސަކަށް ފުރުސަތު ނުދޭށެވެ.\n"އަޅުގަނޑު ދެކޭ ގޮތުގައި އޭޖީ އެކަމެއް ނުކުރައްވާނެ. އޭޖީ މިހާރު ވެސް އޮންނާނީ ލަފާ ދެއްވާފައި ނޫންތޯ. އެކަމަކު ސުޕްރީމް ކޯޓަށް މި މައްސަލާގައި ދިއުމަކީ ކިތަންމެހާ ވެސް ރަނގަޅު ކަމެއް. އަދި ސުޕްރީމް ކޯޓުން ރަނގަޅު ގޮތެއް ނިންމުންވެސް މުހިންމު،"\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ ގެ އާންމު މަޖިލީހުގެ މިދައުރުގެ ރައީސް އަބްދުﷲ ޝާހިދު\nއާހިރުގައި ކުށްވެރިވާނީ ރައީސް\nމި މައްސަލާގައި ވާހަކަ ދެއްކެވި ބައެއް ގާނޫނީ ވަކީލުން ވިދާޅުވި ގޮތުގައި ގާނޫނާ ހިލާފު ކަމެއް ހިނގާނަމަ އެކަމުގެ ޒިންމާ ނަންގަވަން ޖެހިވަޑައިގަންނަވާނީ ރައީސުލްޖުމްހޫރިއްޔާ އެވެ. އެއީ އެކަންކަން ހުއްޓުވުމުގެ އެންމެ މަތީ ޒިންމާއެއް އޮތީ އެމަނިކުފާނަށް ކަމަށްވާތީ އެވެ.\nއެގޮތަށް އެންމެ ބޮޑަށް ވިދާޅުވާ އެއް ބޭފުޅަކީ ކުރީގެ ނާއިބު ރައީސް ޖަމީލެވެ. ޖަމީލް ވިދާޅުވި ގޮތުގައި ރައީސް މިހާރު އެ ހުންނެވީ ގާނޫނު އަސާސީ ފުނޑުފުނޑުކޮށްލައްވައިގެނެވެ. އަދި ޝާހިދު ދެ މަގާމު އަދާ ކުރައްވާ މައްސަލަ ބެލޭނެ ދުވަހެއް އަންނާނެ އެވެ. މައްސަލަ ބެލޭނީ ރައީސް ސޯލިހު އިސް ގާނޫނު އަސާސީ ފުނޑާލި މައްސަލައެއްގެ ގޮތުގައެވެ.\n"އަޅުގަނޑު ދެކޭ ގޮތުގައި ކަނޑައެޅިގެން އެ މަގާމުގައި ޝާހިދަށް ނުހުންނެވޭނެ. އެއީ ޣައިރު ދުސްތޫރީ އަމަލެއް. އިބްރާހިމް އިސްމާއީލްމެން ފަދަ ބޭފުޅުން އެ ވިދާޅުވާ ފަދައިން ދިވެހިރާއްޖޭގެ ގާނޫނު އަސާސީ ފުނޑާލާފައި ސަސްޕެންޑްކޮށްފައި އެ އޮތީ. އަޅުގަނޑު ގަބޫލުކުރާ ގޮތުގައި ރައީސް އިބްރާހިމް މުހައްމަދު ސޯލިހަށް މި މައްސަލާގައި ގާނޫނު އަރާ ހަމަ ކުރާނެ،" ޖަމީލް ވިދާޅުވިއެވެ.\nވަކީލު ނިޝާމް ވިދާޅުވި ގޮތުގައި ގާނޫނު އަސާސީއާ ހިލާފު ކަމެއް ހިނގާއިރު އެކަމުގައި ރައީސް ސޯލިހު އިސްވެ އޭޖީގެ ލަފައެއް ހޯއްދަވަން ޖެހިވަޑައިގަންނަވަ އެވެ. އަދި އޭޖީ މެދުވެރިކޮށް އެ މައްސަލަ ރައްޔިތުންނަށް ސާފު ކޮށްދެއްވަން ޖެހިވަޑައިގަންނަވައެވެ. އެކަން ކުރައްވަން ޖެހިވަޑައިގަންނަވާނީ ސުޕްރީމް ކޯޓަށް ދުސްތޫރި މައްސަލަ ހުށައަޅައިގެން ކަމަށްވެސް ވިދާޅުވިއެވެ.\nޝާހިދު ދެ މަގާމުގައި ހުންނެވުން ގާނޫނާއި އެއްގޮތްތޯ ކުރެވޭ ބަހުސް އަދިވެސް އޮތީ ކުރިއަށެވެ. އަދި އެ ބަހުސް އިތުރަށް ފުޅާ ވެސް ވާނެ އެވެ. އެހެން ކަމުން މިއީ މުޅި ރައްޔިތުންނަށް އިތުރަށް ސާފުކޮށްދޭން ޖެހޭ މައްސަލައެކެވެ.\nޔޫއެން ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + ޑރ. މުހައްމަދު ޖަމީލް އަހުމަދު އެޓާނީ ޖެނެރަލް ފޮރިން މިނިސްޓްރީ އަބްދުﷲ ޝާހިދު ޑރ. އަހުމަދު އަބްދުﷲ ދީދީ އިބްރާހިމް ރިއްފަތު އަހުމަދު ހައިލަމް


SunOnline: REPORT: Chef eh noon, ekamakuves chefun ge beleniveriyaa\nޝެފެއް ނޫން، އެކަމަކުވެސް ޝެފުންގެ ބެލެނިވެރިޔާ\nމާހިލް މުހައްމަދު 15 Oct 2018, 14:12\nމަރިޔަމް ނޫރުއްދީން: ތަމްރީނު ދިނުމާއި މީހުން ބިނާކުރުމަށް ބޮޑު ޝައުގުވެރިކަމެއް ހުންނަ މަރީއަކީ ފެކަލްޓީ އޮފް ހޮސްޕިޓެލިޓީ އެންޑް ޓޫރިޒަމް ސްޓަޑީޒްގެ ފުރަތަމަ ޑީން، އަދި މިހާރު ޝެފްސް ގިލްޑް އޮފް މޯލްޑިވްސްގެ ބާނީ އަދި ރައީސާ -- ސަން ފޮޓޯ/ ފަޔާޒު މޫސާ\nމިއީ ރާއްޖޭގައި މަސައްކަތްކުރާ ޝެފުންގެ ކުރިއެރުމަށް މަސައްކަތްކުރާ ޖަމިއްޔާގެ ބާނީއެވެ. ރާއްޖޭގެ ޝެފުން އެއްތަންކުރުވި ވަރުގަދަ ދަގަތްފާނެވެ. ކެއްކުމަކީ ދެރަ ވަޒީފާއެއް ނޫންކަމާއި، އެއީ ހަގީގީ ފަންނެއްކަން އަންގައިދިނުމަކީ މިވަގުތު އޭނާގެ އެންމެ ބޮޑު އެއް މަގުސަދެވެ. އެކި ދާއިރާތަކުން މީހުން ބިނާކުރުމަށް ހުންނަ ޝައުގުވެރިކަމުގެ ސަބަބުން، ނުކުރާކަށް މަސައްކަތެއް ނެތެވެ. ޚާއްސަކޮށް ފަތުރުވެރިކަމުގެ ދާއިރާއަށެވެ. އެ ދާއިރާއަށް އެތައް ހިދުމަތްތެރީންނެއް އުފައްދައިދީފިއެވެ.\nމަރިޔަމް ނޫރުއްދީން (މަރީ)އަކީ ރާއްޖޭގައި މީގެ ކުރިން ހިންގި ހޮޓެލް ސްކޫލުގެ ފުރަތަމަ ޕްރިންސިޕަލެވެ. އަދި އެ ހޮޓެލް، އިންސްޓިޓިއުޓަކަށް ބަދަލުކޮށް، ފަތުރުވެރިކަމުގެ ދާއިރާގެ ބައިނަލްއަގުވާމީ ކޯސްތައް އެތަނަށް ތައާރަފުކުރުމުގައި މަރީގެ ދައުރު ވަރަށް ބޮޑެވެ. އެންމެ ފަހުން އެ އިންސްޓިޓިއުޓު، ފެކަލްޓީ އޮފް ހޮސްޕިޓެލިޓީ އެންޑް ޓޫރިޒަމް ސްޓަޑީޒްއަށް ބަދަލުކޮށް، އެ ފެކަލްޓީގެ އެންމެ ފުރަތަމަ ޑީންގެ މަގާމުވެސް މަރީ އަދާކުރެއްވިއެވެ.\nމަރީ ނޫރުއްދީން، ޝެފްސް ގިލްޑް އޮފް މޯލްޑިވްސްގެ މެމްބަރުންތަކަކާއެކު --\nއެއަށްފަހު ރާއްޖޭގައި ޓެކްނިކަލް އެންޑް ވޮކޭޝަނަލް އެޑިއުކޭޝަން އެންޑް ޓްރެއިނިންގް (ޓިވެޓް) އުފެއްދުމުގެ ބިންގާވެސް އެޅުއްވިއެވެ. މަރީގެ ބޮޑު ދައުރަކާއެކު ގާއިމުކުރި ޓިވެޓު ނިޒާމުގެ ދަށުންވެސް ކޮންމެ އަހަރަކު އެތައް ދަރިވަރުންނަށް ތަމްރީނު ލިބިގެންދެއެވެ.\nމިއީ މަރީގެ ހިދުމަތްތަކުގެ ކުރު ތައާރަފެކެވެ. ނަމަވެސް ދައްކަން މި އުޅެނީ މީހުން ބިނާކުރެއްވުމުގެ މަސައްކަތުގައި އުޅުއްވަމުން ގެންދެވި މަރީ، ރާއްޖޭގެ ޝެފުންގެ ޖަމިއްޔާގެ ފަސްމުގުލުގައި ހުރުމަށް އައި ގޮތުގެ ވާހަކައެވެ.\n"ފެކަލްޓީގައި އުޅުނު އިރުވެސް ވިސްނިން ޝެފުންގެ ޖަމިއްޔާއެއް ހަދަން. ފެކަލްޓީ ތެރޭގައިވެސް އެވާހަކަތައް ދެކެވުނު. ރާއްޖޭގައި ފުރަތަމަ ކަލިނަރީ މައުރަޒެއް ބޭއްވީ 1994 ވަނަ އަހަރު، ހޮޓެލް ސްކޫލުގެ އިސްނެގުމުގެ މަތިން ސަރުކާރުން. އެއީ އިންޑަސްޓްރީއަށް ވަރަށް ބޮޑު ކަމެއް، އަދި ބައިވަރު މީހުންނަށް އެމީހުންގެ ހުނަރުތައް ދައްކާލަން ލިބުނު ފުރުސަތެއް،"\nމަރީ ވިދާޅުވި ގޮތުގައި، ރާއްޖޭގައި ބާއްވަމުން އަންނަ ކަލިނަރީ މައުރަޒުތަކަކީ ދުނިޔޭގެ ޝެފުންގެ މައި ޖަމިއްޔާ "ވޯލްޑް ޝެފްސް"ގެ އެންޑޯޒްމަންޓް ހޯދުމަށްޓަކައި، ރާއްޖޭގެ ނޭޝަނަލް ޝެފްސް ޖަމިއްޔާއެއް އޮންނަން ޖެހެއެވެ. އެހެންކަމުން، ޝެފްސް ގިލްޑް އޮފް މޯލްޑިވްސްގެ ނަމުގައި މަރީގެ އިސްނެންގެވުމުގެ މަތިން މި ޖަމިއްޔާ އުފެއްދީއެވެ.\nއެކަމަކު މަރީއަކީ ޝެފެއްގެ ވަޒީފާ އަދާކުރި މީހެއް ނޫނެވެ. ދެން މިކަން މިވީ ކިހިނެއް ހެއްޔެވެ؟\n"މަރީއަކީ ހޮސްޕިޓެލިޓީ ދާއިރާގައި ޝެފެއްގެ ވަޒީފާ އަދާކުރި މީހެއް ނޫން ނަމަވެސް ޝެފްކަން ކުރެވޭ ވަރު ވާނެ. ވަރަށް ގިނަ މީހުން އުފައްދާ ސުވާލެއް މިއީ، ޝެފުންގެ ޖަމިއްޔާގެ ރައީސަކަށް ޝެފްކަން ނުކުރާ މީހަކު ހުންނަނީ ކީއްވެހޭ. އަސްލު ހަގީގަތުގައި ޝެފުންގެ ޖަމިއްޔާ އުފެއްދީ، ރާއްޖޭގައި މަސައްކަތްކުރާ ޝެފުންނަށް ޕްލެޓްފޯމެއް ގާއިމުކޮށްދޭން. މަރީގެ ޕެޝަނެއް އެއީ، ޕްލެޓް ފޯމު ހަދައިދީ، އެމީހުންގެ ކުރިއެރުމަށާއި ވަޒީފާގެ ފުރުސަތުތައް ހޯދައިދޭން މަސައްކަތްކުރުމަކީ،"\nމަރީ ވިދާޅުވީ ޝެފްސް ގިލްޑް އޮފް މޯލްޑިވްސްގެ އެންމެ މުހިންމު އެއް މަސައްކަތަކީ ދިވެހި ޒުވާން ޝެފުން ކުރިއެރުވުން ކަމަށެވެ.\n"ބައިނަލްއަގުވާމީ ކަލިނަރީ މުބާރާތްތަކަށް ދާން ފަސޭހަވާނީ ޒުވާން ދުވަސްވަރު. މަރީއަށް މިހާރު ވަރަށް ގިނަ އިންޓަނޭޝަނަލް މުބާރާތްތައް ފެނިއްޖެ. ގައުމުތަކުން ގިނައިން ވާދަކުރަނީ ޒުވާން ކުދިން. މި ސަރަހައްދުގެ ގައުމުތަކުގައިވެސް ޒުވާން ޝެފުން ބައިވަރު،" މަރީ ވިދާޅުވިއެވެ.\nދެން އޮތީ ޒުވާން ޝެފުން އުފެއްދުމުގެ މަސައްކަތެވެ. މަރީ ވިދާޅުވަނީ ރާއްޖޭގައި ކަލިނަރީ ދާއިރާއިން ކުރިއަށް ދިއުމުގެ ލައްކަ ފުރުސަތު އެބަ އޮތް ކަމަށެވެ.\nމަރީ ނޫރުއްދީން، ބައިނަލްއަގުވާމީ ޝެފުންގެ ބައްދަލުވުމެއްގައި ޝެފްސް ގިލްޑް އޮފް މޯލްޑިވްސް ތަމްސީލުކުރައްވަނީ --\n"އެބަ ފެނޭ އަބަދާއި އަބަދު އާ ރިސޯޓުތައް ހުޅުވަމުންދާތަން. އިންޓަނޭޝަނަލީ ރިކޮގްނައިޒްޑް ޗައިން ހޮޓެލްސް އަންނަނީ. އެހެންވީމަ ފުރުސަތު އެބަ އޮތް،"\nއެހެން ނަމަވެސް ކުރާ މަސައްކަތަކީ ހަމައެކަނި ވަޒީފާއެއްގެ ގޮތުގައި އަދާކޮށްލާ މަސައްކަތަކަށް ވެގެން ނުވާނެއެވެ.\n"މިކަން ޖެހޭނެ ސީރިއަސް ކެރިއަރަކަށް ހަދަން. ޝެފަކަށް ވާ ކުއްޖާވެސް އެކަމަށް ޕެޝަން އޮންނަންޖެހޭނެ. ޝެފުން އެކަންޏެއް ނޫން، ކޮންމެ ވަޒީފާއަކަށް ދިޔަޔަސް ޕެޝަން އޮންނަންވާނެ. ޕެޝަން އޮތިއްޔާ ސަވައިވް ވާނީ. ރާއްޖޭގައި ޓޫރިޒަމް އިންޑަސްޓްރީއަކީ ހާޑް އިންޑަސްޓްރީއެއް. ގޮންޖެހުންވެސް ބޮޑުވާނެ. އެކަމަކު ކަންކަން ދަސްކުރަން ލޯބިކޮށް، އެކަންކަމަށް ޕެޝަން އޮތިއްޔާ ނުވާނެ ކަމެއް ނޯންނާނެ،" މަރީ ވިދާޅުވިއެވެ.\n"މަރީވެސް ކިޔެވީ ހޮސްޕިޓެލިޓީ އެންޑް ޓޫރިޒަމް ދާއިރާއިން. ފުރަތަމަ ކިޔަވަން ފެށި އިރު މީހުން އަހާނެ ކައްކަން ދަސްކުރަނީ ހެއްޔޭ. ކައްކަން ދަސްކުރުމަކީ ވަރަށް ދަށް މަސައްކަތެކޭ މީހުންނަށް ހީވެފައި އޮންނަނީ. އެކަމަކު މިއީ ފަންނެއް. ކެއްކުމަކީ ސައިންސެއް!"


SunOnline: Member ehge gaiga Eva fain jehi kamah thuhumathukoh mahsala balaidhinumah husha'alhaifi\nމެންބަރެއްގެ ގައިގައި އިވާ ކޮޅުފައިން ޖެހިކަމަށް ބުނެ، މައްސަލަ ބަލައިދިނުމަށް ހުށަހަޅައިފި\nމުއާވިޔަތު އަންވަރު 03 Jun 2020, 11:37\nމަޖިލީހުގައި ހިނގި ހަމަނުޖެހުން ފެންނަ ވީޑިއޯއެއްގެ ސްކްރީން ޝޮޓެއް ---\nމިދިޔަ އަންގާރަ ދުވަހުގެ ރޭ ދަންވަރު ބޭއްވި ރައްޔިތުންގެ މަޖިލީހުގެ ޖަލްސާގެ ތެރެއިން އުފެދުނު ހަމަނުޖެހުމުގައި ފަރެސްމާތޮޑާ ދާއިރާގެ މެންބަރު ހުސެއިން މުހައްމަދު ލަތީފްގެ ގައިކޮޅުގައި މަޖިލީހުގެ ނައިބް ރައީސް އީވާ އަބްދުﷲ ކޮޅުފައިން ޖެއްސެވި ކަމަށް ތުހުމަތުކޮށް އެ މައްސަލަ ބަލައިދިނުމަށް ފުލުހުންނަށް ގޮވާލައިފި އެވެ.\nމަޖިލީހުގައި އޮންނަ ސާޖެންޓް އެޓް އާމްސްގެ ޓީމްގެ ބަދަލުގައި ޝިޔާމް ތަޅުމުން ނެރެފައި ވަނީ އެމްޑީޕީގެ މެންބަރުންނެވެ. އަދި އެކަން ކޮށްފައި ވަނީ މަޖިލީހުގެ ގަވާއިދާ ވެސް ހިލާފަށެވެ.\nއެކަމާ ގުޅިގެން އިދިކޮޅު ޕީޕީއެމް އަދި ޕީއެންސީ ހިމެނޭ ކޯލިޝަނުން ރޭ ނެރުނު ބަޔާނެއްގައި އެ ހަމަނުޖެހުމުގެ ޒިންމާ އަޅުއްވާފައި ވަނީ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ އިސްތަށިފުޅުގަ އެވެ. އެގޮތުން، އެ ހަމަނުޖެހުމަކީ މަޖިލީހުގެ ރައީސްގެ އެންގެވުމަކަށް ވެރިކަން ކުރާ މައި ޕާޓީގެ މެންބަރުން ހިންގި ހަމަނުޖެހުމެއް ކަމަށް އެ ބަޔާނުގައި ވަނީ ބުނެފަ އެވެ.\nއަދި އެ ހަމަނުޖެހުމުގެ ތެރެއިން، މަޖިލީހުގެ ނާއިބު ރައީސް ގަލޮޅު އުތުރު ދާއިރާގެ މެންބަރު އީވާ އަބްދުﷲ، ފަރެސް މާތޮޑާ ދާއިރާގެ މެންބަރު ހުސައިން މުހައްމަދު ލަތީފުގެ ގައިކޮޅުގައި ފައިކުރުކޮށް ކޮޅުފައިން ޖެހި ކަމަށް ޕީޕީއެމް އިން ބުންޏެވެ.\n"މަޖިލީހުގެ ނައިބް ރައީސް ގަލޮޅު އުތުރު ދާއިރާގެ މެންބަރު އީވާ އަބްދުﷲ، މި ކޯލިޝަނަށް ނިސްބަތްވާ ފަރެސްމާތޮޑާ ދާއިރާގެ މެންބަރު ހުސައިން މުހައްމަދު ލަތީފްގެ ގައިކޮޅުގައި ފައިކުރުކޮށް ކޮޅުފައިން ޖެހި މައްސަލަ ހަރުކަށި އިބާރާތުން ކުށްވެރި ކުރަމެވެ،" އިދިކޮޅު ކޯލިޝަނުގެ ބަޔާނުގައި ބުނެފައިވެ އެވެ.\nއެ މައްސަލައާ ގުޅިގެން އީވާގެ ބަހެއް ހޯދުމަށް ކުރި މަސައްކަތް ވަނީ ކާމިޔާބު ނުވެފަ އެވެ.\nޕީޕީއެމްގެ ބަޔާނުގައި ބުނީ، މަޖިލީހުގެ ނައިބް ރައީސްގެ މަގާމަކީ ދައުލަތުގެ އިސް އަދި އެހާމެ ޒިންމާދާރު މަގާމަކަށްވާ އިރު، އެމަގާމުގައި ހުންނަވާ ބޭފުޅަކު އެފަދަ ކަމެއް ކުރުމަކީ ބަލައިގަނެވޭނެ ކަމެއް ނޫން ކަމަށެވެ. އަދި އެކަން އިދިކޮޅުން ސިފަކޮށްފައި ވަނީ، ނުރައްކާތެރި ހަޑިމުޑުދާރު އަމަލެއްގެ ގޮތުގަ އެވެ.\n"އަދި މި ނުރައްކާތެރި، ހަޑިމުޑުދާރު، ނާތަހުޒީބު އަމަލު ބައްލަވާ ފިޔަވަޅު އެޅުމަށް، މޯލްޑިވްސް ޕޮލިސް ސާވިސް އަށް ގޮވާލަމަވެ." އިދިކޮޅު ޕީޕީއެމްގެ ބަޔާނުގައި ބުންޏެވެ.\nމަޖިލީހުގެ ޖަލްސާގައި ޕީޕީއެމްގެ ނައިބު ރައީސް، އަދި ނައިފަރު ދާއިރާގެ މެމްބަރު ޝިޔާމަށް އަނިޔާ ކުރުމަށް އެންގެވި ކަމުގެ ތުހުމަތު މަޖިލީހުގެ ރައީސް މުހައްމަދު ނަޝީދަށްކޮށްފައިވާ އިރު އެ މައްސަލަ ބެލުމަށް ވެސް ފުލުހުންނަށް އިދިކޮޅުން ވަނީ ގޮވާލައިފަ އެވެ.


Hissaadhaarun ge faraathun STO ge directorun ge board ah kurimathilumah hulhuvaalaifi - AO News\nހިއްސާދާރުންގެ ފަރާތުން އެސްޓީއޯގެ ޑިރެކްޓަރުންގެ ބޯޑަށް ކުރިމަތިލުމަށް ހުޅުވާލައިފި\n30 މެއި 2018ގައި ބޭއްވި އެސްޓީއޯގެ އަހަރީ އާންމު ޖަލްސާގެ ތެރެއިން - ފޮޓޯ: ޓްވިޓާ (އެސްޓީއޯ)\nސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ)ގެ ޑިރެކްޓަރުންގެ ބޯޑަށް އާންމު ހިއްސާދާރުން ހޮވާ ޑިރެކްޓަރުގެ މަޤާމަށް ކުރިމަތިލުމުގެ ފުރުސަތު ހުޅުވާލައިފި އެވެ.\nއެސްޓީއޯ އިން މިއަދު ކުރި އިއުލާނެއްގައި ބުނެފައި ވަނީ އެ ކުންފުނީގެ “އަހަރީ އާންމު ޖަލްސާ 2019” ބޭއްވުމުގެ ތައްޔާރީތައް މިހާރު ކުރަމުންދާ ކަމަށާއި، އެސްޓީއޯގެ ޑިރެކްޓަރުންގެ ބޯޑުގައި އާންމު ހިއްސާދާރުންގެ ފަރާތުން އިންތިޚާބުކުރާ ޑިރެކްޓަރުކަމަށް ކުރިމަތިލުމުގެ ފުރުސަތު އާންމުކޮށް ހުޅުވާލާފައިވ ކަމަށެވެ.\nއެސްޓީއޯގެ ހިންގާ ޤަވާއިދުގައި ބަޔާންކޮށްފައިވާގޮތުން، އަދި ކުންފުނީގެ ހިއްސާ ބެހިފައިވާ ނިސްބަތަށް ބަލާއިރު، ޑިރެކްޓަރުންގެ ބޯޑަށް އާންމު ހިއްސާދާރުންގެ ފަރާތުން އިންތިޚާބުކުރެވޭނީ 1 (އެކެއް) ޑިރެކްޓަރެވެ. އަދި ސަރުކާރު ނުވަތަ މައި ހިއްސާދާރުގެ ފަރާތުން ޢައްޔަނުކުރެވޭނީ6(ހައެއް) ޑިރެކްޓަރުންނެވެ. އެގޮތުން އެސްޓީއޯގެ ޑިރެކްޓަރުންގެ ބޯޑަށް ޢައްޔަނުކުރާ އަދި އިންތިޚާބުކުރާ ހުރިހާ ޑިރެކްޓަރުންނަކީވެސް، ވިޔަފާރިއާއި ހިންގުމުގެ ދާއިރާއިން އެކަށީގެންވާ ތަޢުލީމާއި ތަޖުރިބާ ލިބިފައިވާ ފަރާތްތަކަކަށް ވުމަކީ އެ ކުންފުނިން ބާރުއަޅާ ކަމެއް ކަމަށް އެ އިއުލާނުގައި ބުނެފައި ވެއެވެ.\nއެ މަޤާމަށް ކުރިމަތިލައްވާ ފަރާތްތެއްގެ ކިބައިގައި މަދުވެގެން 19 ޝަރުތެއް ފުރިހަމަވާން ޖެހެއެވެ. އެ ޝަރުތުތައް އެސްޓީއޯ އިން ގެޒެޓްކޮށްފައިވާ އިއުލާނުގައި ވަނީ ބަޔާންކޮށްފަ އެވެ.\nއެ މަޤާމަށް ކުރިމަތިލުމަށް އެދޭ ފަރާތްތަކުން، “ސްޓޭޓް ޓްރޭޑިންގ އޯގަނައިޒޭޝަން ޕލކގެ ބޯޑު ޑިރެކްޓަރުކަމަށް ކުރިމަތިލުމަށް އެދި ހުށަހަޅާ ފޯމް” އަދި އެ ފޯމުގައި ބަޔާންކޮށްފައިވާ ލިޔެކިޔުންތައް ފުރިހަމަކުރުމަށްފަހު، 19 މާރިޗް 2020 ވާ ބުރާސްފަތި ދުވަހުގެ 16:00 ގެ ކުރިން ކޮމްޕެނީ ސެކްރެޓޭރިއަޓަށް އެޑްރެސްކުރައްވާ، އެސްޓީއޯގެ މައި އޮފީހަށް ނުވަތަ [email protected] އީމެއިލް އެޑްރެސް އަށް ނުވަތަ (960) 3344533 ފެކްސް ނަންބަރަށް ފޮނުވަން ޖެހޭނެ އެވެ.\nއެކަމަށް އެދި ހުށަހަޅާ ފޯމް އޮފީސް ހުޅުވިފައި ހުންނަ ގަޑިތަކުގައި ކުންފުނީގެ މައި އޮފީހުގެ ރިސެޕްޝަނުންނާއި ކުންފުނީގެ ވެބްސައިޓް، www.sto.mv އިން ޑައުންލޯޑް ކުރެވޭނެ އެވެ.\nއެސްޓީއޯ އިން ބުނީ ޑިރެކްޓަރުކަމަށް ކުރިމަތިލާފައިވާ ފަރާތްތައް އިވޭލުއޭޓްކޮށް، އެފަރާތްތަކާއެކު އިންޓަވިއުކުރުމަށްފަހު، ކޮމިޓީން ތައްޔާރުކުރާ ރިޕޯޓް ޑިރެކްޓަރުންގެ ބޯޑަށް ހުށަހަޅައި، ޑިރެކްޓަރުންގެ ބޯޑުން ކަނޑައަޅާ ގޮތެއްގެމަތީން ޑިރެކްޓަރުކަމަށް ކުރިމަތިލާފައިވާ ފަރާތްތަކާބެހޭ މަޢުލޫމާތު ހިއްސާދާރުންނަށް ފޯރުކޮށްދެވޭނެ ކަމަށެވެ.\nއަދި އާންމު ހިއްސާދާރުން ތަމްޞީލުކުރާ ޑިރެކްޓަރު ހޮވުމަށް ހަމަޖެހިފައިވަނީ އަހަރީ އާންމު ޖަލްސާގައި ހިއްސާދާރުންގެ މެދުގައި ނަގާ ވޯޓަކުން ކަމަށްވެސް އެ އިއުލާނުގައި ބުނެފައި ވެއެވެ.\n(ސްޓޭޓް ޓްރޭޑިންގް އޯގަނައިޒޭޝަން (އެސްޓީއޯއެސްޓީއޯ\nއޮންލައިންކޮށް ހިދުމަތް ހޯދުމަށް އެސްޓިއޯ އިން އެދިއްޖެ\nއެސްޓީއޯ ސުޕަމާޓް ތެރޭގައި ޑޮކްޓަރަކަށް ހަމަލާދީ މާރާމާރީ ހިންގައިފި


ފުވައްމުލަކު ސިޓީ "ރުއްކަރަ" އަދި "ދިޔަރޭފާނޑު" ރަޖިސްޓްރީއާއި ބެހޭ\nފުވައްމުލަކު ސިޓީ "ދިޔަރޭފާނޑު" ކިޔާ ގޯއްޗަށް ހަދައިދެވިފައިވާ ނަންބަރ 09/6 (15.12.2014) ޢިމާރާތާއި ގޯތީގެ ރަޖިސްޓްރީ އާއި ފުވައްމުލަކު ސިޓީ "ރުއްކަރަ" ކިޔާ ގޯއްޗަށް ހަދައިދެވިފައިވާ ނަންބަރ 135/4 (21.08.2014) ޢިމާރާތާއި ގޯތީގެ ރަޖިސްޓްރީ ގެއްލިގެން ފުވައްމުލަކު ސިޓީ ކައުންސިލްގެ އިދާރާއަށް ވަނީ ހުށަހަޅާފައެވެ.\nވީމާ މިދެންނެވި ދިޔަރޭފާނޑު އަދި ރުއްކަރަ ޢިމާރާތާއި ގޯތީގެ ރަޖިސްޓްރީ އާއި ބެހޭ އެއްވެސް މަޢުލޫމާތެއް ލިބިފައިވާ ފަރާތެއްވާނަމަ 18 އޯގަސްޓް 2019 ވާ އާދީއްތަ ދުވަހުގެ 12:00 ގެ ކުރިން ފުވައްމުލަކު ސިޓީ ކައުންސިލް އިދާރާއަށް އަންގަވައި ދެއްވުން އެދެމެވެ.\nނަންބަރު: : (IUL)468-LID/468/2019/127